Teden parlamentarnih odborov: napoved dogajanja
Institucije
2005-11-21 - 21:39
pristanišče Po tednu plenarnega zasedanja v Strasbourgu, kjer je bila glavna točka dnevnega reda uredba o kemikalijah, se bodo poslanci ta teden zasedali v Bruslju v nekaterih od 20 parlamentarnih odborov. Odbor za državljanske svoboščine, pravosodje in notranje zadeve bo skušal najti soglasje o predlogu skupne evropske zakonodaje o shranjevanju telekomunikacijskih podatkov kot dela boja proti terorizmu.
V odboru za promet in turizem bodo poslanci razpravljali o spornem predlogu zakonodaje o liberalizaciji pristaniških storitev, s čimer naj bi se povečala konkurenca v evropskih pristaniščih. Po večmesečni razpravi pa bo odbor za notranji trg glasoval o predlogu direktive o storitvah. Izid glasovanja je odvisen od tega, če bo poslancem predhodno uspelo oblikovati kompromisni sveženj dopolnil.
Teden bo potekal tudi v znamenju dveh visokih obiskov. V ponedeljek se bo zasedanja odbora za ekonomske in monetarne zadeve udeležil predsednik Evropske centralne banke Jean Claude Trichet, ki bo predstavil usmeritve evropske monetarne politike.
Beate Winkler, direktorica Evropskega centra za spremljanje in nadzorovanje rasizma in ksenofobije, bo poslancem v odboru za zaposlovanje in socialne zadeve ter v odbora za državljanske svoboščine, pravosodje in notranje predstavila zadnji del poročila o smernicah ter razvoju na tem področju.
V središču pozornosti bodo tudi odnosi Evropske unije z ostalimi deli sveta: v Edinburghu bodo evropski poslanci sodelovali na skupni parlamentarni skupščini s parlamentarci iz držav Afrike, Karibov in Pacifika. Glavne teme razprav bodo razvojna pomoč, trgovina in ostala vprašanja v odnosih med temi deli sveta in Evropo. Z nizom prireditev in srečanj pa bodo v Barceloni obeležili 10. obletnico Evropsko-sredozemskega procesa, ki zajema politično in gospodarsko sodelovanje držav ob Sredozemlju.
20051118STO02607 Agenda - napoved dogodkov tedna Seznam odborov
SL
1
PHOTO
20051118PHT02609.jpg
SL
2
LINK
/sides/getDoc.do?language=SL&type=IM-PRESS&reference=20054800AGD00000&secondRef=BY-DAY
SL
3
LINK
/activities/expert/committees.do;jsessionid=EC032044296412ECA496AC39D015BEEB.node2?language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
