Začetek parlamentarnega zasedanja v Strasbourgu
Institucije
2006-07-03 - 19:20
Na zadnjem plenarnem zasedanju pred poletnimi počitnicami, ki poteka v Strasbourgu od 3. do 6. julija, se bodo poslanci Evropskega parlamenta posvetili številnim temam: potrditev predlogov za financiranje strukturnih skladov v prihodnjem šestletnem proračunskem obdobju, vmesnemu poročilu o domnevnih nezakonitih pridržanjih CIE v Evropi ter predstavitev finskega predsedovanja EU do konca letošnjega leta.
Predsednik parlamenta Josep BORRELL je ob otvoritvi zasedanja v svoji izjavi poslance opozoril, da se je v Belgiji - deset let po pedofilski aferi Dutroux - v Li è gu zgodil podoben grozljiv zločin. Policija je namreč v sredo našla trupli dveh deklic, Stacy Lemmens in Nathalie Mahy , ki so ju pogrešali tri tedne, ko sta izginili z ulične zabave. Borrell je v imenu Evropskega parlamenta že izrekel sožalje staršem in dodal:
"Naša obveza je, da se globoko zamislimo, kako da se lahko v naših razvitih, civiliziranih družbah še vedno dogajajo takšna dejanja, takšno vedenje. Naloga politike bi morala biti tudi ta, da jih preprečuje, jih odpravi, pomaga družinam žrtev. Preprečiti moramo, da bi pozaba omogočila ponovitev enakih dramatičnih dogodkov čez leta (...) ti žrtvi nista osamljen primer in ne smeta postati le zapis v kroniki dogodkov. Ne - soočamo se z velikim problemom naše družbe, ki je zelo povezan s temnimi globinami človeške duše".
Predsednik je poslancem sporočil tudi novico o železniški nesreči v Španiji, kjer je v Valenciji zgodaj popoldne v iztirjenju vlaka podzemne železnice po doslej znanih podatkih umrlo več kot 30 ljudi, več deset pa je ranjenih. Parlamentarci so spomin na vse žrtve počastili z minuto molka.
Poudarki zasedanja
V ponedeljek zvečer je na dnevnem redu med drugim razprava o stanju v finančnem sektorju in borzah vrednostnih papirjev v Evropi ter spremembah uredbe o kabotaži in mednarodnih prevoznih storitvah v prosti plovbi . Zvečer bodo parlamentarci obravnavali predlog direktive o recikliranju baterij in akumulatorjev .
Osrednja tema zasedanja v torek dopoldne bo pet poročil o strukturnih skladih za obdobje 2007-2013 . Popoldne bodo parlamentarci med drugim obravnavali predloge za spodbujanje raziskav in inovacij v Evropi in direktivo o nadzorovanju in kontroli pošiljk radioaktivnih odpadkov in izrabljenega jedrskega goriva .
Finski premier bo v sredo dopoldne predstavil program finskega predsedovanja Svetu EU za drugo polovico leta 2006 , sledila pa bo izjava Komisije in Sveta EU o razmerah na palestinskih ozemljih . Poslanci se bodo popoldne posvetili vmesnemu poročilu začasnega odbora o domnevni uporabi evropskih držav za prevoz in nezakonito pridržanje ujetnikov s strani obveščevalne agencije CIA , medtem ko bo večerni del razprave namenjen vprašanjem vizumske politike do držav zahodnega Balkana, komitolgiji in priseljevanju iz tretjih držav v EU .
Četrtkov dnevni red predvideva dopoldansko razpravo o pravični trgovini in razvoju , opoldanska glasovanja in popoldanske razprave o človekovih pravicah po svetu.
Sprememba dnevnega reda
Evropski parlament v torek ne bo glasoval o poročilu Martine Roure (A6-0192/2006) - Varstvo osebnih podatkov ; Predlog Okvirnega sklepa Sveta o varstvu osebnih podatkov, ki se obdelujejo v okviru policijskega in pravosodnega sodelovanja v kazenskih zadevah.
Odbor za državljanske svoboščine, pravosodje in notranje zadeve je zahteval vrnitev postopka v odbor, zato bo poročilo predvidoma na dnevnem redu septembrskega plenarnega zasedanja.
20060628IPR09331
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
