USTNO VPRAŠANJE H-0490/09
v času vprašanj, na delnem zasedanju januarja 2010
v skladu s členom 116 Poslovnika
predložil
Georgios Papanikolaou
za Komisijo
Zadeva: Programi učenja jezikov za priseljence
Čas, ki ga potrebujejo priseljenci, da se prilagodijo in vključijo v družbo, je v veliki meri odvisen od učenja jezika države, v kateri živijo. Znanje jezika je bistveno orodje pri vključevanju priseljencev v poklicno in družbeno življenje, pomaga zmanjševati marginalizacijo in odtujevanje ter se lahko izkaže kot koristno tako za priseljence kot za državo gostiteljico.
Ali imajo države članice na voljo ustrezne programe, da bi priseljencem omogočile učenje jezika države gostiteljice? Če da, katere izmed teh programov financira EU? Kakšne informacije ima Komisija o tem, kako Grčija izvaja tovrstne programe?
Ali ima Komisija kvantitativne podatke o tovrstnih programih, kot na primer število priseljencev, ki so uporabili programe, in njihovi učinkovitosti?
Ali meni, da bi bilo treba okrepiti takšna prizadevanja? Če da, na kašen način?
