A7-0447/2011
21. 12. 2011
***I
POROČILO
o predlogu uredbe Evropskega parlamenta in Sveta o spremembi Uredbe Sveta (ES) št. 1198/2006 o Evropskem skladu za ribištvo v zvezi z nekaterimi določbami, povezanimi s finančnim poslovodenjem za nekatere države članice, ki so jih prizadele ali jim grozijo resne težave v zvezi s finančno stabilnostjo
(COM(2011)0484 – C7‑0219/2011 – 2011/0212(COD))
Odbor za ribištvo
Poročevalec: João Ferreira
PE 475.789v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
Spremembe osnutka akta
Pri spremembah, ki jih predlaga Parlament, je spremenjeno besedilo k osnutku akta označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del osnutka akta s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.
Glava vsakega predloga spremembe k obstoječemu aktu, ki se ga želi spremeniti z osnutkom akta, vsebuje še tretjo in četrto vrstico. Tretja vrstica navaja obstoječi akt, četrta pa zadevno določbo tega akta. Besedilo, ki povzema določbo obstoječega akta, ki jo Parlament želi spremeniti, medtem ko v osnutku akta ni bila spremenjena, je označeno s krepkim tiskom . Morebitni izbrisi tovrstnega besedila so označeni z [...] .
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................18
POSTOPEK..............................................................................................................................21
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu uredbe Evropskega parlamenta in Sveta o spremembi Uredbe Sveta (ES) št. 1198/2006 o Evropskem skladu za ribištvo v zvezi z nekaterimi določbami, povezanimi s finančnim poslovodenjem za nekatere države članice, ki so jih prizadele ali jim grozijo resne težave v zvezi s finančno stabilnostjo
( COM(2011)0484 – C7‑0219/2011 – 2011/0212(COD) )
(Redni zakonodajni postopek: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( COM(2011)0484 ),
– ob upoštevanju člena 294(2) in člena 43(2) Pogodbe o delovanju Evropske unije, na podlagi katerih je Komisija podala predlog Parlamentu ( C7‑0219/2011 ),
– ob upoštevanju člena 294(3) Pogodbe o delovanju Evropske unije,
– ob upoštevanju mnenja Evropskega ekonomsko-socialnega odbora z dne 27. oktobra 2011
UL C … ..., str. …. ,
– ob upoštevanju mnenja Odbora regij
UL C … ..., str.. …. ,
– ob upoštevanju člena 55 svojega poslovnika,
– ob upoštevanju poročila Odbora za ribištvo ( A7-0447/2011 ),
1. sprejme predlog Komisije kot svoje stališče v prvi obravnavi;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji ter nacionalnim parlamentom.
Predlog spremembe
1
Predlog uredbe
Uvodna izjava 8
Besedilo, ki ga predlaga Komisija
Predlog spremembe
(8) S sklepi Sveta 2009/102/ES z dne 4. novembra 2009, 2009/290/ES z dne 20. januarja 2009 in 2009/459/ES z dne 26. junija 2009 je bila tovrstna finančna pomoči odobrena Madžarski, Latviji in Romuniji.
(8) S sklepi Sveta 2009/102/ES z dne 4. novembra 2009, 2009/290/ES z dne 20. januarja 2009 in 2009/459/ES z dne 26. maja 2009 je bila tovrstna finančna pomoči odobrena Madžarski, Latviji in Romuniji.
Predlog spremembe
2
Predlog uredbe
Uvodna izjava 9
Besedilo, ki ga predlaga Komisija
Predlog spremembe
(9) Obdobje, v katerem je razpoložljiva finančna pomoč v okviru uredb 407/2010 in 332/2002 , je navedeno v posameznih izvedbenih sklepih Sveta. Sklep Sveta, ki je odobril finančno pomoč Madžarski, je prenehal veljati 4. novembra 2010.
(9) Obdobje, v katerem je finančna pomoč na voljo Irski, Madžarski, Latviji, Portugalski in Romuniji , je navedeno v posameznih izvedbenih sklepih Sveta. Obdobje, v katerem je bila pomoč dana na voljo Madžarski, se je izteklo 4. novembra 2010.
Predlog spremembe
3
Predlog uredbe
Uvodna izjava 9 a (novo)
Besedilo, ki ga predlaga Komisija
Predlog spremembe
(9a) Obdobje, med katerim je bila v skladu s Sporazumom med upnicami in Sporazumom o posojilu Grčiji dana na voljo finančna pomoč, je različno za vsako državo članico, ki sodeluje pri teh instrumentih. Za namene te uredbe je potrebno, da vsaka država članica, ki zaprosi za priznanje odstopanja na podlagi te uredbe, v prošnji jasno navede datum, od katerega je po svojem mnenju upravičena do uporabe tega odstopanja na podlagi te uredbe.
Predlog spremembe
4
Predlog uredbe
Uvodna izjava 10
Besedilo, ki ga predlaga Komisija
Predlog spremembe
(10) Ministri za finance 17 držav članic euroobmočja so 11. julija 2011 podpisali Pogodbo o ustanovitvi evropskega mehanizma za stabilnost (EMS). Predvideno je, da bo EMS do leta 2013 prevzel naloge, ki jih trenutno opravljata evropski instrument za finančno stabilnost (EFSF) in evropski mehanizem za finančno stabilizacijo (EFSM).
(10) Ministri za finance 17 držav članic euroobmočja so 11. julija 2011 podpisali Pogodbo o ustanovitvi evropskega mehanizma za stabilnost (EMS). V skladu s to pogodbo, ki je rezultat sklepa Evropskega sveta z dne 25. marca 2011, bo EMS do leta 2013 prevzel naloge, ki jih trenutno opravljata evropski instrument za finančno stabilnost (EFSF) in evropski mehanizem za finančno stabilizacijo (EFSM). Zato bi morala ta uredba že upoštevati ta prihodnji mehanizem.
Predlog spremembe
5
Predlog uredbe
Uvodna izjava 10 a (novo)
Besedilo, ki ga predlaga Komisija
Predlog spremembe
(10a) Evropski svet je v sklepih z dne 23. in 24. junija 2011 pozdravil namero Komisije za povečanje sinergij med programom posojil za Grčijo in skladi Unije ter podprl prizadevanja za povečanje grške sposobnosti črpanja iz skladov Unije, katerih cilj je spodbuditi rast in zaposlovanje s preusmeritvijo na izboljšanje konkurenčnosti in ustvarjanje delovnih mest. Pozdravil in podprl je tudi celovit program tehnične pomoči Grčiji, ki ga Komisija pripravlja skupaj z državami članicami. Ta uredba prispeva k tem prizadevanjem za povečanje sinergij.
Predlog spremembe
6
Predlog uredbe
Uvodna izjava 11
Besedilo, ki ga predlaga Komisija
Predlog spremembe
(11) Da bi se olajšalo upravljanje sredstev Unije in pospešilo naložbe v državah članicah in regijah ter izboljšalo razpoložljivost sredstev za gospodarstvo, je potrebno omogočiti povečanje vmesnih plačil iz Evropskega sklada za ribištvo, in sicer za znesek, ki za deset odstotnih točk presega trenutno stopnjo sofinanciranja, za vsako prednostno os za države članice, ki se soočajo s hudimi težavami, kar zadeva njihovo finančno stabilnost.
(11) Da bi se olajšalo upravljanje sredstev Unije in pospešilo naložbe v državah članicah in regijah ter izboljšalo razpoložljivost sredstev za gospodarstvo, je potrebno v upravičenih primerih ter začasno in brez poseganja v programsko obdobje 2014 – 2020 omogočiti povečanje vmesnih plačil iz Evropskega sklada za ribištvo, in sicer za znesek, ki za deset odstotnih točk presega trenutno stopnjo sofinanciranja, za vsako prednostno os za države članice, ki se soočajo s hudimi težavami, kar zadeva njihovo finančno stabilnost in ki so zaprosile za koriščenje tega ukrepa, zaradi česar se je ustrezno zmanjšala nacionalna protipostavka . Ker je povečanje začasno, začasno povečane zneske pa bi bilo treba še naprej izračunavati na podlagi prvotnih stopenj sofinanciranja, se spremembe zaradi uporabe mehanizma ne bi smele odražati v finančnem načrtu, vključenem v operativne programe. Vendar bi bilo treba omogočiti posodabljanje operativnih programov, da bi sredstva usmerili v konkurenčnost, rast in zaposlovanje ter da bi njihove cilje prilagodili zmanjšanju celotnih sredstev na voljo.
Predlog spremembe
7
Predlog uredbe
Uvodna izjava 11 a (novo)
Besedilo, ki ga predlaga Komisija
Predlog spremembe
(11a) Država članica, ki prosi Komisijo za priznanje odstopanja na podlagi te uredbe, bi morala v prošnji jasno navesti datum, od katerega je po svojem mnenju upravičena do odstopanja. Zadevna država članica bi morala v svoji prošnji predložiti vse potrebne informacije, s pomočjo katerih bo lahko Komisija prek podatkov o makroekonomskem in fiskalnem položaju države članice ugotovila, da sredstva za nacionalno protipostavko niso na voljo. Ravno tako bi morala prikazati, da je povečanje plačil na podlagi odstopanja potrebno, da se zagotovi nadaljnje izvajanje operativnih programov, ter da se bodo težave z absorpcijsko sposobnostjo nadaljevale kljub uporabi najvišjih stopenj sofinanciranja iz člena 53(3). Ta država članica bi morala navesti tudi ustrezen sklep Sveta ali drug pravni akt, na podlagi katerega je upravičena do odstopanja. Komisija bi morala imeti ustrezen rok, ki bi začel teči z vložitvijo prošnje, da preveri pravilnost predloženih informacij in predloži pripombe. Da bi bilo odstopanje učinkovito in bi se začelo uporabljati, bi bilo treba vključiti predpostavko, da se prošnja države članice šteje za utemeljeno, če Komisija ne predloži pripomb. Če Komisija nasprotuje prošnji države članice, bi morala o tem sprejeti sklep in navesti razloge.
Predlog spremembe
8
Predlog uredbe
Uvodna izjava 12 a (novo)
Besedilo, ki ga predlaga Komisija
Predlog spremembe
(12a) Treba je zagotoviti ustrezno poročanje o uporabi povečanih zneskov, ki se dajo na voljo državam članicam, upravičenim do začasnega povečanja vmesnih plačil na podlagi te uredbe.
Predlog spremembe
9
Predlog uredbe
Uvodna izjava 13
Besedilo, ki ga predlaga Komisija
Predlog spremembe
(13) Po koncu obdobja, v katerem je bila dana na razpolago finančna pomoč, lahko rezultati ocen , opravljenih v skladu s členom 18(2), pokažejo na potrebo po tem, da se med drugim oceni, ali znižanje nacionalnega sofinanciranja ne povzroča znatne oddaljitve od prvotno zastavljenih ciljev. Taka ocena lahko privede do ponovne proučitve operativnega programa.
(13) Po koncu obdobja, v katerem je bila dana na razpolago finančna pomoč, je morda v ocenah , opravljenih v skladu s členom 18(2) med drugim treba oceniti , ali znižanje nacionalnega sofinanciranja ne povzroča znatne oddaljitve od prvotno zastavljenih ciljev. Taka ocena lahko privede do ponovne proučitve operativnega programa.
Predlog spremembe
10
Predlog uredbe
Uvodna izjava 14
Besedilo, ki ga predlaga Komisija
Predlog spremembe
(14) Uredbo Sveta (ES) št. 1198/2006 z dne 27. julija 2006 o Evropskem skladu za ribištvo je zato treba ustrezno spremeniti.
črtano
Predlog spremembe
11
Predlog uredbe
Uvodna izjava 15
Besedilo, ki ga predlaga Komisija
Predlog spremembe
(15) Glede na to, da kriza, kakršne v zgodovini ne pomnimo in ki je prizadela mednarodne finančne trge ter povzročila upad gospodarstva, kar je resno omajalo finančno stabilnost številnih držav članic, zahteva nagel odziv, ki bo ublažil njen vpliv na celotno gospodarstvo, bi ta uredba morala začeti veljati takoj, ko bo to možno , in se uporabljati za nazaj za vsa obdobja, v katerih so države članice prejemale finančno pomoč od Unije ali druge države članice euroobmočja, da se začnejo odpravljati hude težave držav s finančno stabilnostjo –
(15) Glede na to, da kriza, kakršne v zgodovini ne pomnimo in ki je prizadela mednarodne finančne trge ter povzročila upad gospodarstva, kar je resno omajalo finančno stabilnost številnih držav članic, zahteva nagel odziv, ki bo ublažil njen vpliv na celotno gospodarstvo, bi ta uredba morala začeti veljati takoj, ko bo to možno . Glede na izredne okoliščine zadevnih držav članic, bi se morala uporabljati za nazaj , z začetkom od proračunskega leta 2010 ali od dne, ko je bila finančna pomoč dana na voljo, odvisno do statusa države članice prosilke, in sicer za vsa obdobja, v katerih so države članice prejemale finančno pomoč od Unije ali druge države članice euroobmočja, da se začnejo odpravljati hude težave držav s finančno stabilnostjo .
Predlog spremembe
12
Predlog uredbe
Uvodna izjava 15 a (novo)
Besedilo, ki ga predlaga Komisija
Predlog spremembe
(15a) Če je predvideno začasno povečanje vmesnih plačil, bi ga bilo treba obravnavati tudi glede na proračunske omejitve, s katerimi se soočajo vse države članice, te proračunske omejitve pa bi se morale ustrezno odražati v splošnem proračunu Evropske unije. Poleg tega bi bilo treba uporabo mehanizma časovno omejiti, saj je njegov glavni namen odpraviti trenutne specifične težave. Mehanizem bi se torej moral začeti uporabljati 1. januarja 2010, uporabljal pa bi se najdlje do 31. decembra 2013.
Predlog spremembe
13
Predlog uredbe
Uvodna izjava 15 b (novo)
Besedilo, ki ga predlaga Komisija
Predlog spremembe
(15b) Uredbo Sveta (ES) št. 1198/2006 z dne 27. julija 2006 o Evropskem skladu za ribištvo je zato treba ustrezno spremeniti.
______________
1 UL L 223, 15.8.2006, str. 1.
Predlog spremembe
14
Predlog uredbe
Člen 1 – odstavek 1
Uredba (ES) št. 1198/2006
Člen 76 – odstavek 3 a (novo)
Besedilo, ki ga predlaga Komisija
Predlog spremembe
3a. Povečana vmesna plačila na podlagi uporabe odstavka 3 se dajo čim prej na voljo organu za upravljanje in se uporabijo le za plačila za izvajanje operativnega programa.
Predlog spremembe
15
Predlog uredbe
Člen 1 – odstavek 1
Uredba (ES) št. 1198/2006
Člen 76 – odstavek 3 b (novo)
Besedilo, ki ga predlaga Komisija
Predlog spremembe
3b. Pri letnih poročilih v skladu s členom 67(1) države članice Komisiji predložijo ustrezne informacije o uporabi odstopanja iz člena 76(3), ki prikazujejo, kako višji zneski podpore prispevajo k spodbujanju konkurenčnosti, rasti in delovnih mest v zadevni državi članici. Komisija te informacije upošteva pri pripravi letnega poročila iz člena 68(1).
Predlog spremembe
16
Predlog uredbe
Člen 1 – odstavek 1
Uredba (ES) št. 1198/2006
Člen 77 – odstavek 2
Besedilo, ki ga predlaga Komisija
Predlog spremembe
2. Ne glede na člen 53(3) se na zahtevo države članice končna plačila lahko povišajo za znesek, ki je za deset odstotnih točk višji od stopnje sofinanciranja, ki se uporablja za vsako izmed prednostnih osi, in ki se prišteje k znesku javnih izdatkov, ki izpolnjujejo pogoje za pridobitev pomoči ter so na novo prijavljeni v vsakem izmed potrjenih izkazov, predloženih v obdobju, v katerem država članica izpolnjuje enega izmed naslednjih pogojev :
2. Ne glede na člen 53(3) se na zahtevo države članice končna plačila povišajo za znesek, ki je za deset odstotnih točk višji od stopnje sofinanciranja, ki se uporablja za vsako izmed prednostnih osi za največ sto odstotkov , in ki se prišteje k znesku javnih izdatkov, ki izpolnjujejo pogoje za pridobitev pomoči ter so na novo prijavljeni v vsakem izmed potrjenih izkazov, predloženih v obdobju, v katerem država članica izpolnjuje enega izmed pogojev iz točk (a) do (c) člena 76(3).
Predlog spremembe
17
Predlog uredbe
Člen 1 – odstavek 1
Uredba (ES) št. 1198/2006
Člen 77 – odstavek 2 – točka a
Besedilo, ki ga predlaga Komisija
Predlog spremembe
(a) na voljo ji je finančna pomoč v okviru Uredbe Sveta (ES) št. 407/2010 o vzpostavitvi Evropskega mehanizma za finančno stabilizacijo* ali pomoč s strani druge države članice euroobmočja pred začetkom veljave navedene uredbe;
črtano
Predlog spremembe
18
Predlog uredbe
Člen 1 – odstavek 1
Uredba (ES) št. 1198/2006
Člen 77 – odstavek 2 – točka b
Besedilo, ki ga predlaga Komisija
Predlog spremembe
(b) na voljo ji je srednjeročna finančna pomoč v skladu z Uredbo Sveta (ES) št. 332/2002**;
črtano
Predlog spremembe
19
Predlog uredbe
Člen 1 – odstavek 1
Uredba (ES) št. 1198/2006
Člen 77 – odstavek 2 – točka c
Besedilo, ki ga predlaga Komisija
Predlog spremembe
(c) na voljo ji je finančna pomoč v skladu s Pogodbo o ustanovitvi evropskega mehanizma za stabilnost, ki je bila podpisana 11. julija 2011.
črtano
Predlog spremembe
20
Predlog uredbe
Člen 1 – odstavek 2
Uredba (ES) št. 1198/2006
Člen 77 a (novo) – odstavek 1
Besedilo, ki ga predlaga Komisija
Predlog spremembe
Ne glede na člena 76(3) in 77(2) prispevek Skupnosti v obliki vmesnih in končnih plačil ni višji od javnega prispevka in najvišjega zneska pomoči iz skladov za vsako prednostno os ter za vsak cilj, kot je določeno v sklepu Komisije o potrditvi operativnega programa.“
1. Ne glede na člen 76(3) in člen 77(2) prispevek Unije v obliki vmesnih in končnih plačil ni višji od javnega prispevka in najvišjega zneska pomoči iz skladov za vsako prednostno os ter za vsak cilj, kot je določeno v sklepu Komisije o potrditvi operativnega programa.“
Predlog spremembe
21
Predlog uredbe
Člen 1 – odstavek 2
Uredba (ES) št. 1198/2006
Člen 77 a (novo) – odstavek 1 a (novo)
Besedilo, ki ga predlaga Komisija
Predlog spremembe
1a. Odstopanje iz člena 76(3) in člena 77(2) Komisija odobri na pisno prošnjo države članice, ki izpolnjuje enega od pogojev iz točk (a) do (c) člena 76(3). Prošnja se vloži v dveh mesecih po začetku veljavnosti te uredbe ali v dveh mesecih od dne, ko država članica izpolni enega od pogojev iz točk (a) do (c) člena 76(3).
Predlog spremembe
22
Predlog uredbe
Člen 1 – odstavek 2
Uredba (ES) št. 1198/2006
Člen 77 a (novo) – odstavek 1 b (novo)
Besedilo, ki ga predlaga Komisija
Predlog spremembe
1b. Država članica v svoji prošnji, ki jo predloži Komisiji, utemelji potrebo po odstopanju iz člena 76(3) in člena 77(2) ter zagotovi potrebne informacije, da se ugotovi:
(a) da glede na podatke o njenem makroekonomskem in fiskalnem položaju niso na voljo sredstva za nacionalno protipostavko;
(b) da je povečanje plačil iz člena 76(3) in člena 77(2) potrebno za zagotovitev nadaljnjega izvajanja operativnih programov;
(c) da težave ne bodo odpravljene kljub uporabi najvišjih stopenj sofinanciranja iz člena 53(3);
(d) da država članica izpolnjuje enega od pogojev iz točk (a) do (c) člena 76(3), kot utemeljuje sklic na sklep Sveta ali drug pravni akt ter dejanski datum, ko je bila finančna pomoč dana na voljo državi članici.
Komisija preveri, ali predložene informacije upravičujejo odobritev odstopanja. Komisija predloži pripombe o predloženih informacijah v 30 dneh po vložitvi prošnje. Če Komisija sklene nasprotovati prošnji države članice, o tem sprejme sklep in navede razloge.
Če Komisija ne nasprotuje prošnji države članice, prošnja velja za upravičeno.
Predlog spremembe
23
Predlog uredbe
Člen 1 – odstavek 2
Uredba (ES) št. 1198/2006
Člen 77 a (novo) – odstavek 1 c (novo)
Besedilo, ki ga predlaga Komisija
Predlog spremembe
1c. Država članica v prošnji navede tudi podrobnosti o nameravani uporabi odstopanja iz člena 76(3) in člena 77(2) ter informacije o načrtovanih dodatnih ukrepih, da bi usmerila sredstva v konkurenčnost, rast in zaposlovanje, vključno s spremembo operativnih programov, kjer je to ustrezno.
Predlog spremembe
24
Predlog uredbe
Člen 1 – odstavek 2
Uredba (ES) št. 1198/2006
Člen 77 a (novo) – odstavek 1 d (novo)
Besedilo, ki ga predlaga Komisija
Predlog spremembe
1d. Odstopanje iz člena 76(3) in člena 77(2) ne velja za izkaze o izdatkih, predložene po 31. decembru 2013.“
Predlog spremembe
25
Predlog uredbe
Člen 2 – odstavek 2
Besedilo, ki ga predlaga Komisija
Predlog spremembe
Vendar se uporablja za nazaj v naslednjih državah članicah , in sicer od trenutka , ko jim je bila dana na voljo finančna pomoč :
Vendar se uporablja za nazaj v naslednjih državah članicah : za Irsko, Grčijo in Portugalsko od dneva , ko jim je bila dana na voljo finančna pomoč na podlagi člena 76(3), ter za Madžarsko, Latvijo in Romunijo od 1. januarja 2010 .
Predlog spremembe
26
Predlog uredbe
Člen 2 – odstavek 2 – točka a
Besedilo, ki ga predlaga Komisija
Predlog spremembe
(a) na Irskem od 10. decembra 2010;
črtano
Predlog spremembe
27
Predlog uredbe
Člen 2 – odstavek 2 – točka b
Besedilo, ki ga predlaga Komisija
Predlog spremembe
(b) v Grčiji od 11. maja 2010;
črtano
Predlog spremembe
28
Predlog uredbe
Člen 2 – odstavek 2 – točka c
Besedilo, ki ga predlaga Komisija
Predlog spremembe
(c) v Latviji od 23. januarja 2009;
črtano
Predlog spremembe
29
Predlog uredbe
Člen 2 – odstavek 2 – točka d
Besedilo, ki ga predlaga Komisija
Predlog spremembe
(d) na Madžarskem od 5. novembra 2008;
črtano
Predlog spremembe
30
Predlog uredbe
Člen 2 – odstavek 2 – točka e
Besedilo, ki ga predlaga Komisija
Predlog spremembe
(e) na Portugalskem od 24. maja 2011;
črtano
Predlog spremembe
31
Predlog uredbe
Člen 2 – odstavek 2 – točka f
Besedilo, ki ga predlaga Komisija
Predlog spremembe
(f) v Romuniji od 11. maja 2009;
črtano
OBRAZLOŽITEV
Predlog Komisije
Komisija ugotavlja, da finančna in gospodarska kriza, ki še vedno traja, čedalje bolj pritiska na nacionalne finančne vire. V takih okoliščinah je po njenem mnenju zagotavljanje nemotenega izvajanja kohezijskih programov izrednega pomena za prilivanje sredstev v gospodarstvo. Vendar je zaradi težav z likvidnostjo, ki jim botrujejo proračunske omejitve, izvajanje teh programov pogosto oteženo, zlasti za tiste države članice, ki jih je kriza najbolj prizadela.
Da bi se zagotovilo, da zadevne države članice nadaljujejo z izvajanjem programov Evropskega sklada za ribištvo na svojem ozemlju in še naprej namenjajo sredstva za projekte, določbe predloga Komisije omogočajo povečanje njenih prispevkov tem državam v obdobju, ko so te vključene v mehanizme finančne pomoči. Konkretno se predlaga, da se bodo plačila povečala za znesek, ki bo izračunan tako, da se bodo stopnje sofinanciranja, ki se uporabljajo za prednostno os programov, povečale za deset odstotnih točk za na novo potrjene izdatke, predložene v zadevnem časovnem obdobju.
Pri povečanju zneska je treba paziti, da stopnja sofinanciranja programa ne presega za več kot 10 odstotnih točk najvišjih stopenj in najvišjega zneska prispevka iz člena 53(3) uredbe o ESR (75 % za regije, upravičene do pomoči v okviru konvergenčnega cilja, in 50 % za regije, ki do te pomoči niso upravičene).
To splošnega proračuna ne bo dodatno bremenilo, saj se skupni finančni prispevek Evropskega sklada za ribištvo zadevnim državam in programom, ki je predviden za določeno obdobje, s tem ne bo spremenil.
Mnenje poročevalca
Gospodarska in finančna kriza v Uniji se v posameznih državah članicah kaže na različne načine.
Zaradi glavnih področij politik in usmeritev, ki so zaznamovale proces integracije, so zlasti v zadnjem desetletju razlike in neravnovesja v Uniji še bolj poudarjeni. Neenakosti, ki smo jim priča, segajo na različna področja. Eno od njih je sposobnost dostopanja do sredstev Unije in njihove uporabe.
Zaradi zahtevanih nacionalnih prizadevanj je poleg omejitev za javne naložbe, ki jih nalaga pakt stabilnosti, že dolgo otežena celovita uporaba sredstev Unije prav v gospodarsko najšibkejših državah, ki bi jih najbolj potrebovale, kar ogroža cilj kohezije.
Tako imenovani programi finančne pomoči, zlasti najnovejši programi pod okriljem Mednarodnega denarnega sklada, Evropske centralne banke in Komisije, so razmere še dodatno poslabšali. Politične odločitve, ki temeljijo na teh programih, vodijo države, upravičene do take pomoči, in njihovo prebivalstvo v globoko in tragično gospodarsko recesijo, ki uničuje velik del gospodarskega in socialnega tkiva ter hkrati vpliva na možnosti zasebnih naložb (zlasti malih in srednjih podjetij) in javnih naložb, ki so ponekod tako nizke kot še nikoli.
Obalne skupnosti, ki so od ribištva najbolj odvisne, se niso izognile splošnim razmeram, vendar so v njihovem primeru te dodatek k večletnemu upadanju in razpadu zaradi specifičnega razvoja dogodkov v sektorju.
Tudi že dolgo nujen predlog Komisije za povečano sofinanciranje Unije državam, ki so v večjih težavah, ob hkratnem proporcionalnem zmanjšanju nacionalnih prizadevanj, ki se zahtevajo za uporabo sredstev, je žal prišel zelo pozno.
V konkretnem primeru Evropskega sklada za ribištvo so, kot je bilo ugotovljeno v tretjem letnem poročilu o izvajanju Evropskega sklada za ribištvo (2009), „države zaradi nacionalnih varčevalnih ukrepov omejile svoje sofinanciranje“ in „kreditni krč [...] je najbolj prizadel zasebne upravičence“, to pa je vodilo v nizko stopnjo črpanja razpoložljivih sredstev. V navedenem poročilu je Komisija izjavila, da „bo državam članicam pri pospeševanju izvajanja programa pomagala z boljšim projektiranjem ukrepov“ in je navedla možnost uporabe pospeševalcev za boljšo uporabo Evropskega sklada za ribištvo. Opozoriti je treba tudi na škodljive učinke dodeljevanja največjega dela sredstev za razrez plovil, s čemer se ne pospešuje rast gospodarske dejavnosti, temveč je učinek ravno nasproten.
Čeprav je predlog Komisije pozen, je dobrodošel. Ker je nujen, poročevalec predlaga, da se sprejme v prvi obravnavi v obliki, kakršno predlaga Komisija, čeprav ima nekatere pomanjkljivosti. Vendar želi podati naslednje pripombe in priporočila ter upa, da jih bo Komisija ustrezno upoštevala:
– Komisija bi morala oceniti, v kolikšni meri bo ta ukrep zadevnim državam članicam dejansko zagotovil potrebna sredstva za izvajanje projektov in oživitev gospodarstva. Opozoriti je treba, da omejitve za naložbe, ki jih uvajajo tako imenovani programi finančne pomoči, lahko tudi v novo nastalih pogojih še naprej ovirajo mobilizacijo zahtevanih nacionalnih prizadevanj (15 % za regije, upravičene do pomoči v okviru konvergenčnega cilja, in 40 % za regije, ki do te pomoči niso upravičene). Komisija bo morala predvideti bodisi nujno odpravo zadevnih omejitev za naložbe bodisi možnost, da še dodatno zmanjša nacionalno sofinanciranje.
– Poudariti je treba, da predlog Komisije ne povečuje razpoložljivega proračuna za vsako od držav v težavah. Praktična posledica zmanjšanja nacionalnih prizadevanj bo usmeritev primerljivo nižjega skupnega zneska plačil za naložbe v sektor. Zato bodo tudi možnosti za rast, ki izhajajo iz izvedenih naložb, bolj omejene. Ponovno je pod vprašajem prav načelo kohezije, zato bo Komisija morala predvideti možnost, da se povečajo sredstva, odobrena tem državam. Poleg tega bodo morala pravila za potrditev deficitov javnih računov ločevati med naložbenimi sredstvi in ostalimi javnimi izdatki. Prva se namreč ne smejo upoštevati, da ne bi proračunska konsolidacija zavirala gospodarske rasti, saj brez slednje konsolidacija srednjeročno ni izvedljiva.
– Poleg ukrepov, ki državam članicam omogočajo višjo stopnjo črpanja sredstev iz Evropskega sklada za ribištvo, je nujna preusmeritev prednostnih nalog Evropskega sklada za ribištvo, ki se mora osredotočiti zlasti na pomoč proizvodnim dejavnostim (prenovitev in posodobitev flot, s čimer bi se izboljšala njihova trajnost, večja selektivnost ribolovnih orodij, zamenjava motorjev itd.) in na razvoj obalnih skupnosti.
– Uredba (ES) št. 861/2006 o vzpostavitvi finančnih ukrepov Unije za izvajanje skupne ribiške politike in na področju pomorskega prava je drugi pomemben finančni instrument Unije v ribištvu, ki ga ta predlog Komisije ne zadeva. V tej uredbi so predvidene naložbe v pomembna področja, in sicer v mednarodne odnose, upravljanje, zbiranje podatkov in znanstveno svetovanje ter nadzor in izvajanje skupne ribiške politike, kjer so prav tako opazne težave pri nacionalnem sofinanciranju. Nekatera od teh področij so odločilna za zagotavljanje trajnega upravljanja ribištva, temelječega na znanju. Odstotki sofinanciranja Unije so na splošno dokaj nizki (največ 50 %), zato ne razumemo, zakaj predlog Komisije ne obravnava tudi te uredbe.
POSTOPEK
Naslov
Sprememba Uredbe Sveta (ES) št. 1198/2006 o Evropskem skladu za ribištvo
Referenčni dokumenti
COM(2011)0484 – C7-0219/2011 – 2011/0212(COD)
Datum predložitve EP
1.8.2011
Pristojni odbor
Datum razglasitve na zasedanju
PECH
13.9.2011
Odbori, zaprošeni za mnenje
Datum razglasitve na zasedanju
BUDG
13.9.2011
CONT
13.9.2011
Odbori, ki niso podali mnenja
Datum sklepa
BUDG
8.9.2011
CONT
22.9.2011
Poročevalec/-ka
Datum imenovanja
João Ferreira
26.9.2011
Obravnava v odboru
10.10.2011
23.11.2011
Datum sprejetja
20.12.2011
Izid končnega glasovanja
+:
–:
0:
19
0
0
Poslanci, navzoči pri končnem glasovanju
Antonello Antinoro, Kriton Arsenis, Alain Cadec, João Ferreira, Carmen Fraga Estévez, Pat the Cope Gallagher, Dolores García-Hierro Caraballo, Carl Haglund, Werner Kuhn, Isabella Lövin, Gabriel Mato Adrover, Guido Milana, Crescenzio Rivellini, Ulrike Rodust, Struan Stevenson, Catherine Trautmann
Namestniki, navzoči pri končnem glasovanju
Jean-Paul Besset, Chris Davies, Raül Romeva i Rueda, Antolín Sánchez Presedo
Namestniki (člen 187(2)), navzoči pri končnem glasovanju
Giovanni La Via
Datum predložitve
21.12.2011
