Ameriška državna sekretarka Hillary Clinton na javni tribuni v Evropskem parlamentu
Zunanji odnosi
2009-03-03 - 19:06
Hillary Rodham Clinton, državna sekretarka (zunanja ministrica) ZDA, bo v petek, 6. marca v Bruslju s predsednikom Parlamenta Hans-Gertom Pötteringom sodelovala na javni tribuni z mladimi Evropejci v prostorih Evropskega parlamenta.
Še pred javno tribuno s časom za vprašanja in odgovore se bo državna sekretarka sestala s predsednikom Pötteringom, ki bo gostjo tudi predstavil občinstvu.
Vstop samo z vabilom: zaradi prostorskih omejitev in velikega zanimanja bo za predstavnike avdiovizualnih medijev vzpostavljen sistem poročevalskih poolov . Dogodek bo neposredno prenašal televizijski servis Europe by Satellite (EbS), prenos pa bo mogoče spremljati tudi na spletnih straneh Parlamenta, EPLive in EuroparlTV. Novinarjem tiskanih medijev priporočamo spremljanje razprave v novinarskem središču Evropskega parlamenta.
Predstavniki avdiovizualnih medijev, ki bi želeli biti v poolih ter spremljati tako prihod kot razpravo z ameriško državno sekretarko, naj se za akreditacijo obrnejo na avdiovizualni oddelek.
Rok za prijave je sreda, 4. marec, do 18. ure.
20090303IPR50707
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
