13.2.2008
PREDLOG RESOLUCIJE
v skladu s členom 113 poslovnika,
ki ga predlaga Cristiana Muscardini
o prepovedi trženja izdelkov, ki vsebujejo tjulenjevo kožo
Predlog resolucije Evropskega parlamenta o prepovedi trženja izdelkov, ki vsebujejo tjulenjevo kožo
Evropski parlament ,
–
ob upoštevanju svoji prejšnjih resolucij o zaščiti živali,
–
ob upoštevanju člena 113 svojega poslovnika,
A.
ob upoštevanju strašnih pokolov mladičev tjulenjev, ki se jih vsako leto žrtvuje zaradi trženja njihove kože, kljub predpisom, ki bi jih morali zaščititi,
B.
ker v nekaterih evropskih državah, na primer v Belgiji, na Nizozemskem, v Sloveniji in na Hrvaškem, veljajo zakoni, ki prepovedujejo uvoz in prodajo izdelkov, ki vsebujejo tjulenjevo kožo,
C.
ker v Evropski uniji še nimamo takšnega predpisa,
1.
poziva Svet in Komisijo, naj preučita možnost priprave direktive, ki bi prepovedovala trženje izdelkov, ki vsebujejo tjulenjevo kožo.
