Tudi za Microsoft veljajo pravila konkurenčnosti
Konkurenca
2007-10-09 - 18:34
Evropski parlament ni odgovoren zgolj za sprejemanje zakonodaje, ki jo predloži Komisija, temveč prav tako nadzoruje Komisijo pri njenem izvajanju. To je bila tudi vloga Parlamenta preteklo sredo, 3. oktobra, ko je Odbor za ekonomske in monetarne zadeve obiskala komisarka za konkurenco Neelie Kroes. V središču pozornosti razprav je bila sodba Evropskega sodišča glede primera Microsoft.
Leta 2004 je Evropska komisija po štiriletni preiskavi vložila tožbo proti računalniškemu velikanu Microsoftu zaradi zlorabe monopolnega položaja na področju trženja operacijskih sistemov. Microsoftu je očitala, da je konkurenčnim podjetjem, ki izdelujejo programsko opremo, prikrival tehnične podatke, ki so nujni za zagotavljanje združljivosti njegovega programa Media Player z operacijskim okoljem Windows. Komisija je od Microsofta tudi zahtevala, da naredi različico Oken brez omenjenega programa, saj so morali kupci ob nakupu operacijskega sistema kupiti tudi Media Player.
Microsoft je plačal 497 milijonov evrov kazni, pozneje pa zahteval razveljavitev sodbe. Prvostopenjsko sodišče je v Luksemburgu je 14. septembra potrdilo pravilnost odločitve Evropske komisije.
Primer Microsoft - pomemben presedan
Komisarka Kroes, ki je na seji preteklo sredo sodbo sodišča ponovno pozdravila, je primer Microsoft poimenovala kot pomemben presedan. Poudarila je, da je treba nujno zagotoviti, da bo Microsoft izpolnil vse svoje obveznosti. Dejala je tudi, da je prvostopenjsko sodišče poslalo jasno sporočilo, da tudi podjetje s skrajno prevladujočim položajem, na trgu ne sme povzročati nikakršnih motenj.
Irski poslanec Eoin Ryan iz skupine združenja za Evropo narodov je komisarki zastavil vprašaje, ali bodo potrošniki imeli resnično kaj od sodbe, saj je Media Player na trgu še zmeraj najbolj priljubljeni avdio-vizualni predvajalnik.
Kroes je potrdila, da je položaj Media Playerja na trgu še zmeraj trden, vendar pa bo Microsoft moral razkriti informacije o interoperabilnosti z Windowsi. Zagotovila je, da bo sodba zagotovo prinesla koristi potrošnikom.
Nemški liberalni demokrat Wolf Klinz je izrazil zaskrbljenost, da bi primer Microsoft inovativnim podjetjem lahko poslal negativni signal, kot denimo: "Ne prodajajte inovativne tehnologije, kajti Evropska komisija bo posredovala."
Komisarka je glede inovacij dejala, da se mora prevzeti odgovornost za celotni trg in da ni sprejemljivo, da je ogrožen položaj nekaterih podjetij programske opreme zaradi pomanjkanja interoperabilnosti.
20071008STO11297 Evropski poslanci pozdravili sodbo proti Microsoftu Odbor za ekonomske in monetarne zadeve Nadzor nad Komisijo in Svetom Konkurenčna politika EU in potrošnik Neelie Kroes
SL
1
PHOTO
20071008PHT11365.jpg
SL
3
LINK
/activities/expert/committees/presentation.do;jsessionid=7C5E90D1C73E2F75EBE702B5EED987C0.node1?committee=2351&rewritten&language=SL
SL
4
LINK
/parliament/public/staticDisplay.do?id=46&pageRank=9&language=SL
SL
5
LINK
http://ec.europa.eu/comm/competition/publications/consumer_sl.pdf
SL
6
LINK
http://ec.europa.eu/commission_barroso/kroes/index_sl.html
-//EP//TEXT IM-PRESS 20070920STO10523 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
