Vprašanje za čas za vprašanja H-0643/2010
za Komisijo
Delno zasedanje: januar 2011
Člen 116 poslovnika
Ismail Ertug
(S&D) Zadeva: S strani EU podprta študija glede raziskav o razvoju Donave med Straubingom in Vilshofenom
Komisiji znova postavljamo dve od petih vprašanj, ki so že bila zastavljena v pisni obliki ( P-9178/2010 ), vendar jih je Generalni direktorat za promet povsem ignoriral.
Ali Komisija meni, da skupina za nadzor, ki jo je za projekt Vilshofen-Straubing določila EU in ji namenila kritično in konstruktivno vlogo pri zagotavljanju pravilne izvedbe študije ter pri zagotavljanju preglednosti in konsenza, ne more izpolniti svoje vloge, ker študijo izvaja podjetje Rhein-Main-Donau AG, ki ima pri tem projektu gospodarski interes?
Ali je Komisiji znano, da se je nemški minister za promet Ramsauer (CSU) večkrat izrekel za razvoj po različici C 280, čeprav člen 3(2)(6) odločbe o podpori določa, da mora Zvezna republika Nemčija poskrbeti za nestrankarsko in objektivno izvedbo raziskav? Pristojnega komisarja pozivamo, naj teh vprašanj tokrat ne ignorira. 33 milijonov evrov vredni študiji grozi podobna usoda kot pri projektu Stuttgart 21.
