10.11.2009 B7-0138/2009 PREDLOG RESOLUCIJE v skladu s členom 120 poslovnika
o uporabi sredstev, ki preprečujejo identifikacijo oseb na območju Evropske unije in ogrožajo javni red
Cristiana Muscardini
PE428.751v01-00 B7‑0138/2009 Predlog resolucije Evropskega parlamenta o uporabi sredstev, ki preprečujejo identifikacijo oseb na območju Evropske unije in ogrožajo javni red
Evropski parlament ,
– ob upoštevanju svojih prejšnjih resolucij na to temo,
– ob upoštevanju člena 120 svojega poslovnika,
A. ker v Evropi poteka živahna razprava o varnosti in javnem redu,
B. ker je v nekaterih državah članicah prišlo do pobud za sprejetje zakonov s področja varnosti in javnega reda, tudi zakonov v zvezi z uporabo sredstev, ki preprečujejo identifikacijo oseb v Evropi,
C. ker uporaba nekaterih sredstev, naprav ali oblačil dejansko omejuje možnost za identifikacijo oseb,
D. ker je priseljevanje na ozemlje Evropske unije naraslo,
E. ker je na ozemlju Unije treba zagotoviti priznavanje temeljnih pravic,
F. ker je treba spoštovati versko svobodo in svobodo na splošno,
G. ker nova Lizbonska pogodba uvaja bistvene novosti s področja varnosti in svobode,
1. meni, da je s pomočjo identifikacije oseb na ozemlju Evropske unije treba zagotoviti javni red in varni nadzor;
2. poziva Komisijo, naj zaradi navedenih razlogov vse države članice pozove, naj na ozemlju Evropske unije na javnih mestih ali na krajih, odprtih za javnost, ustrezno nadzirajo uporabo oblačil ali drugih sredstev, ki zakrivajo obraz in tako ovirajo ali brez utemeljenega razloga preprečujejo identifikacijo oseb.
