Vprašanje za čas za vprašanja H-000227/2011
za Komisijo
Delno zasedanje: julij 2011
Člen 116 poslovnika
Justas Vincas Paleckis
(S&D) Zadeva: Podpora majhnim podjetjem in zasebnim pobudam
Eden od načinov, kako se lahko regije EU otresejo gospodarske krize in postanejo konkurenčnejše, je tudi podpora majhnim in srednje velikim podjetjem. V večini držav članic EU so majhna in srednje velika podjetja tista, ki ustvarijo večino delovnih mest. Žal pa se v novih članicah EU, tudi v Litvi, majhnim in srednje velikim podjetjem nalaga dodatne računovodske in kakovostne zahteve ter obremenjujoče davščine, omejuje se zasebne pobude in dejavnosti, za katere je potrebna licenca.
Ali namerava Komisija predlagati ali sprejeti konkretne ukrepe za pomoč nacionalnim vladam, da ne bodo dajale prednosti velikim podjetjem in izključevale majhnih podjetij, ki so najokretnejša in najhitrejša pri ustvarjanju bogastva? Kakšne konkretne rezultate se pričakuje na tem področju?
