A6-0405/2007
22.10.2007
*
POROČILO
o spremenjenem predlogu Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Madagaskar
(KOM(2007)0428 – C6‑0064/2007 – 2007/0006(CNS))
Odbor za ribištvo
Poročevalka:
Margie Sudre
PE 392.382v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................8
MNENJE Odbora za razvoj ...........................................................................................12
MNENJE Odbora za proračun .....................................................................................16
POSTOPEK..............................................................................................................................19
OSNUTEK ZAKONODAJNE RESOLUCIJE EVROPSKEGA PARLAMENTA
o spremenjenem predlogu Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Madagaskar
( KOM(2007)0428 – C6‑0064/2007 – 2 0007/0006(CNS) )
(Postopek posvetovanja)
Evropski parlament ,
– ob upoštevanju predloga uredbe Sveta ( KOM(2007)0428 )
Še ni objavljeno v UL. ,
– ob upoštevanju člena 37 in člena 300(2) Pogodbe o ES,
– ob upoštevanju prvega pododstavka člena 300(3) Pogodbe o ES, v skladu s katerim se je Svet posvetoval s Parlamentom ( C6-0064/2007 ),
– ob upoštevanju členov 51 in 83(7) svojega poslovnika,
– ob upoštevanju poročila Odbora za ribištvo in mnenj Odbora za razvoj ter Odbora za proračun ( A6‑0405/2007 ),
1. odobri predlog sklepa Sveta, kakor je bil spremenjen, in odobri sklenitev sporazuma,
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Republiki Madagaskar.
Besedilo, ki ga predlaga Komisija
Predlogi sprememb Parlamenta
Predlog spremembe
1
Uvodna izjava 2 a (novo)
(2a) Evropski parlament mora biti bolje obveščen, Komisija bi zato morala sklepe sej omenjenega skupnega odbora prenesti na člen 9 sporazuma.
Obrazložitev
S tem predlogom spremembe se poudarja pomen informacij, primernih za oceno sporazuma, ki jih je treba posredovati Evropskemu parlamentu.
Predlog spremembe
2
Člen 3, odstavek 1 a (novo)
Komisija vsako leto oceni, ali so države članice, katerih plovila delujejo v skladu s protokolom, izpolnile obveznosti glede poročanja. Če jih niso, Komisija ne ugodi njihovim zahtevam za ribolovna dovoljenja za naslednje leto.
Obrazložitev
Plovila, ki ne izpolnjujejo najosnovnejše obveznosti poročanja o svojem ulovu, ne bi smela prejemati finančne podpore od EU.
Predlog spremembe
3
Člen 3 a (novo)
Člen 3 a
Komisija Evropskemu parlamentu in Svetu vsako leto poroča o rezultatih večletnega sektorskega ribiškega programa, opisanega v členu 7 Protokola.
Obrazložitev
Da bi lahko ocenili, ali je se finančni prispevek, ki ga plačuje Evropska unija, ustrezno uporablja in ali dejansko spodbuja trajnostni razvoj ribolovnih virov na Madagaskarju, mora Komisija letno poročati Parlamentu.
Predlog spremembe
4
Člen 3 b (novo)
Člen 3(b)
V zadnjem letu veljavnosti protokola in pred sklenitvijo novega sporazuma o njegovem podaljšanju Komisija Evropskemu parlamentu in Svetu predstavi poročilo o uporabi omenjenega sporazuma in o pogojih, v katerih se je izvajal.
Obrazložitev
Pred sklenitvijo vsakega novega sporazuma bi Komisija morala od oblasti države, s katero bo začela pogajanja, zahtevati informacije, na podlagi katerih bo Evropskemu parlamentu in Svetu posredovala poročilo o splošni presoji.
Predlog spremembe
5
Člen 3 c (novo)
Člen 3c
Na podlagi poročila iz člena 3(a) in po posvetovanju z Evropskim parlamentom Svet podeli Komisiji, če je potrebno, pogajalski mandat za sklenitev novega protokola.
Obrazložitev
Evropski parlament in Svet bosta lahko izpolnila svoje obveznosti šele na podlagi poročila o presoji izvajanja sporazuma o ribolovu.
Predlog spremembe
6
Člen 3 d (novo)
Člen 3d
Komisija Evropskemu parlamentu posreduje sklepe sej skupnega odbora, omenjenega v členu 9 sporazuma.
OBRAZLOŽITEV
Uvod
Začetek odnosov v ribiškem sektorju med Evropsko skupnostjo in Republiko Madagaskar sega v preteklost. Prvi sporazum o ribolovu med dvema partnerjema je dejansko začel veljati leta 1986. Sedanji sporazum o partnerstvu, ki je začel veljati 1. januarja 2007, je bil sklenjen za obdobje šestih let z možnostjo podaljšanja. Z dnem začetka svoje veljavnosti razveljavi in nadomesti stari sporazum.
V okviru partnerskih sporazumov Evropske unije v ribiškem sektorju sta Skupnost in Republika Madagaskar 21. junija 2006 parafirali sporazum o partnerstvu, ki ribičem Skupnosti odpira ribolovne možnosti v vodah, ki so pod suverenostjo Republike Madagaskar.
25 januarja 2007 je Evropska komisija sprejela predlog uredbe Sveta o sklenitvi tega sporazuma o partnerstvu. Vendar se je bilo treba o protokolu in prilogi, ki določata tehnične in finančne pogoje ribolovnih dejavnosti plovil Skupnosti, ponovno pogajati in ju nato parafirati 16. marca 2007 zaradi vključitve vlog za dodatne ribolovne možnosti za parangalke. Posledično sta bila prilagojena referenčna tonaža in finančni prispevek.
Podlaga za dodatne vloge je skupna izjava Sveta in Komisije št. 10529/06, ki v skladu s členom 299 Pogodbe najbolj oddaljenim regijam omogoča podaljšanje sistema državnih pomoči za obnovo njihovega ribiškega ladjevja. Te dodatne vloge za ribolovne možnosti so prav tako v skladu s priporočili Komisije za tune v Indijskem oceanu (IOTC), ki otoškim državam ali državam v razvoju dovoljujejo oblikovanje načrta za razvoj njihovega ladjevja. Začetni predlog uredbe je bilo treba torej spremeniti, da bi se lahko upoštevalo spremembe iz novega protokola z dne 16. marca 2007.
Evropski parlament je 19. julija 2007 prejel spremenjeni predlog.
Glavni elementi sporazuma
Ribolovne možnosti
Sporazum o ribolovu je sporazum o ribolovu tunov, ki na novo deli ribolovne možnosti glede na tri kategorije plovil. Prav tako za pet dodatnih plovil uvaja možnost poskusnega ribolova za pridnene vrste in sicer za največ dve obdobji po šest mesecev.
Ribolovna kategorija
Vrsta plovila
Država članica
Dovoljenja ali kvote
Ribolov tunov
Zamrzovalna plovila za ribolov tunov s potegalkami
Španija
23
Francija
19
Italija
1
Ribolov tunov
Plovila za ribolov s površinskimi parangali s tonažo nad 100 BT
Španija
25
Francija
13
Portugalska
7
Združeno kraljestvo
5
Ribolov tunov
Plovila za ribolov s površinskimi parangali s tonažo do 100 BT
Francija
26
Pridneni ribolov
Poskusni ribolov z ribiškimi palicami ali pridnenim parangalom
Francija
5
Finančni prispevek
Skupnost plača Madagaskarju letno 1 197 000 EUR za referenčno tonažo 13 300 ton na leto. Ta vsota se razdeli na 864 500 evrov letno za ustrezno referenčno tonažo ter na 332 500 evrov letno, namenjenih za podporo in izvajanje ribiške sektorske politike Madagaskarja.
Če ulov plovil Skupnosti preseže referenčno tonažo, se znesek letnega finančnega prispevka poveča za 65 EUR za vsako dodatno tono ulova. Vendar skupni letni znesek, ki ga plača Skupnost, ne sme presegati dvakratnega zneska finančnega prispevka, to je 2 394 000 EUR. Če bi prišlo do prekoračitve, bi se znesek za preseženo količino izplačal naslednje leto.
Finančni prispevek se izplača najpozneje 31. decembra 2007 za prvo leto in najpozneje 28. februarja 2008, 2009, 2010, 2011 in 2012 za naslednja leta. Namembnost finančnega prispevka je v suvereni pristojnosti madagaskarskih oblasti.
Dovoljenja: pristojbine
Dovoljenja veljajo eno leto in se lahko podaljšajo. Pristojbina po novem znaša 35 EUR (prej 25 EUR) na tono ulova v ribolovnem območju Madagaskarja za plovila za ribolov tunov s potegalkami in plovila za ribolov s površinskimi parangali. Dovoljenja se izdajo po plačilu naslednjih pavšalnih zneskov pristojnim nacionalnim organom:
- 3 920 EUR na plovilo za ribolov tunov s potegalkami, kar ustreza pristojbinam za 112 ton letno;
- 3 500 EUR na plovilo s površinskimi parangali, katerih tonaža je večja od 100 BT, kar ustreza pristojbinam za 100 ton letno;
- 1 680 EUR na plovilo s površinskimi parangali, katerih tonaža je manjša ali enaka 100 BT, kar ustreza pristojbinam za 48 ton letno;
- Število dovoljenj za pridneni ribolov bo določeno v skupnem odboru naknadno, po končani poskusni fazi. Med poskusno fazo se dovoljenja izdajajo brezplačno.
Ukrepi za spodbujanje madagaskarskega ribiškega sektorja in trajnostno upravljanje virov
Prednostni cilj tega sporazuma je pravo partnerstvo med Evropsko skupnostjo in Madagaskarjem z namenom, da se izvaja odgovorni in trajnostni ribolov. Dvostranski sporazum predvideva tudi sodelovanje na gospodarskem, znanstvenem in tehničnem področju v ribiškem sektorju.
80 % finančnega prispevka in pristojbin, ki jih plačajo lastniki plovil, bo namenjenih podpori in izvajanju pobud v okviru sektorske ribiške politike, ki jo opredeli Madagaskar.
Sporazum predvideva ustanovitev skupnega odbora, v okviru katerega se dogovarjata Skupnost in Madagaskar. Vloga tega organa je nadzor uspešnega izvajanja protokola in najkasneje v treh mesecih oblikovanje večletnega sektorskega programa, ki se bo izvajal od začetka veljavnosti protokola. Cilj tega programa je sporazumna opredelitev zastavljenih ciljev na področju upravljanja virov ter smernic za dodeljevanje finančnih prispevkov.
Pogodbenici se obvezujeta, da bosta spodbujali sodelovanje na ravni podregije v zvezi z odgovornim ribolovom ter zlasti v okviru Komisije za tune v Indijskem oceanu (IOTC) in Komisije za Indijski ocean (COI).
Sporazum določa tudi postopek za vkrcanje opazovalcev na plovila Skupnosti ter izvajanje strogega nadzora, vključno s pomočjo satelitskega sledenja.
Sporazum bo glede na stanje virov lahko predmet revizije.
Zaposlovanje mornarjev
Lastniki plovil za ribolov tunov s potegalkami in plovil za ribolov s površinskimi parangali bodo morali med mornarji zaposliti najmanj 20 % državljanov držav AKP. Za prvo kategorijo plovil pa bo potrebnih vsaj 70 mornarjev iz držav članic IOTC na celoto evropske flote, lastniki plovil pa si bodo prizadevali za vkrcanje dodatnih mornarjev iz držav AKP.
Za mornarje, ki se vkrcajo na plovila Skupnosti, velja deklaracija Mednarodne organizacije dela o temeljnih načelih in pravicah pri delu. Deklaracija omogoča svobodo združevanja in dejansko priznanje pravice do kolektivnih pogajanj ter odpravo diskriminacije pri zaposlovanju in opravljanju poklica.
Mornarji bodo imeli zagotovljeno socialno varnost, vključno z zavarovanjem v primeru smrti in zdravstvenim ter nezgodnim zavarovanjem. Pogodbe se sklenejo med mornarjem in lastnikom plovila ali njunimi zastopniki.
Mornarjem iz držav AKP izplačujejo plače lastniki plovil. Te plače sporazumno določijo lastniki plovil in mornarji ali njihovi zastopniki, vendar plače ne morejo biti nižje kot v njihovih izvornih državah ali kot jih določa Mednarodna organizacija dela.
Pripombe poročevalke
Poročevalka obžaluje, da je bil sporazum pozno poslan v Evropski parlament. Na srečo zaradi tega ni prišlo do prekinitve dejavnosti.
Novi sporazum je zelo zadovoljiv tako za Evropsko skupnost kot za Republiko Madagaskar. Zagotavlja ribolovne vire ladjam Skupnosti, Madagaskarju pa prihodke za stalež, ki ga zaradi tehničnih pomanjkljivosti ne bi mogel izkoristiti.
Sporazum temelji na poglobljeni oceni prejšnjega sporazuma, kar je pripomoglo k določitvi potreb obeh strani. Ocena je pokazala, da je bil izkoristek ribolovnih možnosti v preteklosti več kot zadovoljiv (93 % v letu 2005 in 98 % v letu 2006 pri plovilih s potegalkami; 85 % v letu 2005 in 100 % v letu 2006 pri plovilih s parangali). Količina ulova pa je bila zaradi nerazložljivih bioloških pojavov zelo različna: okrog 8 000 ton v letu 2001, potem je v letih 2003 in 2004 ulov padel na nekaj sto ton ter dosegel 12 000 ton v letu 2005. Zaradi slabega ulova je bil za Evropsko skupnost v letu 2004 prihodek glede na investicijo negativen. V letu 2005 je bil zadovoljiv tudi glede na podatke drugih sporazumov za ribolov tunov (4,8 milijonov evrov). Za Madagaskar je gospodarska korist ocenjena na 2,2 milijonov evrov letno, čemur je treba dodati še 5,4 milijona evrov od predelovalne industrije.
Sporazum omogoča spodbujanje partnerskega odnosa, ki temelji na spoštovanju madagaskarskih predpisov na ribiškem področju, ter popolnoma ustreza pričakovanjem v zvezi s trajnostnim ribolovom. Pred vsakim ponovnim podaljšanjem protokola pa bo med drugim opravljena ocena gospodarskega, družbenega in okoljskega vpliva.
Predviden je poglobljen dialog, da bi se izognili nevarnosti kršenja predpisov ter zagotovili, da bodo finančni prispevki razdeljeni v skladu s sporazumom. Kar pa zadeva dodeljevanje sredstev, bo Komisija preverila, da bodo vsa opravljena plačila v skladu z veljavnimi evropskimi proračunskimi postopki, medtem ko je Madagaskar popolnoma suveren v dodeljevanju sredstev.
Kot edina težava so bili izpostavljeni delovni pogoji mornarjev, vendar deklaracija Mednarodne delovne organizacije daje zadostna zagotovila, da bodo spoštovane temeljne pravice.
Poročevalka je vložila nekaj predlogov sprememb, da bi se izboljšala obveščenost Evropskega parlamenta. Zato je tudi zahtevala, da mu Komisija posreduje sklepe sestankov skupnega odbora. Poleg tega pa želi, da Komisija posreduje Parlamentu in Svetu poročilo o izvajanju sporazuma v zadnjem letu veljavnosti protokola ter preden se sklene nov sporazum.
11.9.2007
MNENJE Odbora za razvoj
za Odbor za ribištvo
o predlogu Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Madagaskar
( KOM(2007)0015 – C6‑0064/2007 – 2007/0006(CNS) )
Pripravljavec mnenja:
Josep Borrell Fontelles
KRATKA OBRAZLOŽITEV
Politika o razvojnem sodelovanju in skupna ribiška politika Evropske unije morata biti dosledni, dopolnjujoči se in usklajeni, da bosta skupaj prispevali k zmanjševanju revščine v zadevnih državah in njihovemu trajnostnemu razvoju.
EU se je zavezala, da bo v skladu z določili vrha Združenih narodov v Johannesburgu leta 2002 zagotovila trajnostni ribolov po vsem svetu z ohranjanjem in obnovo ravni staležev in tako dosegla najboljši možni trajnostni izkoristek.
EU je sprejela kodeks odgovornega ribištva Organizacije Združenih narodov za prehrano in kmetijstvo, da bo spodbujala dolgoročni trajnostni ribolov ter potrdila, da pravica do ribolova prinaša tudi obveznost odgovornosti, s čimer se zagotovi učinkovito ohranjanje živih vodnih virov in njihovo upravljanje.
Prisotnost EU na oddaljenih ribolovnih območjih je legitimen cilj, pri tem pa ne smemo pozabiti, da je treba ribolovne interese EU zaščititi skupaj z interesi za razvoj narodov, s katerimi se podpisujejo sporazumi o ribolovu.
Odbor za razvoj Evropskega parlamenta pozdravlja resolucijo o ribištvu in njegovih socialnih ter okoljskih vidikih v državah v razvoju, ki jo je skupna parlamentarna skupščina AKP–EU sprejela 22. junija 2006, zlasti v oceni, da je treba zaščito ribolovnih interesov EU in držav AKP uskladiti s trajnostnim upravljanjem ribolovnih virov v gospodarskem, socialnem in okoljskem smislu na eni strani ter z možnostmi za preživljanje obalnih skupnosti, odvisnih od ribolova, na drugi.
Odbor ponovno poudarja spoštovanje sporazuma iz Cotonouja, kakor je navedeno v sporazumu o partnerstvu v ribiškem sektorju med državami AKP in EU. Odbor vztraja, da je treba v celoti upoštevati člen 9 sporazuma iz Cotonouja o človekovih pravicah, demokratičnih načelih, dobrem vodenju in pravni državi, ter pozdravlja zagotovila, ki so jih dale službe Komisije, da bodo upoštevale vsebino člena 9 pri pogajanjih o sporazumih z državami v razvoju, tudi s tistimi, ki niso v skupini AKP.
Prvi sporazum, ki preklicuje in nadomešča sporazum med Evropsko skupnostjo in Republiko Madagaskar, ki je začel veljati 28. januarja 1986, je Komisija sprejela 25. januarja 2007.
Vendar je bilo treba o protokolu in prilogi s tehničnimi in finančnimi pogoji, ki upravljajo ribolovno dejavnost plovil Evropske skupnosti, ponovno razpravljati, ju dopolniti in 16. marca 2007 ponovno podpisati, da bi ugodili zahtevam za dodatne ribolovne možnosti za plovila s parangalom. Referenčna tonaža in finančni prispevek sta bila določena sporazumno. Novi protokol in priloga sta bila sklenjena za obdobje šest let in sta začela veljati 1. januarja 2007. Sporazum se tiho obnavlja za nadaljnjih šest let.
Protokol k predlaganemu sporazumu dovoljuje ribolov 43 španskim, francoskim in italijanskim zamrzovalnim plovilom za ribolov tunov s potegalkami, 50 španskim, francoskim, portugalskim in britanskim plovilom nad 100 BT za ribolov s površinskimi parangali ter 26 francoskim plovilom kapacitete 100 BT ali manj s površinskimi parangali, kar skupaj znaša 119 dovoljenj.
Poleg tega lahko 5 francoskih plovil izvaja poskusni ribolov z ribiškimi palicami ali pridnenim parangalom za pridnene vrste, in sicer dvakrat po šest mesecev.
Nov finančni prispevek 864.500 EUR letno ustreza referenčni tonaži 13.300 ton. Poseben znesek 332.500 EUR letno se nameni podpori in izvajanju pobud v okviru sektorske ribiške politike Madagaskarja.
Če celotna količina ulova preseže letno referenčno tonažo, se finančni prispevek poveča za 65 EUR za vsako dodatno tono ulova.
S pristojbinami za lastnike plovil lahko Madagaskar ustvari dodatni letni dohodek okrog 465.000 EUR..
Odbor Evropskega parlamenta za razvoj pozdravlja omenjeno povezavo z nacionalnimi pobudami in upa, da bodo te vključevale tudi financiranje projektov lokalne infrastrukture za predelavo in trženje rib, s čimer bi lahko lokalno prebivalstvo preseglo samooskrbni ribolov.
Odbor pozdravlja tudi dejstvo, da sporazum deloma temelji na oceni lokalnega ribolova in spodbuja znanstveno in tehnično sodelovanje z lokalnimi oblastmi. Zgoraj navedena resolucija med državami AKP in EU določa, da mora biti znanstvena ocena virov predpogoj za dostop do ribolova in da se nadaljnja ribolovna dovoljenja izdajajo na podlagi letne presoje virov.
Odbor za razvoj ne odobrava postopka, sprejetega za ta sporazum, saj bi moral Evropski parlament sodelovati pri pogajalskem mandatu, ki naj bi ga Svet podelil Komisiji, ter bi moral biti obveščen o poteku pogajanj.
Parlament je bil zaprošen za mnenje o prvem sporazumu šele januarja 2007, kar je sedem mesecev po njegovem parafiranju, kar pa zadeva ponovni sporazum pa štiri mesece potem, ko je bil dopolnjen, z namenom, da začne veljati 1. januarja 2007. Parlament naj temu ugovarja in vztraja, da je ta postopek nesprejemljiv.
Komisija in Svet se morata sporazumeti o pogojih, po katerih bi Parlament dejansko lahko podal svoje mnenje. Ker tega ni, si mora Odbor za ribištvo prizadevati, da se Parlament odzove na sedanje stanje, vključno z možnostjo glasovanja proti sporazumom o ribolovu, predlaganem po sedanjem postopku.
PREDLOGI SPREMEMB
Odbor za razvoj poziva Odbor za ribištvo kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Še neobjavljeno v UL.
Predlogi sprememb Parlamenta
Predlog spremembe
1
Uvodna izjava 2 a (novo)
(2a) Finančni prispevek Skupnosti bi bilo treba uporabiti za razvoj obalnega prebivalstva, ki se preživlja z ribištvom, in odpiranje majhnih lokalnih industrijskih obratov za zamrzovanje in predelavo rib;
POSTOPEK
Naslov
Partnerstvo v ribiškem sektorju med Evropsko skupnostjo in Republiko Madagaskar
Referenčni dokumenti
KOM(2007)0428 - KOM(2007)0015 - C6-0064/2007 - 2007/0006(CNS)
Pristojni odbor
PECH
Mnenje pripravil
Datum razglasitve na zasedanju
DEVE
15.2.2007
Pripravljavec/-ka mnenja
Datum imenovanja
Josep Borrell Fontelles
28.2.2007
Datum sprejetja
10.9.2007
Izid končnega glasovanja
+:
–:
0:
20
0
0
Poslanci, navzoči pri končnem glasovanju
Margrete Auken, Thijs Berman, Josep Borrell Fontelles, Nirj Deva, Alain Hutchinson, Maria Martens, Luisa Morgantini, José Javier Pomés Ruiz, Horst Posdorf, Pierre Schapira, Jürgen Schröder, Feleknas Uca, Johan Van Hecke, Luis Yañez-Barnuevo García, Jan Zahradil
Namestniki, navzoči pri končnem glasovanju
Marie-Hélène Aubert, Irena Belohorská, John Bowis, Atanas Paparizov, Ralf Walter
10.10.2007
MNENJE Odbora za proračun
za Odbor za ribištvo
o spremenjenem predlogu Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Madagaskar
( KOM(2007)0428 – C6‑0064/2007 – 2007/0006(CNS) )
Pripravljavka mnenja:
Helga Trüpel
PREDLOGI SPREMEMB
Odbor za proračun poziva Odbor za ribištvo kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Predlogi sprememb Parlamenta
Predlog spremembe
1
Člen 3, odstavek 1 a (novo)
Komisija vsako leto oceni, ali so države članice, katerih plovila plujejo v skladu s tem protokolom, izpolnile poročevalske obveznosti. Če jih niso, Komisija ne ugodi njihovim zahtevam za ribolovna dovoljenja za naslednje leto.
Obrazložitev
Plovila, ki ne izpolnjujejo najosnovnejših zahtev, da poročajo o svojem ulovu, ne bi smela prejemati finančne podpore EU.
Predlog spremembe
2
Člen 3 a (novo)
Člen 3a
Komisija Evropskemu parlamentu in Svetu vsako leto poroča o rezultatih večletnega sektorskega programa, opisanega v členu 7 Protokola.
Obrazložitev
Da bi lahko ocenili, ali se nadomestilo, ki ga plačuje EU, ustrezno uporablja in ali dejansko spodbuja trajnostni razvoj ribolovnih virov na Madagaskarju, naj bi Komisija o tem letno poročala Parlamentu.
Predlog spremembe
3
Člen 3 b (novo)
Člen 3b
Komisija pred iztekom veljavnosti protokola in pred začetkom novih pogajanj za njegovo morebitno podaljšanje Evropskemu parlamentu in Svetu predloži naknadno oceno protokola skupaj z analizo stroškov in koristi.
Obrazložitev
Pred začetkom novih pogajanj je potrebna ocena veljavnega protokola, zato da se ugotovi, ali je treba v morebitno podaljšanje protokola vključiti spremembe in kakšne naj bi te bile.
POSTOPEK
Naslov
Sporazum med Evropsko skupnostjo in Republiko Madagaskar o ribolovu
Referenčni dokumenti
KOM(2007)0428 - C6-0064/2007 - KOM(2007)0015 - 2007/0006(CNS)
Pristojni odbor
PECH
Mnenje pripravil Datum razglasitve na zasedanju
BUDG 15.2.2007
Pripravljavec/-ka mnenja Datum imenovanja
Helga Trüpel 20.9.2004
Datum sprejetja
9.10.2007
Izid končnega glasovanja
+:
–:
0:
16
0
0
Poslanci, navzoči pri končnem glasovanju
Reimer Böge, Herbert Bösch, Joan Calabuig Rull, Gérard Deprez, Brigitte Douay, Ingeborg Gräßle, Anne E. Jensen, Wiesław Stefan Kuc, Janusz Lewandowski, Nils Lundgren, Vladimír Maňka, Mario Mauro, Rovana Plumb, Nina Škottová, László Surján, Ralf Walter
POSTOPEK
Naslov
Sporazum med Evropsko skupnostjo in Republiko Madagaskar o ribolovu
Referenčni dokumenti
KOM(2007)0428 - C6-0064/2007 - KOM(2007)0015 - 2007/0006(CNS)
Datum posvetovanja z EP
27.7.2007
Pristojni odbor
Datum razglasitve na zasedanju
PECH
15.2.2007
Odbori, zaprošeni za mnenje
Datum razglasitve na zasedanju
DEVE
15.2.2007
BUDG
15.2.2007
Poročevalec/-ka
Datum imenovanja
Margie Sudre
14.3.2007
Obravnava v odboru
22.3.2007
Datum sprejetja
22.10.2007
Izid končnega glasovanja
+:
–:
0:
19
4
0
Poslanci, navzoči pri končnem glasovanju
Jim Allister, Alfonso Andria, Stavros Arnaoutakis, Elspeth Attwooll, Marie-Hélène Aubert, Iles Braghetto, Luis Manuel Capoulas Santos, Paulo Casaca, Zdzisław Kazimierz Chmielewski, Emanuel Jardim Fernandes, Carmen Fraga Estévez, Hélène Goudin, Pedro Guerreiro, Ian Hudghton, Heinz Kindermann, Rosa Miguélez Ramos, Philippe Morillon, Seán Ó Neachtain, Luca Romagnoli, Struan Stevenson, Catherine Stihler, Margie Sudre
Namestniki, navzoči pri končnem glasovanju
Thomas Wise
Namestniki (člen 178(2)), navzoči pri končnem glasovanju
Willem Schuth
