Strategija spletne komunikacije EP na dobri poti
Institucije
2005-09-22 - 17:09
“Elegantno, enostavno in inovativno,” so besede, s katerimi ena od francoskih vladnih spletnih strani opisuje nove strani Evropskega parlamenta, ki nudijo informacije v vseh 20 uradnih jezikih EU. “Barvita, enostavno berljiva, polna informacij, dostopna, pregledna,” so le nekateri od komentarjev.
“Stara spletna stran je bila zmedena, neprivlačna in nekako skopa z informacijami. Nova je jasno napisana, enostavna za iskanje in privlačnega videza,” piše Gareth Harding dopisnik agencije UPI. "Lepota najnovejše parlamentarne kampanje (za spletno stran) ni le v njeni jasnosti in privlačnosti, temveč v tem, da si upa biti tudi zabavna.“
Večina poročevalcev izreka pohvale, ker so informacije o poslancih lažje dostopne, všeč so jim orodja, ki olajšajo pregled njihovega dela - od mandatov samih, do govorov na plenarnih zasedanjih in vprašanj Komisiji.
Vprašanja, ki jih bo treba še rešiti
Medtem ko je novi videz večinoma deležen pohval, se nekateri uporabniki, ki so bili navajeni dela s prejšnjo spletno stranjo, težko navajajo na novo, vendar naj bi jim njena preglednost pomagala hitreje prebroditi začetne težave.
Določena vprašanja pa ostajajo. Številni so obžalovali, ker na strani ni foruma za razpravljanje ali prostora namenjenega komentarjem, vendar, kot je ob otvoritvi spletne strani poudaril predsednik parlamenta Josep Borrell, je glavni razlog logistične narave: kako moderirati forum s komentarji v 20 jezikih.
Pojavilo se je tudi vprašanje glede združljivosti strani z WAI (Web Accessibility Standards) standardi za omogočanje dostopa ljudem s posebnimi zahtevami. Okoli 80 odstotkov strani je združljivih s standardi, izvajalci projekta pa zagotavljajo, da bodo koraki v smer “popolne dostopnosti strani vsem evropskim državljanom” kmalu storjeni.
Prenova spletnih strani je zgolj prvi korak EP v smeri internetne komunikacijske strategije. Nadaljnje izboljšave sicer morda ne bodo tako privlačne, kljub temu pa vas bomo o spremembah redno obveščali in bomo veseli vaših pobud ter vprašanj.
20050921STO00548 Na tej strani boste našli gradivo iz komunikacijske kampanje ob začetku delovanja strani: slogane, oglase, fotografije, plakate in podobno.
SL
1
PHOTO
20050921PHT00557.jpg
SL
2
LINK
/ep_products/
SL
3
MULTIMEDIA
20050921MLT00561.wmv
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
