P7_TA-PROV(2011)0208
Označbe ali znaki za identifikacijo serije, v katero spada živilo ***I
A7-0095/2011
Zakonodajna resolucija Evropskega parlamenta z dne 11. maja 2011 o predlogu direktive Evropskega parlamenta in Sveta o označbah ali znakih za identifikacijo serije, v katero spada živilo (kodificirano besedilo) ( KOM(2010)0506 – C7-0285/2010 – 2010/0259(COD) )
(Redni zakonodajni postopek – kodifikacija)
Evropski parlament
, –
ob upoštevanju predloga Komisije Evropskemu parlamentu in Svetu ( KOM(2010)0506 ),
–
ob upoštevanju člena 294(2) in člena 114 Pogodbe o delovanju Evropske unije, na podlagi katerih je Komisija podala predlog Parlamentu ( C7-0285/2010 ),
–
ob upoštevanju člena 294(3) Pogodbe o delovanju Evropske unije,
–
ob upoštevanju mnenja Evropskega ekonomsko-socialnega odbora z dne 8. decembra 2010 UL C 54, 19.2.2011, str. 34.
,
–
ob upoštevanju Medinstitucionalnega sporazuma z dne 20. decembra 1994 o pospešenem načinu dela za uradno kodifikacijo zakonodajnih besedil UL C 102, 4.4.1996, str. 2.
,
–
ob upoštevanju členov 86 in 55 Poslovnika,
–
ob upoštevanju poročila Odbora za pravne zadeve ( A7-0095/2011 ),
A.
ker je po mnenju posvetovalne skupine pravnih služb Evropskega parlamenta, Sveta in Komisije zadevni predlog le kodifikacija obstoječih besedil brez vsebinskih sprememb,
1.
sprejme stališče v prvi obravnavi, kakor je določeno v nadaljevanju;
2.
naroči svojemu predsedniku, naj stališče Parlamenta posreduje Svetu in Komisiji ter nacionalnim parlamentom.
P7_TC1-COD(2010)0259
Stališče Evropskega parlamenta sprejeto v prvi obravnavi dne 11. maja 2011 z namenom sprejetja Direktive 2011/.../EU Evropskega parlamenta in Sveta o označbah ali znakih za identifikacijo serije, v katero spada živilo
(Kodificirano besedilo)
(Besedilo velja za EGP)
EVROPSKI PARLAMENT IN SVET EVROPSKE UNIJE STA–
ob upoštevanju Pogodbe o delovanju Evropske unije in zlasti člena 114 Pogodbe,
ob upoštevanju predloga Evropske Komisije,
po posredovanju osnutka zakonodajnega akta nacionalnim parlamentom,
ob upoštevanju mnenja Evropskega ekonomsko-socialnega odbora UL C 54, 19.2.2011, str. 34.
,
v skladu z rednim zakonodajnim postopkom Stališče Evropskega parlamenta z dne 11. maja 2011.
,
ob upoštevanju naslednjega: (1)
Direktiva Sveta 89/396/EGS z dne 14. junija 1989 o označbah ali znakih za identifikacijo serije, v katero spada živilo UL L 186, 30.6.1989, str. 21.
, je bila večkrat Glej Prilogo I, del A.
bistveno spremenjena. Zaradi jasnosti in racionalnosti bi bilo treba navedeno direktivo kodificirati.
(2)
Notranji trg zajema območje brez notranjih meja, v katerem je zagotovljen prosti pretok blaga, oseb, storitev in kapitala.
(3)
Trgovina z živili na notranjem trgu zavzema zelo pomembno mesto.
(4)
Označevanje serije, v katero spada živilo, zadovoljuje potrebo po boljši informiranosti o identiteti izdelkov. Zato je uporaben vir informacij, kadar so živila predmet spora ali so nevarna za zdravje potrošnikov.
(5)
Direktiva 2000/13/ES Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil UL L 109, 6.5.2000, str. 29.
ne vsebuje določb o označevanju identifikacije serije.
(6)
Na mednarodni ravni je splošna obveznost navesti proizvodno serijo ali serijo pakiranja predpakiranih živil. Dolžnost Unije je prispevati k razvoju mednarodne trgovine.
(7)
Zato je priporočljivo, da se zagotovijo splošna in horizontalna pravila za upravljanje skupnega sistema za identifikacijo serij.
(8)
Učinkovitost tega sistema je odvisna od uporabe na različnih stopnjah trgovanja. Kljub temu je zaželeno izključiti nekatere izdelke in dejavnosti, zlasti dejavnosti z začetka distribucijske mreže za kmetijske proizvode.
(9)
Treba je upoštevati, da bi bilo pri nekaterih živilih, ki se zaužijejo takoj po nakupu, denimo pri sladoledu v posameznih kosih, označevanje serije na vsaki posamezni embalaži neuporabno. Pri teh izdelkih bi bilo treba obvezno označiti serijo na skupnih embalažah.
(10)
Pojem serija pomeni, da ima več prodajnih enot nekega živila skoraj identične značilnosti pridelave, izdelave ali pakiranja. Navedeni način se naj zato ne bi uporabljal za nepakirane izdelke ali izdelke, ki jih zaradi njihove posebnosti ali raznovrstnosti ni mogoče šteti za homogene serije.
(11)
Glede na to, da se uporabljajo raznovrstne metode za identifikacijo, naj bi trgovec sam določil serijo in namestil ustrezno označbo ali znak.
(12)
Ta označba bi morala biti za izpolnitev zahtev po informiranju, čemur je namenjena, takšna, da jo je moč jasno razlikovati, ter razpoznavna kot taka.
(13)
Minimalni rok trajanja ali ’uporabno do’ lahko v skladu z Direktivo 2000/13/ES služita za identifikacijo serije, pod pogojem, da sta natančno navedena.
(14)
Ta direktiva ne bi smela posegati v obveznosti držav članic glede rokov za prenos direktiv v nacionalno pravo, ki so določeni v delu B Priloge I –
SPREJELA NASLEDNJO DIREKTIVO:
Člen 1
1.
Ta direktiva se nanaša na označevanje, ki omogoča identifikacijo serije nekega živila.
2.
Za namene te direktive ’serija’ pomeni serijo prodajnih enot živila, pridelanega, izdelanega ali pakiranega v enakih razmerah.
Člen 2
1.
Z živilom se ne sme trgovati, če nima označbe iz člena 1(1).
2.
Odstavek 1 se ne uporablja:
(a)
za kmetijske proizvode, ki zapustijo kmetijsko gospodarstvo zaradi:
(i)
prodaje ali dostave na postaje za začasno skladiščenje, pripravo ali pakiranje,
(ii)
prevoza v organizacije proizvajalcev ali
(iii)
zbiranja za takojšnjo vključitev v postopek priprave ali predelave;
(b)
če živila pri prodaji končnemu potrošniku niso predpakirana ali so zapakirana na zahtevo kupca oziroma so predpakirana za neposredno prodajo;
(c)
za embalažo ali posode, katerih največja stran ima površino, manjšo od 10 cm2;
(d)
za posamezne kose sladoleda. Označba, ki omogoča ugotavljanje serije, mora biti na skupni embalaži.
Člen 3
Serijo v vsakem primeru določi pridelovalec, izdelovalec ali tisti, ki pakira zadevno živilo, ali pa prvi prodajalec s sedežem v Uniji.
Določitev in namestitev označbe iz člena 1(1) se opravi v okviru odgovornosti enega od navedenih gospodarskih subjektov. Pred njo stoji črka ’L’, razen v primerih, ko se jasno razlikuje od drugih označb na etiketi.
Člen 4
Kadar so živila predpakirana, je označba iz člena 1(1), in kjer je primerno, črka ’L’, napisana na predpakiranju ali na nameščeni etiketi.
Kadar živila niso predpakirana, je označba iz člena 1(1), in kjer je primerno, črka ’L’, napisana na embalaži ali na posodi, kadar pa ni, pa na ustreznih trgovskih dokumentih.
V vseh primerih je v taki obliki, da je dobro vidna, razločno napisana in neizbrisna.
Člen 5
Kadar sta minimalni rok trajanja ali ’uporabno do’ navedena na etiketi, označba iz člena 1(1) na živilu ni potrebna, pod pogojem, da je datum sestavljen vsaj iz nekodiranega zapisa dneva in meseca v tem zaporedju.
Člen 6
Ta direktiva se uporablja brez poseganja v označbe, določene s posebnimi predpisi Unije .
Komisija objavlja in posodablja seznam zadevnih predpisov.
Člen 7
Direktiva 89/396/EGS, kakor je bila spremenjena z Direktivami, navedenimi v delu A Priloge I, je razveljavljena, brez poseganja v obveznosti držav članic glede rokov za prenos direktiv, določenih v delu B Priloge I, v nacionalno pravo.
Sklici na razveljavljeno direktivo se upoštevajo kot sklici na to direktivo in se berejo v skladu s korelacijsko tabelo v Prilogi II.
Člen 8
Ta Direktiva začne veljati dvajseti dan po objavi v
Uradnem listu Evropske unije.
Člen 9
Ta direktiva je naslovljena na države članice.
V …,
Za Evropski parlament Za Svet
Predsednik Predsednik
PRILOGA I
Del A Razveljavljena direktiva s seznamom njenih zaporednih sprememb (iz člena 7)
Direktiva Sveta 89/396/EGS
(UL L 186, 30.6.1989, str. 21)
Direktiva Sveta 91/238/EGS
(UL L 107, 27.4.1991, str. 50)
Direktiva Sveta 92/11/EGS
(UL L 65, 11.3.1992, str. 32)
Del B Roki za prenos v nacionalno pravo (iz člena 7)
Direktiva
Roki za prenos
89/396/EGS
20. junij 1990(*)
91/238/EGS
-
92/11/EGS
-
___________________
(*) V skladu s prvim odstavkom člena 7 Direktive 89/396/EGS, kakor je bila spremenjena z Direktivo 92/11/EGS:
Države članice po potrebi spremenijo svoje zakone in druge predpise, tako da:
–
najpozneje do 20. junija 1990 dovolijo trgovino z izdelki, ki so v skladu s to direktivo,
– s 1.
julijem 1992 prepovejo trgovino z izdelki, ki niso v skladu s to direktivo, vendar je trgovina z izdelki, ki ne ustrezajo tej direktivi, a so bili dani na trg ali označeni pred navedenim datumom, dopustna do porabe zalog.
PRILOGA II
Korelacijska Tabela
Direktiva 89/396/EGS
Ta direktiva
Člen 1
Člen 1
Člen 2(1) in (2)
Člen 2(1) in (2)
Člen 2(3)
-
Člen 3 do 6
Člen 3 do 6
Člen 7
-
-
Člen 7
-
Člen 8
Člen 8
Člen 9
-
Priloga I
-
Priloga II
