Odgovor
(28. april 2011)
Svet je dosledno poudarjal zavezanost Evropske skupnosti za atomsko energijo in njenih držav članic, da zagotavljajo visoko raven varnosti pri ravnanju z izrabljenim gorivom in radioaktivnimi odpadki, kot je predvideno predvsem v veljavnem zakonodajnem okviru Unije, sprejetem na podlagi Pogodbe Euratom, ter v ustreznih resolucijah in sklepih Sveta.
Svet se bo posvetoval z Evropskim parlamentom v skladu s postopkom iz člena 31 Pogodbe Euratom. Svet bo pred sprejetjem direktive preučil mnenje Evropskega parlamenta.
