A7-0260/2010
30.9.2010
*
POROČILO
o predlogu Uredbe Sveta o sistemu nadzora in izvrševanja, ki se uporablja na območju, zajetem v Konvenciji o prihodnjem večstranskem sodelovanju v ribištvu severovzhodnega Atlantika
(KOM(2009)0151 – C7‑0009/2009 – 2009/0051(CNS))
Odbor za ribištvo
Poročevalka:
Carmen Fraga Estévez
PE 428.009v01-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................38
POSTOPEK..............................................................................................................................41
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Sveta o sistemu nadzora in izvrševanja, ki se uporablja na območju, zajetem v Konvenciji o prihodnjem večstranskem sodelovanju v ribištvu severovzhodnega Atlantika
( KOM(2009)0151 – C7‑0009/2009 – 2009/0051(CNS) )
(Redni zakonodajni postopek: prva obravnava))
Evropski parlament ,
– ob upoštevanju predloga Komisije Svetu ( KOM(2009)0151 ),
– ob upoštevanju člena 37 Pogodbe ES, v skladu s katerim se je Svet posvetoval s Parlamentom ( C7‑0009/2009 ),
– ob upoštevanju sporočila Komisije Evropskemu parlamentu in Svetu z naslovom "Posledice začetka veljavnosti Lizbonske pogodbe za še nedokončane medinstitucionalne postopke odločanja" ( KOM(2009)0665 ),
– ob upoštevanju člena 294(3) in člena 43(2) Pogodbe o delovanju Evropske unije,
– ob upoštevanju mnenja Evropskega ekonomsko-socialnega odbora z dne 17. marca 2010
Še ni objavljeno v UL. ,
– ob upoštevanju člena 55 svojega poslovnika,
– ob upoštevanju poročila Odbora za ribištvo ( A7‑0260/2010 ),
1. sprejme stališče v prvi obravnavi, kakor je določeno v nadaljevanju;
2. odobri skupne izjave Evropskega parlamenta, Sveta in Komisije, priložene tej resoluciji;
3. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
4. naroči svojemu predsedniku, naj stališče Parlamenta posreduje Svetu, Komisiji in nacionalnim parlamentom.
STALIŠČE EVROPSKEGA PARLAMENTA
V PRVI OBRAVNAVI
* Spremembe: krepki ležeči tisk označuje novo ali spremenjeno besedilo; simbol ▌označuje tiste dele besedila, ki so bili črtani. *
---------------------------------------------------------
k predlogu Komisije za
UREDBO (EU) št…/2010
EVROPSKEGA PARLAMENTA IN SVETA
o sistemu nadzora in izvrševanja, ki se uporablja na območju, zajetem v Konvenciji o prihodnjem večstranskem sodelovanju v ribištvu severovzhodnega Atlantika
(Besedilo velja za EGP)
EVROPSKI PARLAMENT IN SVET EVROPSKE UNIJE STA –
ob upoštevanju Pogodbe o delovanju Evropske unije in zlasti člena 43(2) Pogodbe,
ob upoštevanju predloga Evropske komisije,
▌
ob upoštevanju mnenja Evropskega ekonomsko-socialnega odbora
Mnenje z dne 17. marca 2010 (še ni objavljeno v Uradnem listu). ,
po rednem zakonodajnem postopku
Stališče Evropskega parlamenta z dne ... oktobra 2010. ,
ob upoštevanju naslednjega:
(1) Konvencija o prihodnjem večstranskem sodelovanju v ribištvu severovzhodnega Atlantika, v nadaljnjem besedilu Konvencija NEAFC, ki je bila odobrena s Sklepom 81/608/EGS
UL L 227, 12. 8. 1981, str. 21. in je začela veljati 17. marca 1982.
(2) Konvencija NEAFC določa ustrezen okvir za večstransko sodelovanje na področju smotrnega ohranjanja in upravljanja ribolovnih virov na območju, opredeljenem v Konvenciji.
(3) Komisija za ribištvo severovzhodnega Atlantika je na letnem zasedanju 15. novembra 2006 sprejela priporočilo, v katerem je določen sistem nadzora in izvrševanja (v nadaljnjem besedilu „sistem“), ki se uporablja za ribiška plovila, ki opravljajo dejavnost na območjih zunaj meja nacionalne pristojnosti pogodbenic na območju Konvencije. Sistem je bil spremenjen z več priporočili na letnih zasedanjih novembra leta 2007 in 2008.
(4) V skladu s členoma 12 in 15 Konvencije NEAFC so ta priporočila začela veljati 1. maja 2007, 9. februarja 2008 ter 6. in 8. januarja 2009 v tem zaporedju.
(5) Sistem predvideva nadzorne ukrepe za plovila, ki plujejo pod zastavo pogodbenic in opravljajo dejavnost na območju NEAFC, ter ukrepe za nadzor na morju, ki vključujejo postopke inšpekcijskega pregleda in nadzora ter postopke za ugotavljanje kršitev, ki jih morajo izvajati pogodbenice.
(6) Sistem določa nov sistem pomorske inšpekcije, ki bo v evropskih pristaniščih dejansko preprečeval iztovarjanje in pretovarjanje zamrznjenih rib, če država zastave ribiških plovil, ki plujejo pod zastavo druge pogodbenice, ni preverila njihove zakonitosti.
(7) Nekatere določbe, ki jih je sprejela NEAFC, so bile v pravo Skupnosti prenesene z Uredbo o letnem celotnem dovoljenem ulovu (TAC) in kvotah, nazadnje z Uredbo Sveta (ES) št. 43/2009 o določitvi ribolovnih možnosti za leto 2009 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova
UL L 22, 26. 1. 2009, str. 1. . Zaradi pravne jasnosti je treba takšne določbe, ki niso začasne narave, prenesti v novo ločeno uredbo.
(8) Sistem vključuje tudi določbe za spodbujanje ravnanja v skladu z ukrepi za ohranjanje in izvrševanje s strani plovil nepogodbenic, da bi se zagotovilo popolno spoštovanje ukrepov za ohranjanje in upravljanje, ki jih je sprejela NEAFC. NEAFC je priporočila, da se več plovil ponovno uvrsti na seznam plovil, za katera je bilo potrjeno, da se ukvarjajo z nezakonitim, neprijavljenim in nereguliranim ribolovom. V pravnem redu Skupnosti je treba zagotoviti izvajanje teh priporočil.
(9) Člen 5(2) Uredbe (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike
UL L 343, 22. 12. 2009, str. 1. določa, da države članice nadzirajo dostop do voda in virov ter dejavnosti zunaj voda Skupnosti, ki jih izvajajo ribiška plovila, ki plujejo pod njihovo zastavo. Zato je treba določiti, da države članice, katerih plovila so pooblaščena za ribolov na upravnem območju NEAFC, sistemu dodelijo inšpektorje za opravljanje spremljanja in nadzora, skupaj z ustreznimi sredstvi za inšpekcijski pregled.
(10) Da bi zagotovili spremljanje ribolovnih dejavnosti na območju Konvencije NEAFC, morajo pri izvajanju sistema države članice sodelovati med seboj, s Komisijo in organom, ki ga Komisija imenuje.
(11) Države članice so odgovorne za zagotovitev, da njihovi inšpektorji ravnajo v skladu z nadzornimi postopki, ki jih je določila NEAFC.
(12) Komisijo bi bilo treba pooblastiti, da v skladu s členom 290 Pogodbe o delovanju Evropske unije sprejme delegirane akte v zvezi s podrobnimi pravili glede seznamov ribolovnih virov, ki jih je treba sporočiti, v zvezi s postopki obveščanja in preklica za predhodno obvestilo o prihodu v pristanišče ter v zvezi z dovoljenjem za iztovarjanje ali pretovarjanje. Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na ravni strokovnjakov.
(13) Ukrepe, potrebne za izvajanje te uredbe, je treba sprejeti z izvedbenimi akti v skladu s členom 291 Pogodbe . V skladu s tem členom je treba pravila in splošna načela, na podlagi katerih države članice nadzirajo izvajanje izvedbenih pooblastil Komisije, določiti vnaprej, in sicer z uredbo, sprejeto v skladu z rednim zakonodajnim postopkom. Do sprejetja te nove uredbe se še naprej uporablja Sklep Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil
UL L 184, 17. 7. 1999, str. 23. , razen regulativnega postopka s pregledom, ki se ne uporablja.
(13a) Komisijo bi bilo treba pooblastiti, da v skladu s členom 290 Pogodbe o delovanju Evropske unije sprejme delegirane akte o vključitvi v pravo EU prihodnjih sprememb tistih ukrepov sistema nadzora in izvrševanja NEAFC, ki so predmet nekaterih izrecno opredeljenih nebistvenih elementov te uredbe in ki postanejo zavezujoči za Evropsko unijo v skladu s pogoji Konvencije o prihodnjem večstranskem sodelovanju v ribištvu severovzhodnega Atlantika (konvencija NEAFC). Zlasti je pomembno, da Komisija med pripravljalnim delom opravi ustrezna posvetovanja, vključno s posvetovanji na ravni strokovnjakov.
(14) Ker bodo s to uredbo določena nova pravila o nadzoru in izvrševanju na območju Konvencije NEAFC, je treba Uredbo (ES) št. 2791/1999 z dne 16. decembra 1999 o nekaterih nadzornih ukrepih, ki se uporabljajo na območju, zajetem v Konvenciji o prihodnjem večstranskem sodelovanju v ribištvu severovzhodnega Atlantika, razveljaviti –
SPREJEL NASLEDNJO UREDBO:
POGLAVJE I
Splošne določbe
Člen 1
Vsebina
Ta uredba določa splošna pravila in pogoje za uporabo sistema nadzora in izvrševanja (v nadaljnjem besedilu „sistem“), ki ga je sprejela Komisija za ribištvo severovzhodnega Atlantika (NEAFC), s strani Unije .
Člen 2
Področje uporabe
Če ni drugače navedeno, se ta uredba uporablja za vsa plovila EU , ki se uporabljajo ali so namenjena za uporabo pri opravljanju ribolovnih dejavnosti ribolovnih virov na upravnem območju Konvencije o prihodnjem večstranskem sodelovanju v ribištvu severovzhodnega Atlantika.
Člen 3
Opredelitev pojmov
V tej uredbi se uporabljajo naslednje opredelitve pojmov:
(1) „Konvencija“ pomeni Konvencijo o prihodnjem večstranskem sodelovanju v ribištvu severovzhodnega Atlantika, kakor je bila spremenjena;
(2) „območje Konvencije“ pomeni vode območja Konvencije, kakor je opredeljeno v členu 1(1) Konvencije;
(3) „upravno območje“ pomeni vode območja Konvencije, ki ležijo zunaj voda pod ribolovno pristojnostjo pogodbenic;
(4) „pogodbenice“ pomenijo pogodbenice Konvencije;
(5) „NEAFC“ pomeni Komisijo za ribištvo severovzhodnega Atlantika;
(6) „ribolovne dejavnosti“ pomenijo ribolov, vključno s skupnimi ribolovnimi dejavnostmi, predelovanje rib, pretovarjanje ali iztovarjanje rib ali ribiških proizvodov in katero koli gospodarsko dejavnost, povezano s pripravami na ribolov ali z ribolovom;
(7) „ribolovni viri“ so viri iz člena 1(2) Konvencije;
(8) „viri, urejeni s predpisi,“ so tisti ribolovni viri, za katere veljajo priporočila v skladu s Konvencijo in so našteti v Prilogi;
(9) „ribiško plovilo“ pomeni vsako plovilo, ki se uporablja ali je namenjeno za gospodarsko izkoriščanje ribolovnih virov, vključno s plovili za predelavo rib in plovili, ki opravljajo pretovarjanje;
(10) „plovilo nepogodbenice“ pomeni vsako ribiško plovilo, ki ne pluje pod zastavo pogodbenice NEAFC, vključno s plovili, za katera obstaja utemeljen sum, da so brez državne pripadnosti;
(11) „skupna ribolovna dejavnost“ pomeni vsako dejavnost med dvema ali več plovili, pri kateri se ulov iz ribolovnega orodja enega plovila prenese na drugo plovilo;
(12) „pretovarjanje“ pomeni iztovor vseh ribiških proizvodov ali katerega koli od njih s krova ribiškega plovila na drugo ribiško plovilo ;
(13) „pristanišče“ pomeni kateri koli kraj za iztovarjanje ali kraj v bližini obale, ki ga je pogodbenica določila za pretovarjanje ribolovnih virov;
▌
Člen 4
Kontaktne točke
1. Države članice imenujejo pristojni organ, ki je kontaktna točka za prejemanje poročil o nadzoru in inšpekcijskih pregledih v skladu s členi 12, 19, 20 in 27 ter za prejemanje obvestil in izdajanje dovoljenj v skladu s členoma 24 in 25.
2. Kontaktne točke za prejemanje obvestil in izdajanje dovoljenj v skladu s členoma 24 in 25 so na voljo 24 ur na dan.
3. Države članice Komisiji ali organu, ki ga Komisija imenuje, in sekretarju NEAFC pošljejo telefonsko številko, elektronski naslov ter številko telefaksa imenovane kontaktne točke.
4. Naknadne spremembe podatkov v zvezi s kontaktnimi točkami iz odstavkov 1 in 3 se Komisiji ali organu, ki ga Komisija imenuje, in sekretarju NEAFC sporočijo vsaj petnajst dni pred začetkom veljavnosti spremembe.
5 Oblika prenosa podatkov iz odstavkov 1 in 3 se določi v skladu s postopkom iz člena 47(2).
POGLAVJE II
Ukrepi spremljanja
Člen 5
Sodelovanje Unije
1. Države članice Komisiji v elektronski obliki pošljejo seznam vseh plovil, ki plujejo pod njihovo zastavo, so registrirana v Uniji in pooblaščena za ribolov na upravnem območju, zlasti plovil, pooblaščenih za neposreden ribolov enega ali več virov, urejenih s predpisi, in spremembe tega seznama. Ti podatki se pošljejo najpozneje do 15. decembra vsako leto ali vsaj 5 dni preden plovilo pripluje na upravno območje. Komisija podatke takoj pošlje sekretarju NEAFC.
2. Oblika prenosa seznama iz odstavka 1 se sprejme v skladu s postopkom iz člena 47(2).
Člen 6
Označevanje orodja
1. Države članice zagotovijo, da je orodje, ki ga na upravnem območju uporabljajo njihova ribiška plovila, označeno v skladu z Uredbo (ES) št. 356/2005 z dne 1. marca 2005 o podrobnih pravilih za označitev in istovetnost pasivnih ribolovnih orodij in vlečnih mrež z gredjo
UL L 56, 2. 3. 2005, str. 8. .
2. Države članice lahko odstranijo ali umaknejo pritrjeno orodje, ki ni označeno v skladu z Uredbo (ES) št. 356/2005 ali je kakor koli v nasprotju s priporočili, ki jih je sprejela NEAFC, in ribe, ki so v orodju.
Člen 7
Izvlek izgubljenega orodja
▌
4. Pristojni organ države članice zastave podatke, ki jih je prejel v skladu s členom 48(3) Uredbe (ES) št. 1224/2009, in klicni znak plovila nemudoma pošlje sekretariatu NEAFC .
5. Države članice redno poskušajo izvleči izgubljena orodja, ki pripadajo plovilom, ki plujejo pod njihovo zastavo. ▌
Člen 8
Evidentiranje ulova ▌
1. Poleg podatkov, določenih v členu 6 Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike
UL L 261, 20. 10. 1993, str. 1. , kapitani ribiških plovil EU v vezan oštevilčen ribolovni ladijski dnevnik vnesejo ali v elektronski obliki evidentirajo :
(a) vsak prihod na upravno območje in odhod z njega,
(b) vsak dan in/ali za vsak izvlek ocenjen skupni ulov, ki se obdrži na krovu od zadnjega prihoda na upravno območje,
(c) vsak dan in/ali za vsak izvlek količino zavrženih rib,
(ca) po vsakem poročilu v skladu s členom 9 je treba v ladijski dnevnik nemudoma vnesti naslednje podatke:
- datum in čas (UTC) odpošiljanja poročila, razen če sta evidentirana v elektronski obliki,
- pri radijskem prenosu ime radijske postaje, s katere je poslano poročilo;
(cb) globina ribolova (kadar je ustrezno).
2. Kapitani ribiških plovil EU , ki se ukvarjajo z ribolovnimi dejavnostmi virov, urejenih s predpisi, in ki predelujejo in/ali zamrznejo svoj ulov:
(a) zabeležijo svojo skupno proizvodnjo po vrstah in obliki proizvodov v proizvodni ladijski dnevnik, in
(b) v skladišče natovorijo ves predelan ulov tako, da je mogoče iz natovornega načrta, ki se vodi na krovu ribiškega plovila, določiti lokacijo vsake vrste.
3. Z odstopanjem od odstavka 1 lahko države članice plovilo, ki pri pretovarjanju ribolovnih virov natovarja količine na krov, oprostijo obveznosti vodenja ribolovnega ladijskega dnevnika. Plovila, ki to odstopanje uporabljajo, v natovornem načrtu opredelijo lokacijo zamrznjenih rib v skladišču, kot je opredeljeno v členu 14(1), in v proizvodni ladijski dnevnik vnesejo:
(a) datum in čas prenosa poročila iz člena 9 po univerzalnem koordiniranem času (UTC);
(b) pri radijskem prenosu ime radijske postaje, s katere se pošilja poročilo;
(c) datum in čas (UTC) pretovarjanja;
(d) kraj (zemljepisna širina/zemljepisna dolžina) pretovarjanja;
(e) količino vsake vrste, natovorjene na krov;
(f) ime in mednarodni radijski klicni znak ribiškega plovila, s katerega je bil ulov raztovorjen.
4. Podrobna pravila za izvajanje tega člena se sprejmejo v skladu s postopkom iz člena 47(2).
Člen 9
Poročanje o ulovih virov, urejenih s predpisi
1. Kapitani ribiških plovil EU , ki se ukvarjajo z ribolovnimi dejavnostmi virov, urejenih s predpisi, pošljejo svojemu centru za spremljanje ribištva poročila o ulovu v elektronski obliki. Ti podatki so Komisiji dostopni na njeno zahtevo. Poročila vključujejo naslednje:
(a) poročila o količinah, ki so na krovu ob prihodu na upravno območje. Ta poročila se pošljejo največ 12 ur in najmanj 2 uri pred vsakim prihodom na upravno območje;
(b) poročila o tedenskem ulovu. Ta poročila se prvikrat pošljejo najpozneje ob koncu sedmega dne po prihodu plovila na upravno območje ali, kadar ribolovno potovanje traja več kot 7 dni, najpozneje v ponedeljek opoldne za ulov, dosežen na upravnem območju med prejšnjim tednom do nedelje opolnoči. To poročilo vključuje število ribolovnih dni od začetka ribolova ali od zadnjega poročila o ulovu;
(c) poročila o ulovu na krovu ob odhodu z upravnega območja. Ta poročila se pošljejo največ 8 ur in najmanj 2 uri pred vsakim odhodom z upravnega območja. Vključujejo, kadar je to primerno, število ribolovnih dni in ulov, dosežen na upravnem območju od začetka ribolova ali od zadnjega poročila o ulovu;
(d) poročila o količinah, ki jih natovorijo in raztovorijo ob vsakem pretovarjanju rib, ▌medtem ko je plovilo na upravnem območju. Plovila dajalci poročajo vsaj 24 ur vnaprej, prejemna plovila pa najpozneje eno uro po pretovoru. Poročilo vsebuje datum, čas, zemljepisni položaj načrtovanega pretovarjanja in skupno zaokroženo težo po vrstah, ki bodo iztovorjene ali ki so bile natovorjene, v kilogramih ter klicni znak plovil, na katera oziroma s katerih se pretovarja. Brez poseganja v poglavje IV prejemno plovilo poroča o skupnem ulovu na krovu, skupni teži iztovora, imenu pristanišča ter datumu in času iztovarjanja najmanj 24 ur pred vsakim iztovarjanjem .
2. V poročilih iz tega člena je ulov izražen v kilogramih (zaokroženo na najbližjih 100 kg) skupne zaokrožene teže po vrstah, označenih s kodo FAO. Skupna količina vrste, pri kateri je skupna zaokrožena teža manj kot tona, se lahko prijavi s tričrkovno oznako MZZ (nespecificirane morske ribe) .
3. Države članice podatke iz poročil o ulovu vpisujejo v zbirko podatkov iz člena 109(1) Uredbe (ES) št. 1224/2009.
4. Podrobna pravila za izvajanje tega člena ter zlasti oblika in specifikacije za prenos se določijo v skladu s postopkom iz člena 47(2).
Člen 10
Skupno evidentiranje ulova in ribolovnega napora
1. Države članice v elektronski obliki obvestijo Komisijo pred petnajstim dnem vsakega meseca o količinah ribolovnih virov, ki so jih na upravnem območju pridobila plovila pod njihovo zastavo in ki so bili iztovorjeni ali pretovorjeni v prejšnjem mesecu.
2. Brez poseganja v člen 33(2) Uredbe (ES) št. 1224/2009 države članice v elektronski obliki obvestijo Komisijo pred petnajstim dnem vsakega meseca tudi o količinah virov, urejenih s predpisi, ki so jih na območjih, ki so pod nacionalno pristojnostjo tretjih držav , in v vodah EU na območju Konvencije pridobila plovila pod njihovo zastavo in ki so bili iztovorjeni ali pretovorjeni v prejšnjem mesecu.
3. ▌Oblika za prenos podatkov v skladu z odstavkoma 1 in 2 se sprejmeta v skladu s postopkom iz člena 47(2).
Seznam virov iz odstavka 1 se sprejme v skladu s postopkom iz členov 46 do 46c.
4. Komisija zbere podatke iz odstavkov 1 in 2 za vse države članice ter te podatke pošlje sekretarju NEAFC v 30 dneh po koledarskem mesecu, v katerem so bili ulovi iztovorjeni ali pretovorjeni.
Člen 11
Sistem spremljanja plovil
Države članice zagotovijo, da se podatki, pridobljeni s sistemom spremljanja plovil (VMS) v zvezi s plovili, ki plujejo pod njihovo zastavo in lovijo na upravnem območju, samodejno pošljejo sekretarju NEAFC v elektronski obliki v skladu z obliko in specifikacijami, sprejetimi v skladu s postopkom iz člena 47(2).
Člen 12
Sporočanje podatkov
1. Države članice sekretarju NEAFC nemudoma pošljejo poročila in podatke iz členov 9 in 11. Vendar se v primeru tehnične okvare ta poročila in podatki sekretarju NEAFC pošljejo v 24 urah po prejemu. Države članice zagotovijo, da so vsa poročila in sporočila, ki jih pošljejo, zaporedno oštevilčena.
2. Države članice zagotovijo, da so poročila in podatki, poslani sekretarju NEAFC, v skladu z oblikami in protokoli za izmenjavo podatkov, določenimi v skladu s postopkom iz člena 47(2).
Člen 13
Pretovarjanje in skupne ribolovne dejavnosti
1. Ribiška plovila EU opravljajo dejavnosti pretovarjanja na upravnem območju le, če so pred tem prejela dovoljenje pristojnih organov v državi članici, pod katere zastavo plujejo.
2. Ribiška plovila EU lahko opravljajo dejavnosti pretovarjanja ali skupne ribolovne dejavnosti le s plovili, ki plujejo pod zastavo pogodbenice, in plovili nepogodbenic, ki jim je NEAFC dodelila status sodelujoče nepogodbenice.
3. Ribiška plovila EU , ki pri pretovarjanju ribolovnih virov natovarjajo količine na krov, med istim potovanjem ne opravljajo drugih ribolovnih dejavnosti, vključno s skupnimi ribolovnimi dejavnostmi, z izjemo predelovanja in iztovarjanja rib.
Člen 14
Ločeno natovarjanje
1. Ribiška plovila EU , ki imajo na krovu zamrznjene ribolovne vire, ki jih je na območju Konvencije ujelo več kot eno ribiško plovilo, lahko ribe z vsakega od teh plovil natovorijo v več delov skladišča, vendar so v vsakem delu jasno ločene, zlasti s plastiko, vezanim lesom ali mrežo, od rib, ki so jih ulovila druga plovila.
2. Vsi ulovi znotraj območja Konvencije se natovarjajo ločeno od vseh ulovov zunaj tega območja.
Člen 15
Označevanje zamrznjenih rib
Vse zamrznjene ribe, ujete na območju Konvencije, se označijo z jasno čitljivo oznako ali pečatom. Na oznaki ali pečatu, ki se med natovarjanjem namesti na vsak zaboj ali blok zamrznjenih rib, so navedeni vrsta, datum proizvodnje, podobmočje in razdelek ICES, kjer je bil ulov izveden, ter ime plovila, ki je ribe ulovilo.
POGLAVJE III
Inšpekcijski pregledi na morju
Člen 16
Inšpektorji NEAFC
1. Države članice, katerih ribiška plovila so pooblaščena za ribolov na upravnem območju, sistemu dodelijo inšpektorje za opravljanje nadzora in inšpekcijskih pregledov.
2. Države članice vsakemu inšpektorju izdajo poseben identifikacijski dokument. Oblika tega dokumenta se opredeli v skladu s postopkom iz člena 47(2).
3. Vsak inšpektor posebni identifikacijski dokument nosi s seboj in ga pokaže pri prihodu na ribiško plovilo.
Člen 17
Splošne določbe za inšpekcijski pregled in nadzor
1. Komisija ali organ, ki ga Komisija imenuje, usklajuje nadzorne in inšpekcijske dejavnosti za Unijo ter vsako leto v dogovoru z zadevnimi državami članicami pripravi načrt skupne uporabe za sodelovanje Unije v sistemu v naslednjem letu. V tem načrtu uporabe je med drugim določeno število inšpekcijskih pregledov, ki jih je treba opraviti .
Kadar se z ribolovnimi dejavnostmi, ki se izvajajo na virih , urejenih s predpisi, na upravnem območju ukvarja več kot 10 ribiških plovil EU , Komisija ali organ, ki ga Komisija imenuje, takrat zagotovi, da je na območju prisotno inšpekcijsko plovilo iz države članice ali da je bil sklenjen sporazum z drugo pogodbenico, ki zagotovi prisotnost inšpekcijskega plovila.
2. Države članice zagotovijo, da so inšpekcijski pregledi, ki jih opravljajo njihovi inšpektorji, nediskriminatorni in v skladu s sistemom. Število inšpekcijskih pregledov ▌temelji na velikosti flote ▌, pri čemer se upošteva, koliko časa so ribiška plovila ▌na upravnem območju.
3. Komisija ali organ, ki ga Komisija imenuje, si prizadeva, da zagotovi enako obravnavo med vsemi pogodbenicami, katerih ribiška plovila lovijo v upravnem območju, z nepristransko razporeditvijo inšpekcijskih pregledov.
▌
5. Države članice poskrbijo za to, da inšpektorji NEAFC druge pogodbenice lahko opravljajo inšpekcijske preglede na krovu plovil, ki plujejo pod njihovo zastavo.
6. Inšpektorji se izogibajo uporabi sile, razen v primerih upravičene samoobrambe . Kadar opravljajo inšpekcijski pregled na krovu ribiških plovil, inšpektorji ne nosijo strelnega orožja. Ti ukrepi ne posegajo v nacionalne določbe o prepovedi uporabe sile.
7. Inšpektorji se izogibajo oviranju in povzročanju težav za ribiško plovilo, njegove dejavnosti in ulov na krovu, razen kadar in kolikor je to potrebno za izvajanje njihovih pooblastil.
Člen 18
Sredstva inšpekcijskega pregleda
1. Države članice zagotovijo, da imajo njihovi inšpektorji na voljo ustrezna sredstva za opravljanje nalog nadzora in inšpekcijskih pregledov. Za ta namen dodelijo sistemu inšpekcijska plovila in zrakoplove.
2. Komisija ali organ, ki ga Komisija imenuje, pred 1. januarjem vsako leto pošlje sekretarju NEAFC podrobnosti načrta, imena inšpektorjev NEAFC in posebnih inšpekcijskih plovil ter tudi vrste zrakoplovov in podrobnosti za identifikacijo zrakoplovov (registrsko številko, ime, radijski klicni znak), ki jih bodo v tem letu države članice dodelile sistemu. Ti podatki se po potrebi pridobijo na podlagi seznama iz člena 79 Uredbe (ES) št. 1224/2009 . Države članice pošljejo spremembe tega seznama Komisiji ali organu, ki ga Komisija imenuje, ki podatke en mesec pred začetkom veljavnosti spremembe pošlje sekretarju NEAFC in drugim državam članicam.
3. Vsako plovilo, ki je dodeljeno sistemu in prevaža inšpektorje NEAFC, ter tudi nadzorno vozilo, ki ga to plovilo uporablja, je opremljeno s posebnim signalom inšpekcije NEAFC, ki kaže, da lahko inšpektorji na krovu izvajajo inšpekcijske naloge v skladu s sistemom. Na zrakoplovu, dodeljenem sistemu, je jasno viden mednarodni radijski klicni znak. Oblika posebnega signala se določi v skladu s postopkom iz člena 47(2).
4. Komisija ali organ, ki ga Komisija imenuje, vodi za dodeljena inšpekcijska plovila in zrakoplove Unije evidenco z datumom in uro začetka in konca nalog v okviru sistema, kot je določeno, v obliki, opredeljeni v skladu s postopkom iz člena 47(2). ▌
Člen 19
Postopek nadzorovanja
1. Nadzor temelji na opazovanju ribiških plovil, ki ga s plovila ali zrakoplova, dodeljenega sistemu, izvedejo inšpektorji NEAFC. Inšpektorji NEAFC kopijo vsakega poročila o opaženem plovilu nemudoma elektronsko pošljejo v obliki, določeni v skladu s postopkom iz člena 47(2), državi zastave zadevnega plovila, Komisiji ali organu, ki ga Komisija imenuje, in sekretarju NEAFC. Tiskana kopija vsakega poročila o opaženem plovilu in fotografije se na zahtevo pošljejo državi zastave zadevnega plovila.
2. Inšpektorji NEAFC svoja opažanja navedejo v poročilu o nadzoru in pri tem uporabijo obrazec, ki se določi v skladu s postopkom iz člena 47(2).
Člen 20
Inšpekcijski postopek
1. Inšpektorji se ne vkrcajo na plovilo brez predhodnega obvestila, ki se ribiškemu plovilu sporoči po radiu, ali ne da bi ribiško plovilo prejelo ustrezni signal v skladu z mednarodnim signalnim kodeksom, vključno s podatki o patruljnem plovilu, ne glede na to, ali je prejem takega obvestila potrjen ali ne.
2. Inšpektorji so pooblaščeni, da pregledajo vse ustrezne površine, palube in prostore ribiških plovil, ulov (predelan ali nepredelan), mreže ali drugo orodje, opremo in kakršne koli zadevne dokumente, ki so po njihovem mnenju potrebni, da se potrdi ravnanje v skladu z ukrepi, ki jih je sprejela NEAFC, ter da zaslišijo kapitana ali osebo, imenovano z njegove strani.
3. Od ribiških plovil, na katera naj bi se vkrcal inšpektor, se ne sme zahtevati, da se zaustavijo ali manevrirajo med ribarjenjem, razprostiranjem ali vlečenjem mrež. Inšpektorji lahko zahtevajo prekinitev ali odlog vlečenja ribolovnega orodja do njihovega vkrcanja in v nobenem primeru ne za več kot 30 minut po prejetju signala iz odstavka 1.
4. Kapitani patruljnih plovil zagotovijo, da manevrirajo na varni razdalji od ribiških plovil v skladu z dobro mornarsko prakso.
5. Inšpektorji lahko zahtevajo, da ribiško plovilo odloži svoj prihod na upravno območje ali odhod z njega za največ 6 ur od časa prenosa poročil iz člena 9(1)(a) in (c) s strani ribiškega plovila.
6. Inšpekcijski pregled ni daljši od štirih ur ali do takrat, da se mreža in ulov izvlečeta in pregledata, pri čemer se upošteva daljši čas. Kadar se ugotovi kršitev, se lahko inšpektorji zadržijo na krovu toliko časa, kolikor ga potrebujejo, da izvedejo ukrepe iz člena 29(1)(b).
7. V izrednih okoliščinah, glede na velikost ribiškega plovila in količino rib na krovu, lahko inšpekcijski pregled traja dlje, kot je določeno v odstavku 6. V takšnih okoliščinah inšpektorji v nobenem primeru ne ostanejo na krovu ribiškega plovila dlje, kot je potrebno za dokončanje inšpekcijskega pregleda. Razlogi za prekoračitev omejitve iz odstavka 6 se vnesejo v poročilo o inšpekcijskem pregledu iz odstavka 9.
8. Na ribiško plovilo druge pogodbenice se vkrcata največ dva inšpektorja, ki ju imenujejo države članice. Pri opravljanju inšpekcijskega pregleda lahko inšpektorji zaprosijo kapitana za kakršno koli pomoč, ki jo potrebujejo. Inšpektorji ne posegajo v zmožnost kapitana, da komunicira z organi države zastave med vkrcavanjem in inšpekcijskim pregledom.
9. Vsak inšpekcijski pregled je dokumentiran tako, da se izpolni poročilo o inšpekcijskem pregledu v obliki, ki se določi v skladu s postopkom iz člena 47(2). Kapitan lahko da pripombe glede poročila o inšpekcijskem pregledu, ki ga inšpektorji podpišejo na koncu inšpekcijskega pregleda. En izvod poročila o inšpekcijskem pregledu se izroči kapitanu ribiškega plovila. Izvod vsakega poročila o inšpekcijskem pregledu se nemudoma pošlje državi zastave pregledanega ribiškega plovila in Komisiji ali organu, ki ga Komisija imenuje. Komisija ali organ, ki ga Komisija imenuje, ga takoj pošlje ▌sekretarju NEAFC. Izvirnik ali overjena kopija vsakega poročila o inšpekcijskem pregledu se na zahtevo pošlje državi zastave pregledanega plovila.
Člen 21
Obveznost kapitana plovila med inšpekcijskim postopkom
Kapitan ribiškega plovila:
(a) omogoči takojšnje in varno vkrcanje ter izkrcanje na podlagi specifikacij, sprejetih v skladu s postopkom iz člena 47(2);
(b) sodeluje in pomaga pri inšpekcijskem pregledu ribiškega plovila, ki se opravi v skladu s to uredbo, in ne ovira, zastrašuje ali nadleguje inšpektorjev pri opravljanju njihovih dolžnosti ter zagotovi njihovo varnost;
(c) dovoli inšpektorjem komunicirati z organi države zastave in države, ki opravlja inšpekcijski pregled;
(d) zagotovi dostop do vseh površin, palub in prostorov ribiškega plovila, ulova (predelanega ali nepredelanega), mrež ali drugega orodja, opreme ter vseh zadevnih informacij ali dokumentov, ki so po mnenju inšpektorja potrebni v skladu s členom 20(2);
(e) predloži kopije dokumentov, ki jih zahteva inšpektor; ter
(f) inšpektorjem da na voljo ustrezne zmogljivosti, vključno, kadar je to primerno, s hrano in nastanitvijo, kadar se zadržujejo na krovu plovila v skladu s členom 32(3).
POGLAVJE IV
Pomorska inšpekcija ribiških plovil, ki plujejo pod zastavo druge pogodbenice
Člen 22
Področje uporabe
Brez poseganja v Uredbo (ES) št. 1224/2009 in Uredbo Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova
UL L 286, 29. 10. 2008, str. 1. („Uredba IUU“) se določbe iz tega poglavja uporabljajo za iztovarjanje ali pretovarjanje zamrznjenih ribolovnih virov, ki so jih ribiška plovila, ki plujejo pod zastavo druge pogodbenice, ulovila na območju Konvencije, v pristaniščih držav članic.
Člen 23
Določena pristanišča
Države članice določijo pristanišča ali kraje v bližini obale, kjer je dovoljeno iztovarjanje ali pretovarjanje zamrznjenih ribolovnih virov, ki so jih na območju Konvencije ulovila ribiška plovila, ki plujejo pod zastavo druge pogodbenice , in o tem obvestijo Komisijo. Komisija obvesti sekretarja NEAFC o teh krajih in spremembah v seznamu določenih pristanišč najmanj petnajst dni pred začetkom veljavnosti spremembe.
Iztovarjanja in pretovarjanja zamrznjenih rib, ki so jih ribiška plovila, ki plujejo pod zastavo druge pogodbenice, ulovila na območju Konvencije, so dovoljena le v določenih pristaniščih.
Člen 24
Predhodno obvestilo o prihodu v pristanišče
1. V skladu s členom 6 Uredbe (ES) št. 1005/2008 kapitani vseh ribiških plovil ali njihov zastopnik, ki prevažajo ribe iz člena 22 te uredbe in se nameravajo zasidrati v pristanišču zaradi iztovarjanja ali pretovarjanja, o nameravani uporabi pristanišča obvestijo pristojne organe države članice najmanj tri delovne dni pred predvidenim časom prihoda.
Vendar lahko država članica določi drug rok za oddajo obvestila, pri čemer upošteva zlasti razdaljo med ribolovnimi območji in svojimi pristanišči. V takem primeru država članica nemudoma obvesti Komisijo ali organ, ki ga Komisija imenuje, in sekretarja NEAFC.
2. Kapitani ali njihov zastopnik lahko prekličejo predhodno obvestilo tako, da obvestijo pristojne organe pristanišča, ki ga želijo uporabiti, najmanj 24 ur pred sporočenim predvidenim časom prihoda v pristanišče.
Vendar lahko država članica določi drug rok za oddajo obvestila o preklicu. V takem primeru država članica nemudoma obvesti Komisijo ali organ, ki ga Komisija imenuje, in sekretarja NEAFC. Obvestilu mora biti priložena kopija izvirnega obrazca za obvestilo, pri čemer je treba čezenj napisati besedo „PREKLICANO“.
3. Pristojni organi države članice pristanišča nemudoma pošljejo kopijo obvestila iz odstavkov 1 in 2 državi zastave ribiškega plovila in državi ali državam zastave plovil dajalcev, če je plovilo pričelo z dejavnostmi pretovarjanja. Kopija obvestila iz odstavka 2 se nemudoma pošlje tudi ▌sekretarju NEAFC.
▌
5. ▌Oblika in specifikacije za obvestilo se določijo v skladu s postopkom iz člena 47(2).
Po potrebi se nadaljnja podrobna pravila o postopkih obveščanja in preklica iz tega člena, vključno z obdobji, sprejmejo po postopku iz členov 46 do 46c.
Člen 25
Dovoljenje za iztovarjanje ali pretovarjanje
1. Država zastave ribiškega plovila, ki namerava iztovarjati ali pretovarjati, ali če je plovilo pričelo z dejavnostmi pretovarjanja zunaj voda Unije , država zastave ali države plovil dajalcev s ponovno predložitvijo kopije predhodnega obvestila iz člena 24 pristojnim organom v državi članici pristanišča potrjujejo, da:
(a) so ribiška plovila, ki so navedla, da so ulovila ribe, imela za prijavljene vrste zadostno kvoto;
(b) so bile količine rib na krovu pravilno sporočene in upoštevane pri izračunu vseh omejitev ulova ali napora, ki se uporabljajo;
(c) so ribiška plovila, ki so navedla, da so ulovila ribe, imela dovoljenje za ribolov na prijavljenih območjih;
(d) je bila prisotnost plovil na sporočenem območju ulova potrjena v skladu s podatki VMS.
2. Dejavnosti iztovarjanja ali pretovarjanja se lahko začnejo šele po tem, ko so dovoljenje izdali pristojni organi države članice pristanišča. Tako dovoljenje se dodeli le, če je bila prejeta potrditev države zastave iz odstavka 1.
3. Z odstopanjem od odstavka 2 lahko pristojni organi države članice pristanišča dovolijo celotno ali delno iztovarjanje brez potrditve iz odstavka 1, vendar v tem primeru zadevne ribe obdržijo v skladišču pod svojim nadzorom. Ribe je dovoljeno prodati, prevzeti ali pretovoriti šele po prejemu potrditve iz odstavka 1. Če potrditev ni prejeta v 14 dneh po iztovarjanju, lahko pristojni organi države članice pristanišča ribe zasežejo in jih prodajo v skladu z nacionalnimi predpisi.
4. Pristojni organi države članice pristanišča kapitanu nemudoma sporočijo svojo odločitev glede dovoljenja za iztovarjanje ali pretovarjanje in obvestijo ▌sekretarja NEAFC.
5. Podrobna pravila o dovoljenju za iztovarjanje ali pretovarjanje iz tega člena se sprejmejo v skladu s postopkom iz členov 46 do 46c .
Člen 26
Inšpekcijski pregledi v pristaniščih
1. Države članice v vsakem letu poročanja izvedejo inšpekcijske preglede vsaj 15 % iztovarjanj ali pretovarjanj v svojih pristaniščih.
2. Inšpekcijski pregledi zajemajo spremljanje celotnega raztovarjanja ali pretovarjanja in vključujejo navzkrižno primerjavo količin vrst rib, ki so bile sporočene pred iztovarjanjem, ter količin vrst rib, ki so bile iztovorjene ali pretovorjene. Po končanem iztovarjanju ali pretovarjanju inšpektor preveri in zabeleži količine vrst rib, ki ostanejo na krovu.
3. Nacionalni inšpektorji si po najboljših močeh prizadevajo preprečiti neupravičeno zadrževanje plovil in zagotoviti, da je plovilo izpostavljeno najmanjšim možnim motnjam in težavam, ter se izogniti poslabšanju kakovosti rib.
4. Država članica pristanišča lahko inšpektorje drugih pogodbenic povabi k spremljanju svojih inšpektorjev in opazovanju inšpekcijskega pregleda dejavnosti iztovarjanja ali pretovarjanja ribolovnih virov, ki so jih ulovila ribiška plovila, ki plujejo pod zastavo druge pogodbenice.
Člen 27
Poročila o inšpekcijskih pregledih
1. Vsak inšpekcijski pregled je dokumentiran tako, da se izpolni poročilo o inšpekcijskem pregledu in se pri tem uporabi obrazec, ki se določi v skladu s postopkom iz člena 47(2).
2. Kapitan lahko da pripombe glede poročila o inšpekcijskem pregledu, ki ga inšpektor in kapitan podpišeta na koncu inšpekcijskega pregleda. En izvod poročila o inšpekcijskem pregledu se izroči kapitanu ribiškega plovila.
3. Izvod vsakega poročila o inšpekcijskem pregledu se nemudoma pošlje državi zastave pregledanega ribiškega plovila in državi ali državam zastave plovil dajalcev, če je plovilo pričelo z dejavnostmi pretovarjanja, Komisiji ali organu, ki ga Komisija imenuje, in sekretarju NEAFC. Izvirnik ali overjena kopija vsakega poročila o inšpekcijskem pregledu se na zahtevo pošlje državi zastave pregledanega plovila.
POGLAVJE V
Kršitve
Člen 28
Področje uporabe
Brez poseganja v Uredbo (ES) št. 1224/2009 in Uredbo (ES) št. 1005/2008 se določbe iz tega poglavja uporabljajo za ribiška plovila Unije ter ribiška plovila, ki plujejo pod zastavo druge pogodbenice, ki se uporabljajo ali so namenjena za uporabo pri opravljanju ribolovnih dejavnosti ribolovnih virov na upravnem območju.
Člen 29
Postopki za ugotavljanje kršitev
1. Kadar inšpektorji ugotovijo, da obstajajo upravičeni razlogi za domnevo, da se ribiško plovilo ukvarja z dejavnostjo v nasprotju z ukrepi, ki jih je sprejela NEAFC:
(a) zabeležijo kršitev v poročilo iz člena 19(2), 20(8) ali člena 27;
(b) izvedejo vse potrebne ukrepe, da zagotovijo varnost in ohranitev dokazov. Na vse dele ribolovnega orodja, za katere inšpektor meni, da so bili uporabljeni v nasprotju z veljavnimi ukrepi, se čvrsto pritrdi identifikacijska oznaka;
(c) nemudoma poskusijo stopiti v stik z inšpektorjem ali imenovanim organom države zastave pregledanega ribiškega plovila;
(d) čim prej pošljejo poročilo o inšpekcijskem pregledu Komisiji ali organu, ki ga Komisija imenuje.
2. Država članica, ki opravlja inšpekcijski pregled, kadar je to mogoče, pisno sporoči imenovanim organom države zastave pregledanega plovila in Komisiji ali organu, ki ga Komisija imenuje, podrobnosti o kršitvi v naslednjem delovnem dnevu po začetku inšpekcijskega pregleda.
3. Država članica, ki opravlja inšpekcijski pregled, nemudoma pošlje izvirnik poročila o nadzoru ali inšpekcijskem pregledu s spremno dokumentacijo pristojnim organom države zastave pregledanega ribiškega plovila ter tudi kopijo Komisiji ali organu, ki ga Komisija imenuje, ki kopijo pošlje sekretarju NEAFC.
Člen 30
Nadaljnje ukrepanje v primeru kršitve
1. Kadar država članica prejme od druge pogodbenice ali druge države članice obvestilo o kršitvi, ki jo je storilo ribiško plovilo, ki pluje pod njeno zastavo, sprejme takojšnje ukrepe v skladu s svojo nacionalno zakonodajo za pridobitev in proučitev dokazov o kršitvi, opravi nadaljnje preiskave, potrebne za nadaljnje ukrepanje zaradi kršitve ter, če je mogoče, pregleda zadevno ribiško plovilo.
2. Države članice imenujejo ustrezne organe, odgovorne za sprejemanje dokazov o kršitvi, in sporočijo Komisiji ali organu, ki ga Komisija imenuje, naslov teh organov ter kakršno koli spremembo teh podatkov. Komisija ali organ, ki ga Komisija imenuje, podatke nato pošlje sekretarju NEAFC.
Člen 31
Hude kršitve
V tej uredbi se kot hude štejejo naslednje kršitve:
(a) ribolov brez veljavnega dovoljenja, ki ga izda država zastave;
(b) ribolov brez kvote ali po doseženi kvoti;
(c) uporaba prepovedanega ribolovnega orodja;
(d) bistveno napačno evidentiranje ulova;
(e) ponavljajoče se neizpolnjevanje določb členov 9 in 11;
(f) iztovarjanje ali pretovarjanje v pristanišču, ki ni določeno v skladu z določbami člena 23;
(g) neizpolnjevanje določb člena 24;
(h) iztovarjanje ali pretovarjanje brez dovoljenja države pristanišča iz člena 25;
(i) oviranje inšpektorja pri izpolnjevanju njegovih dolžnosti;
(j) usmerjeni ribolov staleža, za katerega velja moratorij ali katerega ribolov je prepovedan;
(k) ponarejanje ali prikrivanje oznak, identitete ali registracije ribiškega plovila;
(l) prikrivanje, nedovoljeno spreminjanje ali uničevanje dokazov, povezanih s preiskavo;
(m) večkratne kršitve, ki skupaj predstavljajo bistveno neupoštevanje ukrepov za ohranjanje in upravljanje;
(n) opravljanje dejavnosti pretovarjanja ali skupnih ribolovnih dejavnosti s plovili nepogodbenic, ki jim NEAFC ni dodelila statusa sodelujoče nepogodbenice;
(o) dobava zalog, goriva ali drugih storitev plovilom, ki so bila uvrščena na sezname iz člena 44.
Člen 32
Nadaljnje ukrepanje v primeru hudih kršitev
1. Če inšpektor meni, da obstajajo upravičeni razlogi za domnevo, da je ribiško plovilo storilo hudo kršitev iz člena 31, ta inšpektor o kršitvi takoj obvesti Komisijo ali organ, ki ga Komisija imenuje, ustrezne organe države zastave pregledanega ribiškega plovila in državo ali države zastave plovil dajalcev, če je pregledano plovilo pričelo z dejavnostmi pretovarjanja, in kopijo pošlje sekretarju NEAFC v skladu s členom 29(3).
2. Zaradi ohranitve dokazov inšpektor sprejme vse potrebne ukrepe, da zagotovi varnost in ohranitev dokazov ob čim manjšem oviranju ter oteževanju dejavnosti plovila.
3. Inšpektor se lahko zadrži na krovu ribiškega plovila toliko časa, kot je potrebno, da ustrezno pooblaščenemu inšpektorju predloži podatke v zvezi s kršitvijo, kot določa člen 33, ali dokler ne prejme odgovora s strani države zastave, ki od inšpektorja zahteva, da zapusti ribiško plovilo.
Člen 33
Nadaljnje ukrepanje v primeru hudih kršitev s strani ribiškega plovila EU
1. Države članice zastave na obvestilo iz člena 32(1) nemudoma odgovorijo in zagotovijo, da zadevno ribiško plovilo v 72 urah pregleda inšpektor, ki je ustrezno pooblaščen v zvezi s kršitvijo. Ustrezno pooblaščeni inšpektor se vkrca na zadevno ribiško plovilo in prouči dokaze o domnevni kršitvi, ki jo je ugotovil inšpektor NEAFC, ter pristojnemu organu države članice zastave in Komisiji ali organu, ki ga Komisija imenuje, čim prej sporoči rezultate pregleda.
2. Po obvestilu o rezultatih države članice zastave, če to utemeljujejo dokazi, od ribiškega plovila zahtevajo, da se takoj in v vsakem primeru v 24 urah usmeri v pristanišče, ki ga določi ta država članica zastave, kjer bo opravljen natančen inšpekcijski pregled v njeni pristojnosti.
3. Država članica zastave lahko državo, ki izvaja inšpekcijski pregled, pooblasti, da ribiško plovilo nemudoma pripelje v pristanišče, ki ga določi država članica zastave.
4. Če ribiškemu plovilu ni treba zapluti v pristanišče, morajo države članice zastave Komisiji ali organu, ki ga Komisija imenuje, in državi, ki izvaja inšpekcijski pregled, pravočasno zagotoviti utemeljitev. Komisija ali organ, ki ga Komisija imenuje, tako utemeljitev pošlje sekretarju NEAFC.
5. Kadar mora v skladu z odstavkom 2 ali 3 ribiško plovilo zapluti v pristanišče zaradi natančnega inšpekcijskega pregleda, se sme inšpektor NEAFC iz druge pogodbenice ob privolitvi države članice zastave ribiškega plovila vkrcati in ostati na krovu ribiškega plovila med plovbo v pristanišče ter je lahko prisoten pri natančnem inšpekcijskem pregledu ribiškega plovila v pristanišču.
6. Države članice zastave Komisijo ali organ, ki ga Komisija imenuje, takoj obvestijo o rezultatih natančnega inšpekcijskega pregleda in ukrepih, ki so jih sprejele zaradi kršitve.
7. Podrobna pravila za izvajanje tega člena se določijo v skladu s postopkom iz člena 47(2).
Člen 34
Poročanje in nadaljnje ukrepanje v primeru kršitev
1. Države članice Komisiji ali organu, ki ga Komisija imenuje, do 15. februarja vsako leto sporočijo status postopkov v zvezi s kršitvami ukrepov NEAFC, ki so bile storjene v prejšnjem koledarskem letu. Kršitve so še naprej naštete v vsakem poznejšem poročilu, dokler postopek ni končan v skladu z ustreznimi določbami nacionalne zakonodaje. Komisija ali organ, ki ga Komisija imenuje, pošlje poročila sekretarju NEAFC pred 1. marcem.
2. V poročilu iz odstavka 1 je naveden trenutni status postopka in zlasti, ali je postopek v teku, ali je bila zanj vložena pritožba ali je še vedno v preiskavi. V poročilu so natančno opisane uvedene sankcije, pri čemer so navedeni zlasti raven glob, vrednost zaseženih rib in/ali orodja in vsi prejeti pisni opomini ter vključuje razlago, če ni bilo nobenih ukrepov.
Člen 35
Obravnavanje poročil o inšpekcijskih pregledih
Poleg člena 77 Uredbe (ES) št. 1224/2009 države članice sodelujejo med seboj in z drugimi ▌pogodbenicami, da pospešijo sodne ali druge postopke, ki izhajajo iz poročila, ki ga je predložil inšpektor v okviru sistema , pri čemer se upoštevajo pravila, ki veljajo za dopustnost dokazov v domačih sodnih ali drugih sistemih .
Člen 36
Poročila o nadzornih in inšpekcijskih dejavnostih
1. Države članice Komisiji ali organu, ki ga Komisija imenuje, do 15. februarja vsako leto za prejšnje koledarsko leto sporočijo:
(a) število inšpekcijskih pregledov, ki so jih opravile v skladu s členi 19, 20 in 26, pri čemer navedejo število inšpekcijskih pregledov na plovilih vsake pogodbenice ter, kadar je bila storjena kršitev, datum in kraj inšpekcijskega pregleda posameznega zadevnega plovila in naravo kršitve;
(b) število ur letenja in število dni na morju pri patruljah NEAFC, število opaženih plovil, vključno s plovili pogodbenic in nepogodbenic, ter seznam posameznih plovil, v zvezi s katerimi je bilo izpolnjeno poročilo o nadzoru.
2. Komisija ali organ, ki ga Komisija imenuje, na podlagi poročil držav članic pripravi poročilo Skupnosti. Poročilo Skupnosti pošlje sekretarju NEAFC do 1. marca vsako leto.
POGLAVJE VI
Ukrepi za spodbujanje ravnanja v skladu s priporočili s strani ribiških plovil nepogodbenic
Člen 37
Področje uporabe
1. To poglavje se uporablja za ribiška plovila nepogodbenic, ki se uporabljajo ali so namenjena za uporabo pri opravljanju ribolovnih dejavnosti ribolovnih virov na območju Konvencije.
2. To poglavje ne posega v Uredbo (ES) št. 1224/2009 in Uredbo (ES) št. 1005/2008.
Člen 38
Opažanja in identifikacije plovil nepogodbenic
1. Države članice Komisiji ali organu, ki ga Komisija imenuje, nemudoma pošljejo podatke v zvezi s plovili nepogodbenic, ki so jih opazile ali za katera so z drugimi sredstvi ugotovile, da izvajajo ribolovne dejavnosti na območju Konvencije. Komisija ali organ, ki ga Komisija imenuje, takoj obvesti sekretarja NEAFC, Komisijo in vse države članice o vsakem poročilu o opaženem plovilu, ki ga prejme.
2. Država članica, ki je opazila plovilo nepogodbenice, poskuša to plovilo nemudoma obvestiti, da ga je opazila ali z drugimi sredstvi ugotovila, da izvaja ribolovne dejavnosti na območju Konvencije, pri čemer se sklepa, da plovilo ne upošteva priporočil NEAFC za ohranjanje iz Konvencije, če NEAFC njegovi državi zastave ni dodelila statusa sodelujoče nepogodbenice.
3. Če je bilo plovilo nepogodbenice opaženo ali je bilo z drugimi sredstvi ugotovljeno, da je opravljalo dejavnosti pretovarjanja, domneva o neupoštevanju ukrepov za ohranjanje in izvrševanje velja za vsako drugo plovilo nepogodbenice, za katero je bilo ugotovljeno, da je s tem plovilom opravljalo takšne dejavnosti.
Člen 39
Inšpekcijski pregledi na morju
1. Inšpektorji NEAFC zahtevajo dovoljenje za vkrcanje in inšpekcijski pregled plovil nepogodbenic, ki jih je pogodbenica opazila ali za katera je z drugimi sredstvi ugotovila, da izvajajo ribolovne dejavnosti na območju Konvencije. Če plovilo privoli v vkrcanje, se inšpekcijski pregled dokumentira tako, da se izpolni poročilo o inšpekcijskem pregledu iz člena 20(9).
2. Inšpektorji NEAFC nemudoma pošljejo kopijo poročila o inšpekcijskem pregledu Komisiji ali organu, ki ga Komisija imenuje, sekretarju NEAFC in kapitanu plovila nepogodbenice. Če to utemeljujejo dokazi, lahko država članica ukrepa, kot je primerno v skladu z mednarodnim pravom. Države članice se spodbuja k pregledu ustreznosti domačih ukrepov za izvajanje pristojnosti nad takimi plovili.
3. Če kapitan ne privoli v vkrcanje in inšpekcijski pregled svojega plovila ali ne izpolnjuje katere koli obveznosti iz člena 21(1) do (4), se domneva, da je plovilo izvajalo dejavnosti IUU. Inšpektor NEAFC o tem nemudoma obvesti Komisijo ali organ, ki ga Komisija imenuje, ki takoj obvesti sekretarja NEAFC.
Člen 40
Prihod v pristanišče
1. Kapitan ribiškega plovila nepogodbenice lahko pripluje le v pristanišče, določeno v skladu s členom 23. Kapitan, ki namerava pripluti v pristanišče države članice, obvesti pristojne organe države članice pristanišča v skladu z določbami člena 24. Zadevna država članica pristanišča te podatke nemudoma pošlje državi zastave plovila in Komisiji ali organu, ki ga Komisija imenuje, ki te podatke nato pošlje sekretarju NEAFC.
2. Država članica pristanišča prepove prihod v svoja pristanišča plovilom, ki niso zagotovila potrebnega predhodnega obvestila o prihodu v pristanišče iz člena 24.
Člen 41
Inšpekcijski pregledi v pristanišču
1. Države članice zagotovijo, da se pregledajo vsa plovila nepogodbenic, ki priplujejo v eno od njihovih pristanišč. Plovilo ne sme iztovoriti ali pretovoriti rib, dokler ni opravljen inšpekcijski pregled. Vsak inšpekcijski pregled se dokumentira tako, da se izpolni poročilo o inšpekcijskem pregledu, kot določa člen 27 . Kadar kapitan plovila ne izpolnjuje katere koli obveznosti iz člena 21(1) do (4), se domneva, da je plovilo izvajalo dejavnosti IUU.
2. Podatki o rezultatih vseh inšpekcijskih pregledov plovil nepogodbenic v pristaniščih držav članic ter poznejših ukrepih se takoj pošljejo Komisiji ali organu, ki ga Komisija imenuje, ki te podatke pošlje sekretarju NEAFC.
Člen 42
Iztovarjanje in pretovarjanje ▌
1. Iztovarjanje in pretovarjanje se lahko prične šele po tem, ko so dovoljenje izdali pristojni organi države pristanišča.
2. Iztovarjanje in pretovarjanje vseh ribiških proizvodov s plovila nepogodbenice, ki je bilo pregledano v skladu s členom 41, je v pristaniščih in vodah vseh držav članic prepovedano, če se z inšpekcijskim pregledom ugotovi, da ima plovilo na krovu vrste, za katere veljajo priporočila iz Konvencije, razen če kapitan plovila pristojnim organom predloži zadovoljive dokaze, da so bile ribe ujete zunaj upravnega območja ali v skladu z vsemi zadevnimi priporočili iz Konvencije.
3. Plovilu se ne izda dovoljenje za iztovarjanje ali izvajanje dejavnosti pretovarjanja, če država zastave plovila oziroma država ali države zastave plovil dajalcev, kadar je plovilo izvajalo dejavnosti pretovarjanja, ne predložijo potrditve iz člena 25.
4. Iztovarjanje in pretovarjanje je prepovedano tudi, kadar kapitan plovila ne izpolnjuje katere koli obveznosti iz člena 21(1) do (4).
Člen 43
Poročila o dejavnostih nepogodbenic
1. Države članice Komisiji ali organu, ki ga Komisija imenuje, do 15. februarja vsako leto za prejšnje koledarsko leto sporočijo:
(a) število inšpekcijskih pregledov plovil nepogodbenic, ki so jih izvedle v okviru tega sistema na morju ali v svojih pristaniščih, imena pregledanih plovil in zadevno državo zastave, datume in, kjer je to ustrezno, pristanišča, kjer je inšpekcijski pregled potekal, ter rezultate teh pregledov; ter
(b) kadar se ribe iztovorijo ali pretovorijo po inšpekcijskem pregledu v skladu s tem sistemom, poročilo vključuje tudi dokaze, predložene v skladu s členom 42.
2. Poleg poročila o nadzoru in podatkov v zvezi z inšpekcijskimi pregledi lahko države članice kadar koli predložijo Komisiji ali organu, ki ga Komisija imenuje, vse dodatne podatke, ki so lahko pomembni za identifikacijo plovil nepogodbenic, ki na območju Konvencije morda izvajajo ribolovne dejavnosti IUU.
3. Na podlagi teh podatkov Komisija ali organ, ki ga Komisija imenuje, do 1. marca vsako leto pošlje skupno poročilo o dejavnosti nepogodbenic sekretarju NEAFC.
Člen 44
Plovila, ki se ukvarjajo z nezakonitimi, neprijavljenimi in nereguliranimi ribolovnimi dejavnostmi
1. Države članice zagotovijo, da plovila, ki so uvrščena na začasni seznam plovil IUU, ki ga je oblikovala NEAFC (seznam „A“):
(a) opravijo inšpekcijski pregled v skladu z določbami člena 41, ko priplujejo v njihova pristanišča;
(b) nimajo dovoljenja za iztovarjanje ali pretovarjanje v njihovih pristaniščih ali v vodah pod njihovo pristojnostjo;
(c) ne prejemajo pomoči od ribiških plovil, spremljevalnih plovil, plovil za oskrbovanje z gorivom, matičnih ladij in tovornih plovil, ki plujejo pod njihovo zastavo, ter ne smejo sodelovati pri pretovarjanju ali skupnih ribolovnih dejavnostih s temi plovili;
(d) ne obnovijo zalog in goriva ali prejemajo drugih storitev.
2. Določbe iz odstavka 1(b) in (d) se ne uporabljajo za plovila s seznama „A“, za katera je bilo NEAFC priporočeno, da jih umakne s tega seznama.
POGLAVJE VII
Končne določbe
Člen 45
Zaupnost
1. Poleg obveznosti , določenih v členih 112 in 113 Uredbe (ES) št. 1224/2009 , države članice zagotovijo zaupno ravnanje z elektronskimi poročili in sporočili, ki jih posredujejo sekretariatu NEAFC in jih od njega prejmejo v skladu s členom 9(2), členom 11, členom 12 in členom 19(1) .
2. Podrobna pravila za izvajanje tega člena se določijo v skladu s postopkom iz člena 47(2).
Člen 46
Prenos pooblastil
1. Komisija lahko z delegiranimi akti v skladu s členom 46a in pod pogoji iz členov 46b in 46c sprejme podrobna pravila za uporabo člena 25, pa tudi seznam virov iz člena 10(1) in podrobna pravila glede postopkov obveščanja in preklica, vključno z obdobji, kakor je navedeno v drugem pododstavku člena 24(5).
2. Komisija pri sprejemanju takšnih delegiranih aktov ravna v skladu z določbami te uredbe.
Člen 46a
Izvajanje pooblastil
1. Pooblastila za sprejemanje delegiranih aktov iz člena 46 se Komisiji podeli za obdobje treh let po začetku veljavnosti te uredbe. Komisija najpozneje šest mesecev pred iztekom triletnega obdobja pripravi poročilo o prenesenih pooblastilih. Prenos pooblastil se samodejno podaljša za enako dolgo obdobje, razen če ga Evropski parlament ali Svet ne prekliče v skladu s členom 46b.
2. Komisija takoj po sprejetju delegiranega akta o njem sočasno uradno obvesti Evropski parlament in Svet.
3. Pooblastila za sprejemanje delegiranih aktov se Komisiji podelijo pod pogoji iz členov 46b in 46c.
Člen 46b
Preklic pooblastil
1. Podelitev pooblastil iz člena 46 lahko Evropski parlament ali Svet kadar koli prekličeta.
2. Institucija, ki je začela notranji postopek o morebitnem preklicu prenesenih pooblastil, o tem obvesti drugo institucijo in Komisijo v razumnem času pred sprejetjem končne odločitve, pri čemer navede prenesena pooblastila, ki bi lahko bila preklicana, ter morebitne razloge za preklic.
3. Z odločitvijo o preklicu prenehajo veljati pooblastila, navedena v tej odločitvi. Veljati začne takoj ali na poznejši, v odločitvi navedeni datum. Odločitev ne vpliva na veljavnost delegiranih aktov, ki so že v veljavi. Objavi se v Uradnem listu Evropske unije.
Člen 46c
Nasprotovanje delegiranim aktom
1. Evropski parlament ali Svet lahko ugovarja delegiranemu aktu v dveh mesecih od dne uradnega obvestila.
Na pobudo Evropskega parlamenta ali Sveta se to obdobje podaljša za dva meseca.
2 Če do izteka navedenega obdobja niti Evropski parlament niti Svet ne nasprotuje delegiranemu aktu, se akt objavi v Uradnem listu Evropske unije in začne veljati na dan, ki je v njem določen.
Delegirani akt se lahko objavi v Uradnem listu Evropske unije in začne veljati pred iztekom tega obdobja, če Evropski parlament in Svet obvestita Komisijo, da mu ne nameravata nasprotovati.
3 . Če Evropski parlament ali Svet ugovarja zoper delegirani akt, ta ne začne veljati. Institucija, ki nasprotuje, navede razloge za nasprotovanje delegiranemu aktu.
Člen 47
Izvajanje
1. Komisiji pomaga Upravljalni odbor za ribištvo in ribogojstvo (v nadaljnjem besedilu „Odbor“).
2. Pri sklicevanju na ta odstavek se uporabljata člena 4 in 7 Sklepa 1999/468/ES. Obdobje iz člena 4(3) Sklepa 1999/468/ES se določi na tri mesece .
▌
Člen 48
Postopki za spremembe
Za prenos v pravo EU sprememb k veljavnim določbam sistema, ki postanejo zavezujoče za Unijo, lahko Komisija po potrebi spremeni določbe te uredbe z delegiranimi akti v skladu s členom 46a in pod pogoji iz členov 46b in 46c glede:
- sodelovanja pogodbenic pri ribolovu na upravnem območju iz člena 5;
- umika in odstranitve pritrjenega orodja ter izvleka izgubljenega orodja iz členov 6 in 7;
- uporabe VMS iz člena 11;
- sodelovanja in sporočanja podatkov sekretarju NEAFC iz člena 12;
- zahtev za ločeno natovarjanje in označevanje zamrznjenih ribolovnih virov iz členov 14 in 15;
- dodeljevanjem inšpektorjev NEAFC iz člena 16;
- ukrepov za spodbujanje ribiških plovil nepogodbenic k ustreznemu ravnanju iz poglavja VI;
- seznama virov, urejenih s predpisi iz Priloge.
Komisija pri sprejemanju takšnih delegiranih aktov ravna v skladu z določbami te uredbe.
Člen 49
Razveljavitev
Uredba (ES) št. 2791/1999 ▌se razveljavi.
Člen 50
Začetek veljavnosti
Ta uredba začne veljati dan po objavi v Uradnem listu Evropske unije .
Ta uredba je v celoti zavezujoča in se neposredno uporablja v vseh državah članicah.
V Bruslju,
Za Evropski parlament Za Svet
Predsednik Predsednik
PRILOGA
Viri, urejeni s predpisi
A) Pelagične in oceanske vrste
Stalež (splošno ime)
Koda FAO
Znanstveno ime
Podobmočja in razdelki ICES
Kljunati okun
REB
Sebastes mentella
I, II, V, XII, XIV
Norveški sled, ki se drsti spomladi (atlantski sled)
HER
Clupea harengus
I, II
Sinji mol
WHB
Micromesistius poutassou
IIa, IVa, Vb, VI, VII, XII, XIV
Skuša
MAC
Scomber scombrus
IIa, IV, V, VI, VII, XII
Vahnja
HAD
Melanogrammus aeglefinus
VIb
B) Globokomorske vrste
Stalež (splošno ime)
Koda FAO
Znanstveno ime
Podobmočja ICES
Bairdijeva gladkoglavka
ALC
Alepocephalus bairdii
I do XIV
Rissojeva gladkoglavka
PHO
Alepocephalus rostratus
I do XIV
Sinja antimora
ANT
Antimora rostrata
I do XIV
Črni morski meč
BSF*
Aphanopus carbo
I do XIV
Morska mačka iz rodu Apristurus
API
Apristurus spp
I do XIV
Velika srebrenka
ARG
Argentina silus
I do XIV
Sluzoglavke
ALF
Beryx spp.
I do XIV
Morski menek
USK
Brosme brosme
I do XIV
Trnež vrste Centrophorus granulosus
GUP
Centrophorus granulosus
I do XIV
Luskasti globokomorski trnež
GUQ
Centrophorus squamosus
I do XIV
Črna morska mačka
CFB
Centroscyllium fabricii
I do XIV
Portugalski morski pes
CYO
Centroscymnus coelolepis
I do XIV
Morski pes vrste Centroscymnus crepidater
CYP
Centroscymnus crepidater
I do XIV
Globokomorska rdeča rakovica
KEF
Chaceon (Geryon) affinis
I do XIV
Morska podgana
CMO
Chimaera monstrosa Rabbit fish
I do XIV
Ovratničarski šesteroškrgar
HXC
Chlamydoselachus anguineus
I do XIV
Ugor
COE
Conger conger
I do XIV
Okroglonosi repak
RNG
Coryphaenoides rupestris
I do XIV
Temni morski pes
SCK
Dalatias licha
I do XIV
Kljunati morski pes
DCA
Deania calceus
I do XIV
Veleoki globokomorski kraljiček
EPI
Epigonus telescopus
I do XIV
Veliki svetilec
SHL
Etmopterus princeps
I do XIV
Črni svetilec
SHL
Etmopterus spinax
I do XIV
Črnousta morska mačka
SHO
Galeus melastomus
I do XIV
Stalež (splošno ime)
Koda FAO
Znanstveno ime
Podobmočja ICES
Morska mačka vrste Galeus murinus
GAM
Galeus murinus
I do XIV
Okun
BRF
Helicolenus dactylopterus
I do XIV
Morski pes šesteroškrgar
SBL
Hexanchus griseus
I do XIV
Oranžna sluzoglavka
ORY
Hoplostethus atlanticus
I do XIV
Sredozemska sluzoglavka
HPR
Hoplostethus mediterraneus
I do XIV
Veleoka morska podgana
CYH
Hydrolagus mirabilis
I do XIV
Morski meč
SFS
Lepidopus caudatus
I do XIV
Esmarkova ogorčica
ELP
Lycodes esmarkii
I do XIV
Čebulastooki repak
RHG
Marcrourus berglax
I do XIV
Modri leng
BLI
Molva dypterigia
I do XIV
Leng
LIN
Molva molva
I do XIV
Mora
RIB
Mora moro
I do XIV
Morski pes vrste Oxynotus paradoxus
OXN
Oxynotus paradoxus
I do XIV
Okati ribon
SBR
Pagellus bogaraveo
I do XIV
Tabinje
GFB
Phycis spp.
I do XIV
Globinska kirnja
WRF
Polyprion americanus
I do XIV
Okrogla raža
RJY
Raja fyllae Round ray
I do XIV
Arktična raža
RJG
Raja hyperborea
I do XIV
Norveška kljunata raža
JAD
Raja nidarosiensus
I do XIV
Grenlandska morska plošča
GHL
Rheinhardtius hippoglossoides
I do XIV
Kopjenosa morska podgana
RCT
Rhinochimaera atlantica
I do XIV
Morski pes vrste Scymnodon ringens
SYR
Scymnodon ringens
I do XIV
Rdeči okun
SFV
Sebastes viviparus
I do XIV
Grenlandski morski pes
GSK
Somniosus microcephalus
I do XIV
Hrapavi okun
TJX
Trachyscorpia cristulata Atlantic thornyhead
I do XIV
Dodatek
Izjave o členu 48
„ Evropski parlament, Svet in Komisija opozarjajo, da lahko katera koli od nebistvenih določb osnovnega zakonodajnega akta, ki so zdaj naštete v členu 48 te uredbe (prenos pooblastil), kadar koli v prihodnje postane s političnega vidika pomemben element obstoječega sistema nadzora NEAFC. V tem primeru Evropski parlament, Svet in Komisija opozarjajo, da lahko oba zakonodajalca, Svet in Parlament, nemudoma uveljavljata bodisi pravico do nasprotovanja osnutku delegiranega akta Komisije bodisi pravico do preklica pooblastil, kakor je določeno v členu 46(b) do (c) te uredbe.“
„ Svet in Parlament se strinjata, da vključitev katere koli določbe uredbe o sistemu nadzora NEAFC, ki so zdaj naštete v členu 48, kot nebistvenega elementa sama po sebi ne pomeni, da bodo zakonodajalci takšne določbe avtomatično šteli za nebistvene v kateri koli prihodnji uredbi razen te.“
„ Evropski parlament, Svet in Komisija izjavljajo, da določbe te uredbe ne posegajo v katero koli prihodnje stališče institucij glede izvajanja člena 290 Pogodbe o delovanju Evropske unije ali v posamezne zakonodajne akte, ki vsebujejo omenjene določbe.“
OBRAZLOŽITEV
1. Ozadje predloga
Konvencija o prihodnjem večstranskem sodelovanju v ribištvu severovzhodnega Atlantika, katere pogodbenica je EU, je bila odobrena s Sklepom Sveta 81/608/EGS in je začela veljati 17. marca 1982.
Da se zagotovi uporaba te konvencije in priporočil Komisije za ribištvo severovzhodnega Atlantika (v nadaljnjem besedilu NEAFC), je dovoljeno sprejeti ukrepe v zvezi z nadzorom in izvrševanjem in jih uporabljati za vsa ribiška plovila, ki se uporabljajo ali so namenjena uporabi za dejavnosti ribolova v ribolovnih virih na območjih, določenih v konvenciji.
Cilj tega predloga je posodobiti predpise EU o prenosu sistema nadzora in izvrševanja, ki ga je sprejela NEAFC. Da bi se novi sistem NEAFC lahko začel izvajati, je v tem predlogu določena razveljavitev Uredbe Sveta (ES) št. 2791/1999 z dne 16. decembra 1999, po kateri se je izvajal prvi sistem, ki ga NEAFC sprejela leta 1998.
NEAFC je na 25. letnem zasedanju leta 2006 sprejela nov sistem za izboljšanje nadzora in izvrševanja svojih priporočil. Glavna sprememba je združitev nekdanjega sistema in programa za spodbujanje ravnanja plovil nepogodbenic v skladu s priporočili. Druga sprememba je vključitev novega sistema pomorske inšpekcije, ki v evropskih pristaniščih učinkovito preprečuje iztovarjanje zamrznjenih rib, če država zastave tujega plovila ni preverila zakonitosti njihovega ulova. Določeni so novi ukrepi glede nadzora plovil, ki se ukvarjajo z nezakonitim, neprijavljenim in nereguliranim ribolovom. Sistem je bil dodatno spremenjen z več priporočili NEAFC na letnih zasedanjih leta 2007, 2008 in 2009.
Ta priporočila so začela veljati 1. maja 2007, 9. februarja 2008, 6. in 8. januarja 2009 ter 6. februarja 2010 v tem zaporedju. Za pogodbenice so zavezujoča pod pogoji Konvencije NEAFC. Zato bi jih Skupnost kot pogodbenica morala uporabljati.
Uredba Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje („Uredba IUU“) je začela veljati 1. januarja 2010. Uredba Sveta (ES) št. 1006/2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti določa, da morajo ribiška plovila EU za izvajanje ribolovne dejavnosti zunaj voda EU imeti dovoljenje za ribolov. Poleg tega je bila 20. novembra 2009 sprejeta Uredba Sveta št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike.
Z začetkom veljavnosti Pogodbe o delovanju Evropske unije 1. decembra 2009 se ta postopek obravnava po rednem zakonodajnem postopku. Predlog Komisije je bilo zato treba ustrezno prilagoditi, vključno z določbami o komitologiji, določbam členov 290 in 291 pogodbe, ki urejajo delegirana in izvedbena pooblastila.
Nekatere določbe NEAFC so bile vključene v zakonodajo EU preko uredb o celoletnem dovoljenem ulovu in letnih kvotah. Zaradi pravne jasnosti je treba določbe, ki niso začasne narave, prenesti v novo, ločeno uredbo.
2. Stališče poročevalke
Priporočila NEAFC so bila sprejeta s polno podporo EU. Evropski parlament je že večkrat poudaril, da je treba kar največjo prednost nameniti ukrepom regionalnih organizacij za upravljanje ribištva za boj proti nezakonitemu, neprijavljenemu in dereguliranemu ribolovu. Poročevalka torej ocenjuje, da je treba sistem nadzora in izvrševanja, ki ga je sprejela NEAFC, nemudoma prenesti v pravo EU.
V zvezi s tem bi poročevalka rada pojasnila, da se ne strinja s prenosom priporočil regionalnih organizacij za upravljanje ribištva prek uredb o celoletnem dovoljenem ulovu in kvotah, tj. na način, ki ga je Komisija v preteklosti že večkrat uporabila. Poleg tega po Pogodbi ni mogoče nadaljevati te zakonodajne tehnike, saj morajo v skladu s členom 43(2) Pogodbe ukrepi, ki izhajajo iz sledenja ciljem skupne ribiške politike, ostati v skupni pristojnosti sozakonodajalcev.
V obravnavanem primeru je NEAFC sprejela ukrepe v letu 2006, zato poskus Komisije, da bi zamudo pojasnila s pomanjkanjem človeških virov, ni sprejemljiva. Prenos priporočil regionalnih organizacij za upravljanje ribištva je eden najpomembnejših instrumentov za boj proti nezakonitemu ribolovu, ki hkrati zapolnjuje vrzeli v zakonodaji za flote EU. Zaradi zamud pa je ta nejasna kljub začasnemu prenosu priporočil prek drugih uredb, zato jemlje verodostojnost Evropski uniji.
Iz tega razloga mora Komisija čim prej prispevati dovolj sredstev za delo, ki je povezano z regionalnimi organizacijami za upravljanje ribištva.
V tem primeru je prišlo do dodatne zamude, ker je bil predlog Komisije vložen že po začetku veljavnosti nove Pogodbe, vendar še vedno po postopku posvetovanja. Treba ga je bilo torej prilagoditi. Pogajanja so bila zapletena zaradi dejstva, da je predlog vseboval številne določbe, ki so se nanašale na stari komitološki postopek, pa tudi določbo o prenosu vseh prihodnjih priporočil NEAFC v zakonodajo Skupnosti preko tega postopka.
Sporazumni predlog spremembe, o katerem je glasoval Odbor za ribištvo, odseva skupni kompromis za njegov sprejem na prvi obravnavi, ki je bil dosežen na trialogu 15. septembra 2010.
Poročevalka meni, da besedilo ščiti nova pooblastila Parlamenta v rednem zakonodajnem postopku in da vključuje potrebne prilagoditve, ki izhajajo iz členov 290 in 291 Pogodbe, ki urejata delegirane in izvedbene akte, pa tudi vrsto tehničnih sprememb za posodobitev in razjasnitev predloga Komisije.
Glede prenosa kakršnih koli prihodnjih sprememb sistema nadzora in izvrševanja, ki ga je sprejela NEAFC v zakonodajo Skupnosti, bo potrebno primerjati trenutne sporazumne rešitve s praktičnimi zahtevami postopka prenosa in izvesti potrebne prilagoditve, ki bodo morda potrebne v prihodnosti in so v skladi s Pogodbo ustrezne in dovoljene.
Poročevalka želi še enkrat poudariti, da mora biti Parlament pravočasno in celovito obveščen o vseh fazah postopka pogajanj o odločitvah regionalnih organizacij za upravljanje ribištva (vključno z določitvijo pogajalskih mandatov), pa tudi, kako pomembno je, da predstavniki Parlamenta sodelujejo kot opazovalci na teh pogajanjih. To je osnovni pogoj za tekoč in učinkovit prenos teh priporočil v zakonodajo Skupnosti, ki nikakor ne ogroža pooblastil sozakonodajalcev ali institucinalno ravnotežje, vzpostavljeno s Pogodbo.
POSTOPEK
Naslov
Sistem nadzora in izvrševanja, ki se uporablja na območju, zajetem v Konvenciji o prihodnjem večstranskem sodelovanju v ribištvu severovzhodnega Atlantika
Referenčni dokumenti
KOM(2009)0151 – C7-0009/2009 – 2009/0051(COD)
Datum predložitve EP
2.4.2009
Pristojni odbor
Datum razglasitve na zasedanju
PECH
14.7.2009
Poročevalec/-ka
Datum imenovanja
Carmen Fraga Estévez
1.9.2009
Obravnava v odboru
21.7.2009
1.9.2009
3.11.2009
1.12.2009
Datum sprejetja
29.9.2010
Izid končnega glasovanja
+:
–:
0:
20
0
0
Poslanci, navzoči pri končnem glasovanju
Antonello Antinoro, Kriton Arsenis, Alain Cadec, Marek Józef Gróbarczyk, Iliana Malinova Iotova, Isabella Lövin, Guido Milana, Maria do Céu Patrão Neves, Britta Reimers, Crescenzio Rivellini, Ulrike Rodust, Struan Stevenson, Catherine Trautmann, Jarosław Leszek Wałęsa
Namestniki, navzoči pri končnem glasovanju
Jean-Paul Besset, Ole Christensen, Chris Davies
Namestniki (člen 187(2)), navzoči pri končnem glasovanju
Pilar Ayuso, Elisabetta Gardini, Potito Salatto
Datum predložitve
30.9.2010
