Haag - mesto mednarodnega prava
Institucije
2007-08-28 - 18:54
Haag
Haag ali Den Haag, za Amsterdamom in Rotterdamom tretje največje nizozemsko mesto, je pojem pravne države, pravičnosti in sodelovanja. V njem domujejo ugledne mednarodne ustanove, med drugim Meddržavno sodišče za vojne zločine na območju nekdanje Jugoslavije, Urad za evropsko pravosodno sodelovanje (Eurojust) in Evropski policijski urad (Europol), v mestu pa je bil sprejet tudi program Evropske unije o območju svobode, varnosti in pravice.
V preteklih mesecih smo že predstavili Berlin in Lizbono ter njun pomen in vlogo v procesu združevanja Evropske unije, tokrat si oglejmo še Haag.
Čeprav Haag ni prestolnica Nizozemske, je sedež nizozemske vlade, parlamenta in vrhovnega sodišča ter prebivališče kraljevske družine, vse od sedemnajstega stoletja pa tudi upravno središče pokrajine Južne Holandije.
Uradno ime mesta Haag je Gravenhage, kar pomeni grofov log in označuje gozdiček, ki je obdajal lovski dvorec. Njegova zgodovina se je začela z letom 1250, ko je Vilijem II Holandski, nemški kralj in holandski grof, razglasil lovski grofovski dvorec za kraljevi sedež.
Haag, mesto nastanka mednarodnega prava
Mesto Haag je leta 1893 gostilo svojo prvo veliko mednarodno konferenco, iz katere je nastala mednarodna organizacija Haaška konferenca o mednarodnem zasebnem pravu, ki danes šteje 67 članic - med njimi so tudi vse današnje države članice Evropske unije. Organizacija razvija mednarodne konvencije na področju družinskega prava, varstva otrok, premoženjskega prava, pravdnega spora in mednarodnega finančnega in gospodarskega prava.
Leta 1899 in 1907 sta bili oblikovani prvi haaški konvenciji o mednarodni vojni zakonodaji, ki veljata za začetek mednarodnega prava.
Sedež mednarodnih sodišč za zločine proti človečnosti
Haag je tudi sedež Meddržavnega sodišča OZN, ki je poglavitni pravni organ in edini organ OZN, katerega sedež ni v New Yorku.
Leta 2002 je bilo v Haagu ustanovljeno Mednarodno kazensko sodišče, katerega ustanovitev je močno podpiral tudi Evropski parlament.
Po razpadu SFRJ pa je bilo v Haagu ustanovljeno ad hoc Mednarodno sodišče za vojne zločine na območju nekdanje Jugoslavije, ki zaposluje več kot 1200 uslužbencev, ki prihajajo iz več kot osemdesetih držav. Sodišče se ukvarja z iskanjem individualnih krivcev za vojne zločine v nekdanji Jugoslaviji, kjer je v zadnji vojni umrlo skoraj četrt milijona ljudi.
Na zatožni klopi so med drugim že sedeli Slobodan Milošević, ki pa zaradi predčasne smrti ni dočakal pravične sodbe, ter veliko srbskih in hrvaških visokih vojaških osebnosti, krivcev za vojne zločine na območju nekdanje Jugoslavije. Srbskemu generalu Radislavu Krstiću je sodišče zaradi zločinov v Srebrenici prisodilo doslej najvišjo kazen 46 let. V Haagu pa še zmeraj čakajo na predajo dveh ubežnih vojnih zločincev, namreč nekdanjega političnega in vojaškega voditelja bosanskih Srbov Radovana Karadžića in generala Ratka Mladića, ki sta obtožena genocida in zločinov proti človečnosti.
Haag, Evropa in območje svobode, varnosti in pravice
Spomladi 1948 se je v Haagu pod častnim predsedstvom Winstona Churchilla sestalo 700 politikov. Cilj tega tako imenovanega Haaškega kongresa je bilo združiti Evropo. Haaški kongres je tako neposredno dal pobudo za evropski združevalni proces, pa tudi za ustanovitev Sveta Evrope, ki ima danes 47 članic.
Z Maastrichtsko pogodbo iz leta 1992 je bil ustanovljen Evropski policijski urad (Europol), ki je dve leti za tem začel s prvimi operacijami kot enota za odkrivanje prepovedanih drog in je postopoma razširil svoje delovanje tudi na druga področja kriminala. Leta 1998 so države članice ratificirale Konvencijo o Europolu, od leta 2002 pa Europol pokriva vse resne oblike mednarodnega kriminala.
Evropski parlament bo na prihodnjem plenarnem zasedanju zavzel stališče glede sprememb delovanja Europola na področju upravljanja z osebnimi podatki.
Novembra 2004 so države članice sprejele Haaški program za skupne akcije EU na področju terorizma, kazenskega prava, varnosti in boja proti organiziranemu kriminalu. Program med drugim predvideva skupne dejavnosti na področju temeljnih pravic, državljanstva, priseljevanja, vizumske politike in azilskega prava.
Leta 2002 pa je bil v Haagu ustanovljen tudi Urad za evropsko pravosodno sodelovanje (Eurojust), katerega osrednja naloga je izboljšati boj proti organiziranemu kriminalu.
20070823STO09818 Berlin - simbol demokratičnega združevanja Evrope Lizbona: mesto na sedmih gričih Europol Haag Pogovor s Carlo Del Ponte: Moja največja motivacija so žrtve Mednarodno kazensko sodišče
SL
1
PHOTO
20070828PHT09863.jpg
SL
4
LINK
http://www.europol.europa.eu/index.asp?page=facts_sl&language=sl
SL
5
LINK
http://www.thehague.nl/default.asp?id=DOORWAYNEWS-uk
SL
7
LINK
http://www.icj-cij.org/homepage/index.php?&lang=en&PHPSESSID=38f24368df451890b84cf0459e1e7942
-//EP//TEXT IM-PRESS 20070323STO04514 0 NOT XML V0//SL
-//EP//TEXT IM-PRESS 20070205STO02703 0 NOT XML V0//SL
-//EP//TEXT IM-PRESS 20070622STO08192 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
