Modra karta za visoko usposobljene priseljence
Priseljevanje
2008-11-05 - 14:08
Poslanci bodo o modri karti glasovali novembra Evropi primanjkuje visoko usposobljene delovne sile. V naslednjih dveh desetletjih bo potrebovala okoli 20 milijonov dodatnih usposobljenih delavcev, še zlasti v strojništvu in računalništvu. Poslanci iz Odbora za državljanske svoboščine so 4. novembra sprejeli poročilo o evropskem načrtu za uvedbo modre karte, ki bi usposobljenim priseljenem olajšala pot v Evropo. Pred glasovanjem smo se pogovarjali z avtorico poročila, nemško poslanko Evo Klamt.
Modra karta bi imela funkcijo delovnega in bivalnega dovoljenja, ki bi veljalo dve leti in bi ga bilo mogoče podaljšati. Vstop v EU bi bil dovoljen tudi družinskim članom imetnikov karte, medtem ko bi posamezne države EU same določile, koliko usposobljenih priseljencev bodo sprejele. Primer: zelena karta v ZDA dovoljuje stalno bivanje za 10 let, imetniki karte pa se lahko zaposlijo in svobodno potujejo po Ameriki.
Avtorica poročila na to temo Ewa Klamt (EPP-DE) pravi, da v njeni rojstni Nemčiji primanjkuje 95 tisoč inženirjev, izobraževalni sistemi pa so jih lahko usposobili le dvajset tisoč.
Opozarja na dejstvo, da se 50 odstotkov visoko usposobljenih priseljencev iz severnoafriških držav (gre za države tako imenovanega Magreba) odloči za bivanje v ZDA ali Kanadi in le 5,5 odstotka za bivanje v EU.
Poslanka poudarja široko politično potrebo po ukrepih na tem področju: "Zmeraj smo trdili, da potrebujemo možnost zakonitega priseljevanja, ki mu moramo odpreti vrata, če želimo ustaviti nezakonito priseljevanje."
Visoko usposobljeni?
In kako opredeliti izraz "visoko usposobljeni"? Stališče Klamtove, ki ga podpirajo tudi evropski poslanci iz Odbora za državljanske svoboščine, je, da mora definicija obsegati najmanj dva elementa: da gre za ljudi z visoko izobrazbo, kar pomeni, da so končali najmanj triletni univerzitetni študij, ali ljudi, ki so visoko poklicno usposobljeni, kar dokažejo s predložitvijo dokazov o najmanj petletnih poklicnih izkušnjah. Poslanka pri tem nasprotuje, da bi za priseljence določili najvišjo starostno mejo.
Kako preprečiti beg možganov?
Številni se bojijo, da bo Evropa Afriki in drugim delom sveta v razvoju pobrala najboljšo in najpametnejšo delovno silo. "Na področjih, ki so ključna za uresničitev milenijskih razvojnih ciljev ZN, kot sta zdravje in izobraževanje, si moramo prepovedati tovrstno 'ropanje'," meni Ewa Klamt.
Eden od kompromisov, ki so na voljo, je, da bi države EU zavrnile prošnjo za modro karto, če bi ta pomenila, da usposobljeni ljudje bežijo iz sektorjev, kjer v državah porekla primanjkuje usposobljenega osebja.
Modra karta
ne dovoljuje stalnega bivanja
velja 2 leti z možnostjo podaljšanja
imetniku in njegovi družini dovoljuje prosto gibanje v EU
dolgoročno bivanje mogoče po 5 letih
20081013STO39205 Sporočilo za javnost (v angleščini) Ewa Klamt Direktiva o vračanju nezakonitih priseljencev Dosje o nezakonitem priseljevanju Evropska modra karta? Sporočilo za javnost (v angleščini)
SL
1
PHOTO
20081009PHT39088.jpg
SL
3
LINK
/members/expert/searchForm/view.do?id=4278&language=SL
-//EP//TEXT IM-PRESS 20080623IPR32500 0 NOT XML V0//SL
-//EP//TEXT IM-PRESS 20080603BRI30699 ITEM-004-SL NOT XML V0//SL
-//EP//TEXT IM-PRESS 20080625FCS32672 0 NOT XML V0//SL
-//EP//TEXT IM-PRESS 20070921STO10548 0 NOT XML V0//SL
-//EP//TEXT IM-PRESS 20081103IPR41239 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
