Filmska nagrada Evropskega parlamenta: trije filmi v igri za LUX 2008
Kultura
2008-09-15 - 17:22
Za letošnjo filmsko nagrado LUX se potegujejo filmi Delta, Lornin molk in Državljan Havel. Namen Filmske nagrade Evropskega parlamenta je pomoč pri distribuciji evropskih filmov in spodbuda kinematografiji na skupnem trgu. Zmagovalni film bo podnaslovljen v 23 uradnih jezikov EU, v vse države članice pa bo poslana 35 mm kopija filma. Vrednost nagrade je 87 tisoč evrov. Slovesna razglasitev zmagovalca bo 22. oktobra na plenarnem zasedanju Evropskega parlamenta.
Finaliste je izmed desetih filmov izbrala neodvisna 17-članska žirija že uveljavljenih osebnosti s področja filmske produkcije: producenti, distributerji, direktorji festivalov in kritiki. Osnovno merilo za uvrstitev v izbor je, da film prikazuje splošne evropske vrednote in/ali različnosti znotraj evropske kulture in/ali odpira nova razmišljanja o procesu izgradnje Evrope.
Finalisti 2008
Trije finalisti za Filmsko nagrado Evropskega parlamenta LUX 2008 so:
Delta (2008, 92 minut): režija Kornél MUNDRUCZÓ (koprodukcija Nemčija in Madžarska). Zgodba o tihem mladeniču, ki se vrne v divjo, odmaknjeno rečno delto, labirint vode, otočkov in bujnega rastja, kjer so ljudje odrezani od zunanjega sveta. Sreča se s svojo dotlej nepoznano sestro, njun odnos pa pri vaščanih ne naleti na pozitiven odziv.
Lornin molk (2008, 105 minut): režija Jean-Pierre in Luc DARDENNE (koprodukcija Belgija, Velika Britanija, Francija, Italija). Lorna je mlada Albanka, ki živi v Belgiji in se zaplete v grozljiv načrt gangsetrja Fabia, da bi lahko skupaj s svojim fantom odprla okrepčevalnico.
Državljan Havel (2008, 119 minut) režija Miroslav JANEK in Pavel KOUTECKÝ (Češka). Dokumentarec o ozadju mednarodne politike in demokratizacije na prehodu v 21. stoletje. Film spremlja delo in vpliv Václava Havla, nekdanjega disidenta in kasneje češkega predsednika ter ene najpomembnejših osebnosti, ki so zaznamovale obdobje sprememb v vzhodni Evropi 90-ih let.
Projekcije
Finalisti bodo prikazani v Evropskem parlamentu med 15. septembrom in 17. oktobrom, nato pa bodo evropski poslanci glasovali o končnem zmagovalcu, ki bo razglašen 22. oktobra. Leta 2007 je nagrado dobil film "Auf der anderen Seite" (Na drugi strani) režiserja Fatiha Akina.
Tiskovna konferenca
V torek, 16. septembra , bo imel Gerard Onesta , podpredsednik Evropskega parlamenta, ob 11. uri tiskovno konferenco v dvorani Ana Politkovska (stavba PHS, 0A50).
20080910IPR36850 Filmska nagrada Evropskega parlamenta LUX 2008 (v angleščini) Uradni izbor (v angleščini) Trije finalisti (v angleščini)
SL
1
LINK
http://www.lux-prize.eu/index_en.htm
SL
2
LINK
http://www.lux-prize.eu/films/index_en.htm
SL
3
LINK
http://www.lux-prize.eu/nominees/index_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
