Evropski inštitut za enakost med spoloma
Pravice žensk/enake možnosti
2006-03-14 - 14:41
Poslanci Evropskega parlamenta so v torek v prvem branju postopka soodločanja s 362 glasovi za, 263 proti in 18 vzdržanimi glasovi podprli predlog Evropske komisije za ustanovitev Evropskega inštituta za enakost med spoloma, ki naj bi predvidoma začel delovati leta 2007. Poročilo, ki sta ga pripravili poslanki Lissy GRÖNER (PES, DE) in Amalia SARTORI (EPP-ED, IT) pa tudi zahteva zagotovila za učinkovito delovanje inštituta in enakost zastopanosti žensk in moških v njegovem upravnem odboru.
Poslanci v odboru za pravice žensk in enakost spolov poudarjajo nujnost skorajšnjega začetka delovanja inštituta, pri čemer pa države članice še niso sprejele odločitve o njegovem sedežu. Za sedež inštituta se, poleg Slovenije, potegujejo še Češka, Litva in Slovaška.
Inštitut naj bi nudil predvsem tehnično pomoč pri zbiranju, analizi in posredovanju podatkov ter statistik o politik za zagotavljanje enakosti spolov. Druga pomembna naloga inštituta pa bo razvijanje metodoloških orodij za integracijo teh politik. Namen ustanove bo pomoč evropskim institucijam pri izvajanju programov za odpravo diskriminacije ter "spodbujati dialog med zainteresiranimi stranmi in povečati ozaveščenost med državljani EU, da bo Skupnost lahko učinkovito spodbujala in izvajala politiko enakosti med spoloma".
Poslanci menijo, da bi morali smiselno uporabiti sredstva za delovanje inštituta, torej preprečiti, da bi bil le ustanova za zbiranje in evidentiranje. Na ravni EU in na nacionalni ravni namreč primanjkuje sposobnosti združevanja analiz in izvajanja inovativnih rešitev v zvezi z integracijo načela enakosti spolov in enakostjo spolov.
Inštitut naj bi vodil upravni odbor: devet članov odbora bi s seznama, ki bi ga pripravila Komisija in po posvetovanju z Evropskim parlamentom imenoval Svet EU. Trije člani odbora pa bi bili predstavniki nevladnih organizacij, delodajalcev in zaposlenih. Parlament zahteva tudi jasnejšo varovalko za zagotavljanje enakopravne zastopanosti moških in žensk v upravnem odboru, zato v vsakem primeru nobeden od spolov ne bi smel predstavljati manj kot 40 odstotkov članstva upravnega odbora. Za delovanje inštituta je v proračunskem obdobju 2007-2013 predvidenih 52,5 milijona evrov.
V razpravi o poročilu je sodeloval tudi slovenski poslanec Borut PAHOR (PES, SL), ki je parlamentarno podporo ustanovitvi inštituta označil za nov korak pri uveljavljanju enakih možnosti, ter izrazil upanje, da "inštitut ne bo samo pasivni statistični urad, ki bo meril enakost, temveč bo tudi aktivni predlagatelj novih strategij, ki bodo zagotavljale dejanski napredek glede enakosti". Omenil je kandidaturo Slovenije za sedež inštituta; če bi bila izbrana "bo to spodbudna odločitev, saj imamo na eni strani uspešne rezultate tranzicije, vendar podatki kažejo, da so ti manj uspešni za ženske kot za moške. Vendar si oblasti na drugi strani aktivno prizadevajo, da bi se to spremenilo. V tem smislu bi bila postavitev instituta v novo državo članico posrečena odločitev, saj bi spodbudila pozitivne premike".
20060309IPR06025 Lissy Gröner, Amalia Sartori - Evropski inštitut za enakost med spoloma Sprejeto besedilo bo objavljeno
SL
2
LINK
/activities/expert.do?language=SL#
-//EP//TEXT REPORT A6-2006-0043 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
