Povzetek plenarnega zasedanja - Strasbourg, 22. do 26. april
Institucije
2007-05-09 - 13:50
Aprilsko plenarno zasedanje
Evropski parlament je na aprilskem zasedanju v Strasbourgu sprejemal več zakonodajnih predlogov v postopku soodločanja: nov sveženj pomorske zakonodaje, direktivo o plačilnih storitvah in skupna pravila na področju varovanja civilnega letalstva. Na dnevnem redu je bilo tudi poročilo o napredku Hrvaške pri vstopanju v EU, razrešnice proračunov institucij za leto 2005 in prvi korak k sprejemanju proračuna Unije za prihodnje leto.
Izvedite več o posameznih tema s klikom na spodnje povezave.
20070430FCS06126
Ponedeljek na plenarnem zasedanju: Piratski izdelki, nove terapije zdravljenja in enotno plačilno območje
Evropski poslanci so bili v ponedeljek enotni glede vzpostavitve evropskega plačilnega območja. Tako naj bi se poenostavila in pocenila bančna nakazila, uporabniki plačilnih kartic pa bi te lahko brez ovir uporabljali po vsej Evropi. V razpravi o naprednem zdravljenju, pri čemer se uporabljajo tudi človeško tkivo in zarodne celice, pa so poslanci zastopali nasprotujoča si stališča. Pomembna tema na dnevnem redu je bila tudi usklajevanje kazni za piratske izdelke.
Ob otvoritvi zasedanja je predsednik Parlamenta Hans-Gert Pöttering turško vlado pozval, da zagotovi učinkovito varstvo verskih manjšin. Obsodil je nedavni umor treh delavcev v turškem mestu Malahay. Ruskemu ljudstvu pa je izrazil sožalje ob smrti nekdanjega predsednika Borisa Jelcina. Piratstvo intelektualne lastnine Socialdemokrat Nicola Zingaretti je glede predloga uredbe o kazenskem pregonu piratskih izdelkov in drugih kršitev avtorskih pravic poudaril, da je treba uskladiti prizadevanja za boj proti organiziranemu kriminalu. Evropska komisija je ob utemeljitvi svoje zakonske pobude opozorila, da je ponarejanje in razpečevanje proizvodov znanih blagovnih znamk vse bolj povezano z organiziranim kriminalom, ki deluje preko meja, pri tem pa Evropa ostaja kazenskopravno neenotna. Piratstvo izdelkov se je v zadnjih desetih letih povečalo za 1600 odstotkov in temu primerno je oškodovano evropsko gospodarstvo. Nekateri poslanci so opozorili, da kot kriminalce ne smemo obravnavati mladostnike, ki kopirajo DVD-je in uporabljajo računalniške programe, ki so jih presneli iz spleta. Krščanski demokrat Rainer Wieland pa je menil, da se težav ne da rešiti samo s sankcijami. Profesionalne ponarejevalce je treba ločiti od normalnih državljanov, je poudaril njegov kolega Hans-Peter Mayer. Razhajajoča mnenja o naprednem zdravljenju V središču pozornosti razprave o uredbi o naprednem zdravljenju je bilo vprašanje, ali naj bodo iz etičnih razlogov sporna področja urejena v okviru zakonski predlogov ali ne. Poslanci so bili enotni, da bi bilo treba čim prej pripraviti evropski zakonski okvir za nove načine zdravljenja, saj bi se tako povečale možnosti ozdravljenja hudo bolnih ljudi. Pomanjkanje enotne evropske zakonodaje povzroča, da oblasti v državah članicah različno vrednotijo, obravnavajo in dovoljujejo vzgojo človeških celic, gensko terapijo ter terapijo z zarodnimi celicami. To se negativno odraža pri inovativnosti in konkurenčnosti evropske biomedicine, bolniki v Evropi pa niso deležni enake obravnave. Mnogi poslanci, Evropska komisija in nemško predsedovanje Unije želijo, da se zakonsko urejanje spornih zadev, kot denimo uporabo embrionalnih zarodnih celic, prepustiti v rokah držav članic, saj bi tako hitreje prišli do poenotenja, upoštevale pa bi se tudi razlike med državami. Drugi poslanci, predvsem zeleni in krščanski demokrati, pa se zavzemajo za preprečitev določenih medicinskih posegov. Poslanka nemških zelenih Hiltrud Breyer meni, da je treba preprečiti „komercializacijo" človeškega telesa, posege v zarodne poti in križanje človeških in živalskih dednih zasnov. Plačila brez meja Poslanci so sprejeli poročilo francoskega krščanskega demokrata Jean-Paula Gauzèsa o vzpostaviti enotnega evropskega plačilnega območja. S to zakonsko pobudo naj bi postala bančna nakazila in plačila s kreditnimi karticami povsod po Evropi prav tako ugodna, enostavna in hitra, kot v matični državi. Tiskovna služba: Burna razprava o dopolnilih k predlogu uredbe o naprednem zdravljenju Evropska unija spodbuja varne nove oblike zdravljenja
Torek na plenarnem zasedanju: pomorska varnost, razrešnica za proračun 2005, HIV/aids
Evropska unija želi poostriti nadzor varnosti v pomorskem prometu Evropski poslanci so na plenarnem zasedanju v torek razpravljati o petih predlogih iz svežnja ukrepov pomorske zakonodaje, ki vključujejo več nadzora in povečano varnost v pomorskem prometu. Parlament je prav tako sprejel poračun EU za leto 2005. Na dnevnem redu pa je bila tudi razprava o načinih, kako prispevati k zaustavitvi širjenja virusa aidsa v Evropi. Večja varnost v pomorskem prometu Potopitvi tankerjev Erika in Prestige sta opozorili na nujo poostritve evropske zakonodaje na področju pomorske varnosti. Evropski parlament je na to temo pripravil že sedem poročil. O petih izmed njih so evropski poslanci razpravljali na včerajšnjem plenarnem zasedanju v Strasbourgu. Poročila med drugim vključujejo ukrepe kot: preiskava vseh ladij, ki pristanejo v evropskih pristaniščih, dodatno zavarovanje, ki krije potnike na vseh ladjah in neodvisne oblasti, ki bi odločale, kam se v stiski lahko ladja umakne. Razrešnice za proračun 2005 Evropski parlament je potrdil poročila o razrešnicah za izvajanje proračuna 2005 vseh institucij Evropske unije. Krščanski demokrat Salvador Garriga Polledo, ki je poročevalec za proračun Komisije za leto 2005, je omenil, da je bilo proračunsko leto 2005 izredno težavno in nenavadno, saj je bilo to prvo celotno skupno leto razširjene Evrope 25 držav članic. Komisija namreč upravlja z največji deležem proračuna EU, ki znaša 102,7 milijard evrov od skupnega 105 milijardnega proračuna EU. Polledo je pozdravil dejstvo, da Nizozemska in Velika Britanija podpirate izjavo o državnem upravljanju, s katero bi države članice, ki so skupaj s Komisijo odgovorne za porabo evropskih sredstev, jamčile, da je poraba res smotrna. Hkrati je kritično označil obotavljanje nekaterih držav članic, ki ne želijo prevzeti večje odgovornosti glede pravičnejše uporabe evropskega denarja. Za 161 poslancev, večinoma iz skupine zelenih in liberalnih demokratov, je bil to zadosten razlog, da so glasovali proti razrešnici za proračun Sveta. 499 poslancev je pri tem glasovalo za razrešnico. HIV/aids v Evropi V torek popoldne so poslanci sprejeli poročilo o boju proti virusu HIV/aidsu v Evropi in v sosednih državah. Število okuženih v Evropi se je od leta 1988 namreč podvojilo. Socialdemokratka Zita Gurmai je med razpravo opozorila, da je med okuženimi vedno več žensk in otrok. Michael Cashman, prav tako iz skupine socialdemokratov, pa je poudaril, da je nujno treba zmanjšati stroške zdravljenja. Poročevalec Georgs Andrajevs je kritično označil ravnanje nekaterih držav članic, ki podatke o HIV/aidsu ne želijo posredovati Evropskemu centru za preprečevanje in obvladovanje bolezni. Poleg tega se je zavzel za pobudo Komisije, da se po vsej Evropi zagotovi enak dostop do protivirusnih zdravil. Tiskovna služba Evropska unija želi poostriti nadzor varnosti v pomorskem prometu Tri vprašanja predsedniku odbora za proračunski nadzor Herbertu Böschu Aids: Stopnja okužb v Evropi se povečuje Sprejeta besedila
Sreda na plenarnem zasedanju: Indija, transatlantski odnosi, napredno zdravljenje
Indijski predsednik Abdul Kalam v Evropskem parlamentu V sredo je pred plenarno skupščino spregovoril A.P.J. Abdul Kalam, prvi indijski predsednik, ki je obiskal Evropski parlament. V svojem govoru je spretno povezal politiko, duhovnost in poezijo ter požel velik aplavz. Evropski poslanci, Komisija in Svet pa so razpravljali tudi o transatlantskih odnosih in se pri tem osredotočali zlasti na trgovino, varnost in podnebne spremembe. Na dnevnem redu pa je bila še razprava o letnem poročilu o človekovih pravicah v svetu.
Transatlantski odnosi Evropski parlament je v luči vrha EU-ZDA, ki bo 30. aprila v Washingtonu, razpravljal o transatlantskih odnosih. Razprave so se udeležili tudi predstavniki Evropske komisije in Sveta. Obširna razprava se je med drugim dotaknila tem, kot so uresničitev transatlantskega trga brez ovir, trdna pravna podlaga na področju boja proti terorizmu in potreba po zaščiti podatkov ter boj proti podnebnim spremembam. Mnogi udeleženci so poudarjali pomen krepitve transatlantskih odnosov za Evropo, ne da bi pri tem prikrivali obstoječe nesporazume. Joseph Daul, predsednik krščanskih demokratov je dejal, da Američanom veliko dolgujemo, kajti če ne bi bilo Marshallovega načrta, zdaj ne bi bili, kjer smo. Socialdemokrat Jan Wiersma je dejal, da v Washingtonu piha novi veter, ki prinaša nove možnosti za sodelovanje z EU. Kritiziral pa se tajna taborišča za zapornike. Predsednik liberalnih demokratov Graham Watson je kritično označil trenutno ameriško vlado, ki s svojimi dejanji ogroža dobro transatlantsko sodelovanje, saj je njen pristop k multilateralnim problemom vse prepogosto unilateralen. Brian Crowley iz skupine združenja za Evropo narodov je gospodarske odnose med EU in ZDA opisal kot najpomembnejše odnose, kar jih je na svetu. Skupno evropsko-indijsko poslanstvo Predsednik Evropskega parlamenta Hans-Gert Pöttering je prisrčno sprejel indijskega predsednika Abdula Kalama. Predsednik Kalam je v svojem govoru poudaril zavezanost k tehnologiji in znanosti, ki vodita k gospodarski rasti. Pojasnil je, da je Indija – podobno kot Evropska unija – združena v različnosti in je inspirativen vzorčni model, ki ga je mogoče prenesti v katero koli regijo na svetu. Indijski predsednik je v Parlament prenesel sporočilo, da je Indiji in Evropski uniji dano trojno skupno poslanstvo, ki bo prispevalo k miru in blaginji na svetu:
vzpostavitev razvite in osveščene družbe, ki bo temeljila na izobrazbi, verstvu, duhovnosti in gospodarskem razvoju;
energetska neodvisnost, s katero se bomo lahko soočili s kritičnimi težavami kot so izkoriščanje fosilnih virov in degradacija okolja;
vzpostavitev osnove svetovnih ved, ki bi združile bio-, nano- in IT tehnologijo ter se dotaknile vsakega področja, ki je povezano s človeštvom, kot denimo voda, zdravje, hrana in znanje.
Svoj govor je zaključil s pesmijo, ki jo je posvetil Evropski uniji (glej spodnjo povezavo). Predsednik Pöttering je njegov govor opisal kot najbolj nenavaden govor, kar jih je Parlament slišal. K sporočilu Kalama je še dodal, da moramo prisluhniti drug drugemu, poskušati razumeti drug drugega, se spoštovati in sodelovati. Druge teme na dnevnem redu
sprejetje poročila o naprednem zdravljenju
glasovanje o ustanovitvi začasnega odbora za podnebne spremembe
poziv k odpravi smrtne kazni
razprava in glasovanje o poročilu o napredku Hrvaške
razprava o kritičnem položaju v Ukrajini
letno poročilo o človekovih pravicah
varnost v pomorskem prometu
varnost v zračnem prometu
Tiskovna služba o govoru indijskega predsednika (v angleščini) Fokus o Indiji Spletna stran predsednika Indije (na koncu strani pesem predsednika, posvečena Evropski uniji) Tiskovna služba: Varnejša pravila za napredno zdravljenje Tiskovna služba: Transatlantski odnosi Tiskovna služba: Ustanovitev začasnega parlamentarnega odbora za podnebne spremembe Tiskovna služba: Skupna zakonodaja s področja pomorstva Tiskovna služba: Novi varnostni ukrepi v civilnem letalstvu Evropski poslanci o novih varnostnih ukrepih v civilnem letalstvu (avdio posnetki) Evropski poslanci o skupni zakonodaji s področja pomorstva (avdio posnetki)
Četrtek na plenarnem zasedanju: Rusija, Zimbabve, novinar BBC Alan Johnston, poslanec Bronislaw Geremek
Evropski poslanci za osvoboditev novinarja BBC Alana Johnstona Zadnji del aprilskega plenarnega zasedanja v Strasbourgu je bil namenjen zlasti človekovim pravicam. Evropski poslanci so razpravljali o položaju v Zimbabveju ter kršitvi človekovih pravic in načel demokracije in pravne države v Rusiji. Poslanci so izrazili zaskrbljenost glede ugrabitve novinarja BBC Alana Johnstona ter ponovno pozvali za moratorij na smrtno kazen. Sprejeli pa so tudi letno poročilo 2006 o človekovih pravicah v svetu.
Grožnja temeljnim pravicam v Rusiji Evropski poslanci so zavzeto razpravljali o nasilni zadušitvi demonstracij v Rusiji. Obsojali so kršitev temeljnih človekovih pravic v Rusiji ter opozarjali na vse večjo resnost teh razmer. Nemška krščanska demokratka Gabriele Stauner je dejala, da Rusija ne deluje kot odgovorna članica Sveta Evrope. Drugi poslanci so svojo pozornost osredotočili na vprašanje svobode tiska in priklicali v spomin umor ruske novinarke Anne Politovske. Novinarji so prestrašeni, je delal Miran Horaček iz skupine zelenih. Socialni demokrat Panagiotis Beglitis pa je opozoril na ponovno nestrpnost do disidentov in dejal, da je Rusija sicer strateški partner Evropske unije, vendar pa pri prihodnjih pogajanjih z Rusijo ne smemo pozabiti na to, kar se trenutno dogaja. Rusija preprosto nima prave demokratične tradicije, je opozoril Marcin Libicki iz skupine združenja za Evropo narodov. Po razpravi so evropski poslanci sprejeli skupno resolucijo na to temo. Poziv k osvoboditi novinarja BBC Evropski poslanci so sprejeli tudi resolucijo za osvoboditev novinarja BBC Alana Johnstona, ki je bil ugrabljen v Gazi. Nekateri poslanci, med njimi Carl Schlyter iz skupine zelenih, so poudarili, da ta ugrabitev ni v interesu palestinskega ljudstva, saj je Johnston živel v Gazi in je svetu poročal o zgodbah palestinskega prebivalstva. Liberalna demokratka Elizabeth Lynne je palestinske oblasti pozvala, da ukrepajo in preprečijo nadalje napade na novinarje. Zimbabve V četrtek so evropski poslanci sprejeli tudi skupno resolucijo o položaju v Zimbabveju. Evropski parlament v resoluciji obžaluje dejstvo, da je bil Mugabe ponovno odobren kot kandidat na predsedniških volitvah 2008 in da zastraševalna kampanja, ki naj bi uničila strukture opozicije, že poteka. Krščanski demokrat Geoffrey Van Orden je dejal, da je zadnje nasilje Mugabejeve vlade izzvalo odziv v sosednjih državah. Zdaj tudi te v Mugabeju vidijo diktatorja in ne odobravajo razlage, da problemi prihajajo od zunaj, je pojasnil Van Orden. Socialdemokrat Max van den Berg pa je izjavil, da je Evropska unija upravičeno uvedla sankcije proti Zimbabveju in da želimo, da se te še razširijo. Izjava o mandatu poljskega poslanca Gremeka Pred začetkom četrtkovega glasovanja je predsednik Parlamenta Hans-Gert Pöttering poslancem predstavil svojo izjavo o mandatu poljskega poslanca Bronislawa Geremeka. Poljske oblasti naj bi Geremeku namreč nameravale odvzeti poslanski mandat, saj poslanec ne želi dati izjave, da v času komunizma ni sodeloval s poljsko obveščevalno službo. Predsednik Pöttering je dejal, da so predsedniki političnih skupin na seji v četrtek dopoldne z veliko večino podprli izjavo za javnost, v kateri predsednik Pöttering izraža solidarnost z evropskim poslancem Gremekom. V svoji izjavi za javnost je predsednik Parlamenta dejal, da Evropski parlament doslej od poljskih oblasti ni dobil še nobene informacije v zvezi z mandatom poslanca Geremeka, da je gospod Geremek visoko spoštovana politična osebnost, ki se je vedno zavzemal za demokracijo v svoji državi in za združitev Evrope in da bo EP preučil vse pravne možnosti, da bi Geremek lahko nadaljeval svoje delo. Tiskovna služba o položaju v Zimbabve (v angleščini) Tiskovna služba: Razprava o mandatu poljskega poslanca Bronisława Geremeka Tiskovna služba: Poročilo o človekovih pravicah za leto 2006 Tiskovna služba: Parlament ponavlja poziv za moratorij na smrtno kazen Tiskovna služba: Resolucija o homofobiji v Evropi Tiskovna služba: Skupine za hitro posredovanje na mejah
SL
1
PHOTO
20070420PHT05547.jpg
SL
2
PHOTO
20070424PHT05781.jpg
SL
5
PHOTO
20070424PHT05824.jpg
SL
6
LINK
/news/expert/tous_les_infopress/default/default_sl.htm
SL
10
LINK
/activities/expert/ta/calendar.do?language=SL
SL
11
PHOTO
20070425PHT05866.jpg
SL
14
LINK
http://presidentofindia.nic.in/scripts/fvlatest1.jsp?id=77#
SL
20
LINK
/eplive/public/multimediaav_page/5963-20070426MAV05962-AUDIO/default_sl.htm
SL
21
LINK
/eplive/public/multimediaav_page/5873-20070425MAV05872-AUDIO/default_sl.htm
SL
22
PHOTO
20070426PHT06112.jpg
-//EP//TEXT IM-PRESS 20070420IPR05538 0 NOT XML V0//SL
-//EP//TEXT IM-PRESS 20070201STO02644 0 NOT XML V0//SL
-//EP//TEXT IM-PRESS 20070307STO03826 0 NOT XML V0//SL
-//EP//TEXT IM-PRESS 20070420STO05493 0 NOT XML V0//SL
-//EP//TEXT IM-PRESS 20070329STO04905 0 NOT XML V0//SL
-//EP//TEXT IM-PRESS 20070420IPR05688 0 NOT XML V0//SL
-//EP//TEXT IM-PRESS 20070420FCS05498 0 NOT XML V0//SL
-//EP//TEXT IM-PRESS 20070420IPR05538 0 NOT XML V0//SL
-//EP//TEXT IM-PRESS 20070420IPR05683 0 NOT XML V0//SL
-//EP//TEXT IM-PRESS 20070420IPR05687 0 NOT XML V0//SL
-//EP//TEXT IM-PRESS 20070420IPR05677 0 NOT XML V0//SL
-//EP//TEXT IM-PRESS 20070420IPR05680 0 NOT XML V0//SL
-//EP//TEXT IM-PRESS 20070420IPR05699 0 NOT XML V0//SL
-//EP//TEXT IM-PRESS 20070425IPR05853 0 NOT XML V0//SL
-//EP//TEXT IM-PRESS 20070426IPR05964 0 NOT XML V0//SL
-//EP//TEXT IM-PRESS 20070423IPR05701 0 NOT XML V0//SL
-//EP//TEXT IM-PRESS 20070420IPR05691 0 NOT XML V0//SL
-//EP//TEXT IM-PRESS 20070420IPR05693 0 NOT XML V0//SL
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
