Vprašanje za ustni odgovor O-0186/2010
za Komisijo
Člen 115 poslovnika
Mara Bizzotto
,
Lorenzo Fontana
,
Mario Borghezio
v imenu skupine EFD Zadeva: Poplave v Venetu, uporaba sredstev iz Evropskega solidarnostnega sklada ter bodoči ukrepi Skupnosti za preprečevanje naravnih nesreč
Na začetku novembra so pokrajine na severovzhodu Italije, zlasti deželo Veneto, prizadela huda neurja, ki so povzročila poplave in znatno škodo na javni in zasebni lastnini, v kmetijskem sektorju, na infrastrukturah in na več deset tisočih poslovnih in zasebnih stavb. Trenutno vladajo izredne razmere v 121 občinah, neurje pa je prizadelo 500000 ljudi. Izredne razmere zaenkrat še ne omogočajo natančne določitve škode, a prve ocene kažejo, da znaša več kot milijardo evrov.
Glede na zgoraj navedeno koliko časa meni Komisija, da bo potrebno za izvedbo členov 4 in 5.1 uredbe (ES) št. 2012/2002, preden bodo dodeljena subvencijska sredstva, potem ko bo italijanska vlada zaprosila za sredstva iz Evropskega solidarnostnega sklada, kot predvideva evropska zakonodaja?
Ali Komisija lahko neuradno in približno navede, koliko sredstev iz Evropskega solidarnostnega sklada bo namenila deželi Veneto, ki so jo prizadele poplave?
In nazadnje, glede na veliko škodo, ki so jo v zadnjih letih povzročile čedalje pogostejše in obsežnejše poplave na ozemlju držav članic, ali namerava Komisija v prihodnjih letih sprejeti posebne ukrepe ali akcijske načrte za preprečevanje in obvladovanje hidrogeoloških nevarnosti?
