A6-0116/2009
4.3.2009
***I
POROČILO
o predlogu uredbe Evropskega parlamenta in Sveta o spremembi Uredbe (ES) št. 1081/2006 o Evropskem socialnem skladu, da se dodajo vrste stroškov, upravičenih do prispevka iz ESS
(KOM(2008)0813 – C6‑0454/2008 – 2008/0232(COD))
Odbor za zaposlovanje in socialne zadeve
Poročevalka:
Karin Jöns
PE 418.258v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
MNENJE Odbora za proračun .......................................................................................8
MNENJE Odbora za regionalni razvoj ..................................................................11
POSTOPEK..............................................................................................................................14
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu uredbe Evropskega parlamenta in Sveta o spremembi Uredbe (ES) št. 1081/2006 o Evropskem socialnem skladu, da se dodajo vrste stroškov, upravičenih do prispevka iz ESS
( KOM(2008)0813 – C6‑0454/2008 – 2008/0232(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2008)0813 ),
– ob upoštevanju člena 251(2) in člena 148 Pogodbe ES, na podlagi katerih je Komisija Parlamentu podala predlog ( C6–0454/2008 ),
– ob upoštevanju člena 51 svojega poslovnika,
– ob upoštevanju poročila Odbora za zaposlovanje in socialne zadeve ter mnenj Odbora za proračun in Odbora za regionalni razvoj ( A6–0116/2009 ),
1. odobri predlog Komisije;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
OBRAZLOŽITEV
Sedanja finančna kriza in gospodarska recesija negativno vplivata na javne proračune. V številnih državah članicah se je rast občutno zmanjšala; v nekaterih se je celo ustavila. Brezposelnost narašča. Ob tem je bistveno, da se v času gospodarske recesije Evropski socialni sklad kar najbolj izkoristi za ublažitev težav brezposelnih, zlasti najbolj ranljivih.
Cilj predloga Komisije je dodati enostavnejšo metodo uporabe Evropskega socialnega sklada, tako da bi bil njegov prispevek k reševanju gospodarskih in socialnih izzivov, s katerimi se sooča Evropa, hitrejši in učinkovitejši.
Odbor za zaposlovanje in socialne zadeve je 15. junija 2005 sprejel poročilo za prvo obravnavo o uredbi o Evropskem socialnem skladu ES št. 1081/2006. Poročevalec je bil Silva Peneda. Že takrat je odbor ugotovil, da je potreba po večji poenostavitvi ključno vprašanje strukturnih skladov na splošno, še posebej pa Evropskega socialnega sklada. Stališče odbora je bilo potrjeno z glasovanjem na plenarnem zasedanju 6. julija 2005.
Evropsko računsko sodišče je priporočilo tudi poenostavitev osnove za izračun upravičenih stroškov in večjo uporabo povprečnin ali pavšalnih plačil namesto vračil ‚dejanskih stroškov‛ . Vendar plačilo povprečnin v pravilih Evropskega socialnega sklada še ni zajeto, pavšalna plačila pa so možna le za posredne stroške.
Namen predloga Komisije je razširiti pavšalno financiranje (1) ter omogočiti uporabo sistemov pavšalnih plačil (2):
(1) pavšalni stroški na podlagi stroškov na enoto standardnega obsega:
pavšalni stroški v prihodnje ne bodo veljali le za posredne stroške, ampak tudi za neposredne stroške oz. za kombinacijo obojih.
Za izračun in določitev pavšalnih stroškov so pristojne države članice. Zgornja meja ni predpisana, toda predloženi izračuni morajo biti pošteni, pravični in preverljivi .
(2) Pavšalni zneski:
novost je uvedba pavšalnih zneskov. Tako za posredne kot neposredne stroške lahko znašajo največ 50.000 EUR.
Podobno kot pri pavšalnih stroških morajo biti predloženi izračuni pošteni, pravični in preverljivi , države članice pa jih določijo vnaprej.
Evropska komisija vnaprej preveri sisteme izračunavanja pavšalnih stroškov, ki jih vzpostavijo države članice s podobnim postopkom kot pri pavšalnih zneskih za posredne stroške.
Poročevalka je opravila intenzivno izmenjavo informacij z Evropsko komisijo, državami članicami in številnimi nevladnimi organizacijami na evropski in nacionalni ravni, pa tudi z Odborom Evropskega parlamenta za proračunski nadzor.
Pri tem je ugotovila, da je dobila pobuda Evropske komisije podporo z vseh strani v smislu upravne poenostavitve. Začetni pomisleki poročevalke v zvezi z možnimi zlorabami pavšalnih stroškov glede na to, da ni določene zgornje meje, so bili odpravljeni.
Štiri prednostna področja delovanja Evropskega socialnega sklada bodo ostala nespremenjena:
– povečanje prilagodljivosti delavcev in podjetij;
– izboljšanje dostopa do zaposlitve, preprečevanje brezposelnosti, podaljševanje delovne dobe in povečevanje udeležbe na trgu dela;
– okrepitev socialne vključenosti s spodbujanjem vključevanja prikrajšanih ljudi v delo in z bojem proti diskriminaciji;
– spodbujanje partnerstva za reformo na področjih zaposlovanja in vključenosti.
Poleg omenjenih prednostnih nalog bo Evropski socialni sklad še naprej podpiral ukrepanje za razširitev in izboljšanje naložb v človeški kapital, zlasti z izboljšanjem sistemov izobraževanja in usposabljanja, ter ukrepanje, katerega cilj je razvoj institucionalnih zmogljivosti in učinkovitosti javnih uprav na nacionalni, regionalni in lokalni ravni.
Predlog Komisije ne spreminja pozornosti, namenjene zavezanosti Unije k odpravljanju neenakosti med ženskami in moškimi ter spodbujanju dobrega upravljanja. Vključevanje socialnih partnerjev je še naprej posebnega pomena pri izvajanju prednostnih nalog in projektov sklada ter pri delnem preoblikovanju programov Evropskega socialnega sklada.
Predlog Komisije je omejen na poenostavitev izvedbe projektov v okviru Evropskega socialnega sklada, da bi spodbujali učinkovito, uspešno in hitro uporabo razpoložljivih virov, ne da bi bila pri tem ogrožena načela dobrega finančnega poslovodenja.
25.2.2009
MNENJE Odbora za proračun
za Odbor za zaposlovanje in socialne zadeve
o predlogu uredbe Evropskega parlamenta in Sveta o spremembi Uredbe (ES) št. 1081/2006 o Evropskem socialnem skladu, da se dodajo vrste stroškov, upravičenih do prispevka iz ESS
( KOM(2008)0813 – C6‑0454/2008 – 2008/0232(COD) )
Pripravljavka mnenja:
Nathalie Griesbeck
KRATKA OBRAZLOŽITEV
Finančna in nato gospodarska kriza, s katero se sooča Evropa, je povzročila naraščajoči pritisk konkurence na podjetja in negativno vplivala na stanje javnih financ. Zaradi nje se je rast upočasnila, v nekaterih primerih pa je prišlo do recesije. Poleg tega se je brezposelnost zelo povečala.
Komisija za spoprijemanje z resnimi težavami na področju zaposlovanja predlaga ukrepe, s katerimi bi spodbudila učinkovito in hitro uporabo razpoložljivih sredstev Evropskega socialnega sklada. Predlaga poenostavljeno metodo uporabe sredstev Evropskega socialnega sklada, da bi obstoječe gospodarske in družbene težave, zlasti brezposelnost, rešili hitreje in učinkoviteje.
Stališče pripravljavke mnenja
Pripravljavka mnenja z odobravanjem sprejema predlog Komisije in pri tem poudarja, da je Parlament večkrat poudaril potrebo po poenostavitvi postopkov v zvezi s potekom financiranja in dodeljevanja sredstev iz strukturnih skladov.
Meni, da bo predlog za razširitev obsega stroškov, upravičenih do sredstev iz Evropskega socialnega sklada – zlasti povprečnine in povprečni stroški na enoto standardnega obsega – omogočil hitrejšo uporabo tega sklada, saj istočasno teži k poenostavitvi vodenja, upravljanja in nadzora operacij, ki so upravičene do sofinanciranja iz ESS.
Ponovno poudarja, da so za zamude pri izvajanju strukturne politike med drugim krivi preveč obvezujoči postopki, ki jih je treba poenostaviti.
V zvezi s tem je treba opozoriti, da so v spremembi proračuna 6/2008 poudarjene velike zamude pri sprejemanju devetih operativnih programov, zaradi česar so bile obveznosti Evropskega sklada za regionalni razvoj ponovno načrtovane v skladu s točko 48 medinstitucionalnega sporazuma.
Ta predlog zakonodajne spremembe je skupaj s predlogom Komisije za poenostavitev finančnega upravljanja sredstev, opredeljenega v uredbi o splošnih določbah, primeren za reševanje sedanje finančne krize in bi moral olajšati izvajanje kohezijske politike.
Pripravljavka mnenja vztraja, da je treba organom upravljanja v okviru te poenostavitve postopkov dodeliti ustrezna sredstva, s katerimi bodo lahko učinkovito podprli nosilce projektov in s tem zlasti dali gospodarstvu in zaposlovanju pričakovani zagon prek zasebno-javnih partnerstev.
Z bolj proračunskega vidika poziva Komisijo, naj Odboru za proračun posreduje podatke o vplivu tega predloga na plačila in neporavnane obveznosti ter splošneje na uporabo razpoložljivih sredstev za tekoče proračunsko leto, tudi zaradi vmesnega pregleda večletnega finančnega okvira.
Na koncu poziva člane Odbora za proračun, naj glede na nujnost sprejetja teh zakonodajnih sprememb, sprejmejo predlog v sedanji obliki brez sprememb.
******
Odbor za proračun poziva Odbor za zaposlovanje in socialne zadeve kot pristojni odbor, da predlaga sprejetje predloga Komisije.
POSTOPEK
Naslov
Nove vrste izdatkov, upravičenih do prispevka iz ESS (sprememba Uredbe (ES) št. 1081/2006 o Evropskem socialnem skladu)
Referenčni dokumenti
KOM(2008)0813 – C6-0454/2008 – 2008/0232(COD)
Pristojni odbor
EMPL
Mnenje pripravil
Datum razglasitve na zasedanju
BUDG
15.12.2008
Pripravljavec/-ka mnenja
Datum imenovanja
Nathalie Griesbeck
20.9.2004
Obravnava v odboru
11.2.2009
23.2.2009
Datum sprejetja
23.2.2009
Izid končnega glasovanja
+:
–:
0:
15
0
0
Poslanci, navzoči pri končnem glasovanju
Richard James Ashworth, Reimer Böge, Costas Botopoulos, Göran Färm, Vicente Miguel Garcés Ramón, Nathalie Griesbeck, Catherine Guy-Quint, Jutta Haug, Anne E. Jensen, Janusz Lewandowski, Vladimír Maňka, Gérard Onesta, László Surján, Kyösti Virrankoski, Ralf Walter
Namestniki, navzoči pri končnem glasovanju
Namestniki (člen 178(2)), navzoči pri končnem glasovanju
Pripombe (na voljo samo v enem jeziku)
13.2.2009
MNENJE Odbora za regionalni razvoj
za Odbor za zaposlovanje in socialne zadeve
o predlogu uredbe Evropskega parlamenta in Sveta o spremembi Uredbe (ES) št. 1081/2006 o Evropskem socialnem skladu, da se dodajo vrste stroškov, upravičenih do prispevka iz ESS
( KOM(2008)0813 – C6‑0454/2008 – 2008/0232(COD) )
Pripravljavka mnenja:
Jamila Madeira
KRATKA OBRAZLOŽITEV
Evropska komisija je kot odziv na svetovno finančno krizo državam članicam predstavila načrt za oživitev evropskega gospodarstva. Predsedniki držav in vlad EU so soglašali, da je potreben usklajen odgovor, Komisija pa je 26. novembra 2008 objavila sporočilo z naslovom Načrt obnove evropskega gospodarstva , v katerem je zapisano, da kohezijska politika pomembno prispeva k javnim naložbam držav članic in regij, zato bi morala delovati kot sredstvo za izhod iz sedanje krize.
V tem načrtu je izrecno predlagano sprejetje ukrepov na prednostnih področjih lizbonske strategije, da bi zagotovili rast in zaposlenost. Namen vseh uporabljenih instrumentov je izpolniti ta cilj in pospešiti doseganje rezultatov. V tem smislu sta razširitev področja uporabe Evropskega sklada za prilagoditev globalizaciji in večja prožnost Evropskega socialnega sklada posebej namenjeni odzivanju na številne primere socialnih in gospodarskih izrednih razmer, kjer je potrebna pomoč. Še vedno smo prepričani, da bo to ukrepanje toliko učinkovitejše, kolikor bolj bodo ukrepi in obseg usklajeni.
Evropski socialni sklad podpira politike in prednostne naloge na področju uresničevanja polne zaposlenosti, večje kakovosti in produktivnosti dela, socialnega vključevanja in spodbujanja kohezije ter ima ključno vlogo pri uresničevanju ukrepov iz načrta za oživitev evropskega gospodarstva.
Ker niso bila predvidena nova sredstva ali novi ukrepi na terenu, je posebej pomembno, da se v celoti izkoristi potencial Evropskega socialnega sklada za reševanje težav pri boju proti brezposelnosti in hitremu naraščanju pritiska glede konkurenčnosti evropskega gospodarstva, ki so posledica sedanje finančne krize in gospodarskega upada.
Zato želi Komisija v svojem predlogu poenostaviti metode upravljanja in uporabe sredstev, ki jih sofinancira Evropski socialni sklad, da bi spodbudili učinkovitejšo, uspešnejšo in hitrejšo uporabo razpoložljivih sredstev, namenjenih za pomoč državam članicam in regijam, ki jih je prizadela gospodarska kriza.
Poudariti je treba, da sta Evropski parlament in Odbor za regionalni razvoj poenostavitev večkrat opredelila kot ključno sredstvo za boljše upravljanje in izvajanje strukturnih skladov.
Naj opomnimo, da je tudi Računsko sodišče v svojem letnem poročilu o izvrševanju splošnega proračuna za leto 2007 priporočilo poenostavitev „ osnove za izračun upravičenih stroškov in večjo uporabo povprečnin ali pavšalnih plačil namesto vračil dejanskih stroškov “.
Uradni list Evropske unije C 286, letnik 51 z dne 10. novembra 2008 – letno poročilo Računskega sodišča o izvrševanju proračuna za proračunsko leto 2007 z odgovori institucij, poglavje 2, točka 42.
Za posredne stroške so od leta 2007 dalje mogoča pavšalna plačila iz Evropskega socialnega sklada, medtem ko izplačilo povprečnin po njegovih pravilih še ni mogoče.
V zvezi s tem je namen tega predloga razširiti financiranje pavšalnih plačil za neposredne stroške, razširiti njegovo področje uporabe na stroške na enoto standardnega obsega in omogočiti uporabo sistemov povprečnin.
Predlog Komisije je torej v skladu s predhodnimi predlogi Odbora za regionalni razvoj, saj je prilagojen interesom zadevnih akterjev v državah članicah.
Glede na nujnost izvajanja predstavljenih predlogov je bil Evropski parlament pozvan, naj čim hitreje sprejme stališče o tem. Evropski parlament se ni nikoli izognil svoji politični odgovornosti. V tem kontekstu se ob upoštevanju nujnosti hitrega postopka in resnične koristi za državljane, kljub številnim različnim mnenjem, ki se porajajo v tem izjemnem obdobju, zaenkrat vzdržuje novih predlogov in sprememb. Vseeno pa opozarja, da je treba že zdaj začeti postopek vrednotenja tega sklada v sodelovanju z Evropsko komisijo, nadaljnji pregled pa naj se opravi takoj, ko bo mogoče.
Iz navedenih razlogov Odbor za regionalni razvoj odobri predlog Komisije.
******
Odbor za regionalni razvoj poziva Odbor za zaposlovanje in socialne zadeve kot pristojni odbor, naj predlaga sprejetje predloga Komisije.
IZID KONČNEGA GLASOVANJA V ODBORU
Naslov
Nove vrste izdatkov, upravičenih do prispevka iz ESS (sprememba Uredbe (ES) št. 1081/2006 o Evropskem socialnem skladu)
Referenčni dokumenti
KOM(2008)0813 – C6-0454/2008 – 2008/0232(COD)
Pristojni odbor
EMPL
Mnenje pripravil
Datum razglasitve na zasedanju
REGI
15.1.2009
Pripravljavec/-ka mnenja
Datum imenovanja
Jamila Madeira
19.1.2009
Obravnava v odboru
19.1.2009
Datum sprejetja
12.2.2009
Izid končnega glasovanja
+:
–:
0:
42
0
0
Poslanci, navzoči pri končnem glasovanju
Emmanouil Angelakas, Stavros Arnaoutakis, Elspeth Attwooll, Rolf Berend, Victor Boştinaru, Wolfgang Bulfon, Giorgio Carollo, Bairbre de Brún, Gerardo Galeote, Iratxe García Pérez, Monica Giuntini, Ambroise Guellec, Gábor Harangozó, Filiz Hakaeva Hyusmenova, Mieczysław Edmund Janowski, Gisela Kallenbach, Evgeni Kirilov, Miloš Koterec, Constanze Angela Krehl, Florencio Luque Aguilar, Jamila Madeira, Iosif Matula, Miroslav Mikolášik, Lambert van Nistelrooij, Jan Olbrycht, Maria Petre, Markus Pieper, Giovanni Robusti, Wojciech Roszkowski, Catherine Stihler, Margie Sudre, Oldřich Vlasák
Namestniki, navzoči pri končnem glasovanju
Emanuel Jardim Fernandes, Zita Pleštinská, Samuli Pohjamo, Christa Prets, Flaviu Călin Rus, Richard Seeber, László Surján, Iuliu Winkler
Namestniki (člen 178(2)), navzoči pri končnem glasovanju
Sepp Kusstatscher, Toine Manders
POSTOPEK
Naslov
Nove vrste izdatkov, upravičenih do prispevka iz ESS (sprememba Uredbe (ES) št. 1081/2006 o Evropskem socialnem skladu)
Referenčni dokumenti
KOM(2008)0813 – C6-0454/2008 – 2008/0232(COD)
Datum predložitve EP
26.11.2008
Pristojni odbor
Datum razglasitve na zasedanju
EMPL
15.12.2008
Odbori, zaprošeni za mnenje
Datum razglasitve na zasedanju
BUDG
15.12.2008
CONT
15.12.2008
REGI
15.1.2009
Odbori, ki niso podali mnenja
Datum sklepa
CONT
20.1.2009
Poročevalec/-ka
Datum imenovanja
Karin Jöns
2.12.2008
Obravnava v odboru
11.2.2009
2.3.2009
Datum sprejetja
2.3.2009
Izid končnega glasovanja
+:
–:
0:
38
2
0
Poslanci, navzoči pri končnem glasovanju
Jan Andersson, Edit Bauer, Iles Braghetto, Philip Bushill-Matthews, Milan Cabrnoch, Alejandro Cercas, Luigi Cocilovo, Jean Louis Cottigny, Jan Cremers, Richard Falbr, Joel Hasse Ferreira, Roger Helmer, Karin Jöns, Jean Lambert, Bernard Lehideux, Elizabeth Lynne, Thomas Mann, Siiri Oviir, Rovana Plumb, Bilyana Ilieva Raeva, Elisabeth Schroedter, Gabriele Stauner, Ewa Tomaszewska, Anne Van Lancker, Gabriele Zimmer
Namestniki, navzoči pri končnem glasovanju
Françoise Castex, Gabriela Creţu, Donata Gottardi, Anna Ibrisagic, Rumiana Jeleva, Sepp Kusstatscher, Jamila Madeira, Viktória Mohácsi, Georgios Toussas
Namestniki (člen 178(2)), navzoči pri končnem glasovanju
Glenn Bedingfield, Herbert Bösch, Maddalena Calia, Ljudmila Novak, Gianluca Susta, Silvia-Adriana Ţicău
