Pogovor z Evangelijo Tzampazi: »Vključevanje invalidov je naložba v prihodnost družbe«
Človekove pravice
2007-12-10 - 10:18
Evropska poslanka Evangelia Tzampazi
Vsaka šesta oseba v Evropski uniji je invalid. To pomeni, da je pri skoraj 500 milijonskem prebivalstvu EU več kot 80 milijonov Evropejcev invalidov. Da bi izboljšala njihovo življenje, je Evropska unija vključila njihove potrebe na vsa politična področja. Ali je s tem resnično storila dovolj? O tem smo se 3. decembra, na mednarodni dan invalidov, pogovarjali z grško socialdemokratko Evangelio Tzampazi, ki je invalidka in v Evropskem parlamentu predstavlja vodilni glas na področju invalidnosti.
Ali je načelo »mainstreaming«, torej vključevanja potreb invalidov na vsa politična področja EU, dejansko uspešno?
"Ta pristop je vodil do hitre in temeljne spremembe v precej kratkem času. Načelo ponuja prej okvir za napovedovanje družbenih in gospodarskih sprememb, kot pa tudi njihovo odobritev, ki naj bi sledila.
Na področju zaposlovanja invalidnih oseb so v nekaterih državah članicah EU razvili številne projekte. Izkušnje iz teh projektov bi morale pomeniti vodilo in navdih za druge države članice, da bi te izboljšale učinkovitost svojih politik v prid invalidov. Vendar pa bo na tem področju treba še veliko storiti."
Kakšne ukrepe bi bilo treba še uvesti?
"Brez ustrezne finančne podpore bo proces vključevanja potreb invalidov na politična področja ostal zgolj neizpolnjena želja. Na področju enakih pravic in dostopnosti do zaposlitve Evropska unija preko različnih instrumentov že nudi finančno podporo. Vendar pa so potrebne še dodatne dejavnosti: spodbujanje socialnega dialoga, razvoj evropskega in nacionalnega pravnega okvira, povečanje usklajevanja nacionalnega zaposlovanja in vključevanje politik s sprejetjem kvantificiranih ciljev.
Tudi državljani, civilna družba in nevladne organizacije se morajo zavedati teh problemov in prevzeti aktivno vlogo pri iskanju rešitev."
Zakonodaja EU o protidiskriminaciji že obstaja. Kakšna je njena povezava z vključevanjem invalidov?
"Pravno obvezujoči ukrepi morajo preprečiti vsakršno obliko diskriminacije invalidov. Zakonodaja, ki določa protidiskriminacijo, že na evropski ravni obstaja, vendar je treba zagotoviti, da se ta tudi ustrezno in učinkovito izvaja.
Da bi zagotovili aktivno vključevanje invalidnih ljudi na vsa področja življenja, morajo države članice podpirati sprejetje obsežne zakonodaje o vprašanjih invalidnosti, ki bodo zagotovili protidiskriminacijsko zaščito na področju zaposlovanja in jo tudi razširili na vsa področja življenja."
Ali smo na pravi poti k upoštevanju potreb invalidov?
"Vključevanje invalidov je naložba v prihodnost družbe, kajti omogoča, da smo kos izzivom demografije. Poleg tega potrebujemo veljavne in čeznacionalne informacije o položaju invalidnih oseb na delovnem trgu."
20071115STO13222 Evangelia Tzampazi Odbor za zaposlovanje in socialne zadeve Stran Evropske komisije o invalidnosti
SL
1
PHOTO
20071205PHT14279.jpg
SL
2
LINK
/members/public/geoSearch/view.do;jsessionid=DCAED80F48F439DA7D34AE0DED159436.node2?country=GR&partNumber=1&id=28581&language=SL
SL
3
LINK
/activities/expert/committees/presentation.do?committee=2352&rewritten&language=SL
SL
4
LINK
http://ec.europa.eu/employment_social/disability/index_en.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
