4.7.2007
PREDLOG RESOLUCIJE
k vprašanjema za ustni odgovor B6‑0130/2007 in B6‑0131/2007
v skladu s členom 108(5) Poslovnika,
ki ga vlagajo Gianluca Susta, Ignasi Guardans Cambó in Johan Van Hecke
v imenu skupine ALDE
o sporazumu TRIPS in dostopu do zdravil
Resolucija Evropskega parlamenta o sporazumu TRIPS in dostopu do zdravil
Evropski parlament ,
–
ob upoštevanju svoje resolucije z dne 20. junija 2007 o razvojnih ciljih tisočletja – vmesna točka1 Sprejeta besedila, P6_TA(2007)0274 , o sporazumih o gospodarskem partnerstvu z dne 23. maja 20072 Sprejeta besedila, P6_TA(2007)0204 in o AIDS z dne 30. novembra 20063 Sprejeta besedila, P6_TA(2006)0526 ,
––
ob upoštevanju predloga sklepa Sveta o sprejetju protokola o spremembi sporazuma o trgovinskih vidikih pravic intelektualne lastnine (TRIPS), sestavljenega 6. decembra 2005 v Ženevi, v imenu Evropske skupnosti (KOM(2006) 175 končno)4 Še neobjavljeno v UL. ,
–
ob upoštevanju Uredbe št. 816/20065 UL L 157, 9.6.2007, str. 1. Evropskega parlamenta in Sveta z dne 17. maja 2006 o prisilnih licencah za patente, povezane s proizvodnjo farmacevtskih izdelkov za izvoz v države s težavami v javnem zdravju,
–
ob upoštevanju sporazuma o trgovinskih vidikih pravic intelektualne lastnine (v nadaljevanju: sporazum TRIPS), sprejetega aprila 1994,
–
ob upoštevanju deklaracije iz Dohe o sporazumu TRIPS in javnem zdravju, ki jo je ministrska konferenca Svetovne trgovinske organizacije (STO) sprejela 14. novembra (v nadaljevanju: deklaracija iz Dohe)6 WT/MIN(01)/DEC/W/2, 14. november 2001. ,
–
ob upoštevanju sklepa generalnega sveta STO z dne 30. avgusta 2003 (v nadaljevanju: „sklep STO“), sprejetega v skladu z odstavkom 6 deklaracije iz Dohe o sporazumu TRIPS in javnem zdravju,
–
ob upoštevanju protokola o spremembi sporazuma o trgovinskih vidikih pravic intelektualne lastnine (TRIPS), sestavljenega v Ženevi dne 6. decembra 2005 (v nadaljevanju: Protokol),
–
ob upoštevanju resolucije generalne skupščine Svetovne zdravstvene organizacije o javnem zdravju, inovacijah in intelektualni lastnini WHA 60.30, ki je bila sprejeta na svetovnem zdravstvenem srečanju 23. maja 2007,
A.
ker je pred začetkom veljave sporazuma TRIPS leta 1994 zmožnost držav v razvoju s srednje visokim prihodkom za proizvodnjo poceni generičnih zdravil narasla, in so tudi zelo revne države začele postajati zmožne pridobivati nekatera poceni generična zdravila na svetovnem trgu, ne glede na to, ali so bili ti proizvodi zaščiteni s patentom ali ne,
B.
ker je deklaracija iz Dohe ponovno potrdila tako imenovane prožnosti, vgrajene v sporazum TRIPS, ter jih še razširila z vzpostavitvijo pravnih mehanizmov, s katerimi države, ki nimajo zmogljivosti za proizvodnjo generičnih nadomestkov za draga patentirana zdravila v okviru doma izdanih prisilnih licenc, uvažajo zdravila iz držav, ki so jim zmožne in pripravljene pomagati, brez vmešavanja teh imetnikov patentov,
C.
ker bi ta rešitev, ki je na začetku imela obliko opustitve, znane kot „sklep STO“, postala stalna v obliki protokola k sporazumu TRIPS, o katerega sprejetju trenutno razpravlja Evropski parlament,
D.
ker člen 30 sporazuma TRIPS članicam dovoljuje, da lahko „določijo omejene izjeme pri izključnih pravicah, ki jih vsebuje patent, če take izjeme niso v nerazumnem nasprotju z običajnim izkoriščanjem patenta in nerazumno ne ogrožajo legitimnih interesov lastnika patenta ob upoštevanju legitimnih interesov tretjih strank“; ker če država, ki daje pomoč, izvaža potrebna zdravila v državo uvoznico, to ne sme pomembno vplivati na lokalni trg države izvoznice;
E.
ker doslej še nobena država ni uradno obvestila Sveta za sporazum TRIPS, da namerava uporabiti mehanizem, vzpostavljen na podlagi sklepa STO o uvozu cenejših zdravil,
F.
ker postopkovne in vsebinske zahteve, ki veljajo za izdajo prisilnih licenc s strani držav uvoznic (če je to potrebno) in izvoznic, kot tudi pogojev in obvestil, povezanih z izdajanjem dovoljenj, predstavljajo najpomembnejše potencialne ovire za učinkovito uporabo sklepa STO,
G.
ker je bil protokol posredovan vsem članicam STO, ki ga lahko sprejmejo do 1. decembra 2007 ali do poznejšega datuma, če tako določi ministrska konferenca; ker bo Protokol začel veljati, ko ga bosta sprejeli dve tretjini članic STO,
H.
ker je doslej stalno spremembo sporazuma TRIPS odobrilo le sedem držav (od 150 članic STO), kar predstavlja 4,7 % vseh članic: Združene države Amerike, Švica, Salvador, Republika Koreja, Norveška, Indija in Filipini,
I.
ker je Evropska unija že prenesla sklep STO v nacionalno pravo in zato odlaganje sprejetja protokola na čas po 1. decembru 2007 ne bi ustvarilo pravne praznine, ampak bi omogočilo dovolj časa za oceno učinkovitosti predlaganega mehanizma in odločitev, ali naj postane stalen,
J.
ker bi morala Evropska unija izrecno podpreti polno izvajanje prožnosti iz sporazuma TRIPS v državah v razvoju, ki jih priznava deklaracija iz Dohe, zaradi spodbujanja dostopa do zdravil za vse,
K.
ker je v izvedbeni uredbi o sklepu STO posvečene le malo pozornosti vprašanjem prenosa tehnologije in vzpostavljanju zmogljivosti, saj v uvodni izjavi 13 le razlaga splošni besednjak iz sklepa STO,
L.
ker bi se morala Evropska unija vzdržati nalaganja novih obveznosti glede intelektualne lastnine državam AKP in drugim revnim državam v razvoju ter najmanj razvitim državam, ki bi lahko vplivale na njihove programe javnega zdravja,
M.
ker se EU v predlaganih sporazumih o gospodarskem partnerstvu z afriškimi, karibskimi in pacifiškimi državami (AKP) pogaja glede upoštevanja ali sprejetja obveznosti pogodbe o sodelovanju na področju patentov in pogodbe o patentnem pravu;
1.
poudarja, da je dostop do farmacevtskih izdelkov po sprejemljivih cenah v revnih državah v razvoju in najmanj razvitih državah bistvenega pomena za doseganje predlaganih razvojnih ciljev Evropske unije in bi prispeval k zmanjšanju revščine, povečanju varnosti ljudi ter spodbujal človekove pravice in trajnostni razvoj;
2.
meni, da mora biti cilj politike EU, da se v državah v razvoju kar najbolj poveča razpoložljivost farmacevtskih izdelkov po dostopnih cenah;
3.
poziva Svet, naj prizna, da mora Evropska unija nujno sprejeti dodatne ukrepe za spodbujanje prenosa tehnologije, raziskav, krepitve zmogljivosti, regijskih oskrbovalnih sistemov in pomoči pri registraciji, da se olajša in poveča proizvodnja farmacevtskih izdelkov v samih državah v razvoju;
4.
poziva Komisijo in države članice, da zagotovijo konkretno finančno pomoč za prenos farmacevtske tehnologije v države v razvoju in razvijanje njihovih zmogljivosti na tem področju, kot tudi za lokalno proizvodnjo farmacevtskih izdelkov v vseh državah v razvoju, zlasti v najmanj razvitih državah, pri izpolnjevanju obveznosti iz člena 66(2) sporazuma TRIPS;
5.
poziva Svet, da sprejme obvezo o določeni ravni financiranja za posodobitev ali izgradnjo zmogljivosti za proizvodnjo farmacevtskih izdelkov v lasti lokalnih oseb v državah v razvoju (vključno z najmanj razvitimi) ter poveča skupno financiranje javno-zasebnega partnerstva pri izvajanju raziskav in razvoju zdravil posebnega pomena za države v razvoju;
6.
poziva Komisijo, naj v različnih okvirih zagotovi finančna sredstva za raziskave in razvoj na področju bolezni, povezanih z revščino, tropskih bolezni in zapostavljenih bolezni, vključno z javno-zasebnimi partnerstvi in drugimi načini financiranja, obenem pa naj podpira raziskovalne ustanove, ki so pripravljene sodelovati v okviru pobud na področju javnega zdravja, ki si prizadevajo za te cilje;
7.
poziva Svet, naj podpre mnenje, da mehanizem, ki je bil vzpostavljen s sklepom STO in protokolom k sporazumu TRIPS, predstavlja v najboljšem primeru le majhen del rešitve problema dostopa do zdravil po sprejemljivih cenah, ter da bodo potrebni drugi ukrepi, če bo hotela Unija prispevati k dejanski in celostni razrešitvi problemov javnega zdravja, s katerim se soočajo države v razvoju;
8.
poziva Svet, naj podpira revne države v razvoju, ki uporabljajo tako imenovane prožnosti, vgrajene v sporazum TRIPS in priznane v okviru deklaracije iz Dohe, da bodo v okviru domačih programov javnega zdravja zmožne zagotoviti nujna zdravila po dostopnih cenah;
9.
spodbuja revne države v razvoju, naj uporabijo vsa sredstva, ki jih imajo na razpolago v okviru sporazuma TRIPS, na primer prisilne licence in mehanizem iz člena 30;
10.
poziva Svet, naj skupaj s Parlamentom sprejme skupno politično izjavo, da države članice EU lahko še naprej uporabljajo določbo člena 30 o izvzetju sporazuma TRIPS v njihovem domačem patentnem pravu za dovoljevanje proizvodnje in izvoza „z namenom reševanja potreb javnega zdravja in držav uvoznic“ ter poziva Svet, naj Komisijo pooblasti, da se vzdrži sprejemanja ukrepov, ki bi posegali v te postopke;
11.
poziva Svet, naj omeji pooblastilo Komisiji z namenom, da se ta v okviru sporazumov o gospodarskem partnerstvu z državami AKP in drugih prihodnjih dvostranskih in regionalnih sporazumih z državami v razvoju ne bi pogajala o določbah TRIPS-plus, povezanih s farmacevtskimi proizvodi, ki vplivajo na javno zdravje in dostop do zdravil;
12.
poziva Komisijo, naj podpre zahtevo, da prijavitelji patentov razkrijejo vir in izvor izuma, ki izhaja iz bioloških virov in je povezan s tradicionalnim znanjem držav v razvoju, da bi se spodbujala pravična delitev koristi in tehnologije, ki izhajata iz teh virov, z državami dobaviteljicami;
13.
poziva Komisijo, naj podpre „strategije javnih naročil“ iz člena 31(b) in druge strategije, ki bi jih lahko uporabljale države ali skupine držav za zagotavljanje večje kupne moči in ekonomije obsega pri proizvodnji generičnih zdravil po dostopnih cenah in pospeševanje neposredne naložbe v zmogljivosti lokalne proizvodnje v regiji;
14.
poziva Svet, naj Komisijo pooblasti, da proaktivno podpira delo medvladne delovne skupine za javno zdravje, inovacije in intelektualno lastnino pri svetovni zdravstveni organizaciji in poziva Komisijo ter da redno poroča Evropskemu parlamentu o delu te skupine;
15.
spodbuja farmacevtske družbe, naj si prizadevajo za alternativne načine oblikovanja cen, ki naj vključujejo pristop „velika količina, majhna marža“, s pomočjo katerega bi povečali dostop do zdravil, ne da bi se bilo treba zatekati k uporabi prisilnih licenc;
16.
opozarja, da ponarejanje zdravil kot tako ni povezano s problemom patentov; opozarja, da je treba ukrepe proti ponarejanju sprejeti na področju kazenskega pregona (kazenskih sankcij) in zakonodaje o zdravilih, ne pa s povečanjem ravni zaščite intelektualne lastnine;
17.
naroči svojemu predsedniku, naj to resolucijo posreduje Svetu, Komisiji, vladam držav članic EU in držav AKP, STO in vodjem organizacij UNAIDS, UNDP in UNFPA.
