Posledice globalizacije na notranji trg
Raziskave in inovacije
2006-02-14 - 14:57
Poslanci so podprli poročilo na lastno pobudo poslanke Edit HERCZOG (PES, HU) o izzivih, ki jih evropskemu gospodarstvu postavlja globalizacija ter vpliv tega procesa na različne ekonomske dejavnike.
Evropska unija se v zadnjih letih sooča z nižjo gospodarsko rastjo, veliko brezposelnostjo in zaostajanjem na področju razvoja in inovacij. Poslanci menijo, da bi morali za učinkovito reševanje teh težav dokončne vzpostaviti notranji trga na področjih prostega pretoka kapitala, delovne sile in storitev, pri čemer bi morala Unija izkoristiti prednosti globalizacije ter ostati privlačna za naložbe. Ob tem bi morala povečati prilagodljivost in globalno usmeritev notranjega trga, hkrati pa omogočiti rast, delovna mesta in socialno pravičnost ter ohraniti vrednote in socialni model.
Parlament tudi čestita tistim državam članicam, ki so odprle svoj trg dela za državljane iz novih držav članic ter tako pomembno prispevale k mobilnejšemu in konkurenčnejšemu trgu zaposlovanja. Tiste članice, ki še vedno ohranjajo omejitve pa poziva, da odpravijo obstoječe ovire za prosti pretok delovne sile.
Poslanci še ugotavljajo, da lizbonska strategija kot splošni gospodarski načrt morebiti ne zadostuje za obravnavo problemov, ki jih prinaša globalizacija in poziva k razvoju drugih oblik ukrepanja za ublažitev njenih negativnih učinkov, kot je na primer sklad za prilagoditev globalizaciji .
20060209IPR05132 Edit Herczog - Posledice globalizacije za notranji trg
-//EP//TEXT REPORT A6-2006-0021 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
