5.2.2010 B7-0092/2010 PREDLOG RESOLUCIJE v skladu s členom 120 poslovnika
o prilagoditvi ponudbe izobraževanja zahtevam trga dela
Cătălin Sorin Ivan
,
Daciana Octavia Sârbu
PE432.946v01-00 B7‑0092/2010 Predlog resolucije Evropskega parlamenta o prilagoditvi ponudbe izobraževanja zahtevam trga dela
Evropski parlament ,
– ob upoštevanju člena 165 Pogodbe o delovanju Evropske unije,
– ob upoštevanju evropskega pakta za mlade, ki je v skladu z lizbonsko strategijo za rast in delovna mesta,
– ob upoštevanju ocene lizbonske strategije SEC(2010)114,
– ob upoštevanju sporočila Komisije COM(2009)200 o strategiji Evropske unije za mlade,
– ob upoštevanju člena 120 svojega poslovnika,
A. ker so mladi družbena skupina, ki jo je gospodarska kriza najbolj prizadela ter se sooča z dolgotrajno brezposelnostjo, zaposlitev pa najdejo le za določen čas,
B. ker je ponudba izobraževanja v državah članicah le deloma skladna z zahtevami trga dela,
C. ker je izobraževanje bistveno za pridobitev ključnega znanja in spretnosti, ki so potrebne za vključitev na trg delovne sile,
1. poziva Svet in države članice, naj okrepijo odprto metodo usklajevanja, zlasti s sprejetjem konkretnih priporočil za vsako državo, vključno s časovnim načrtom za njihovo izvedbo, da bi se zagotovila velika skladnost ponudbe izobraževanja s potrebami trga dela;
2. spodbuja Komisijo, naj ustvari možnosti neformalnega izobraževanja, ki bo dopolnjevalo formalno izobraževanje, ter naj vseskozi podpira znanje in spretnosti ter priznavanje kvalifikacij na ravni Evropske unije.
