Media 2007 - podpora evropskemu filmu in digitalizaciji
Kultura
2006-10-24 - 14:15
Program za evropski avdiovizualni sektor MEDIA 2007 naj bi razdrobljeni in kapitalsko podhranjeni evropski filmski industriji pomagal pri izboljšanju položaja na trgu. Zavzema se za ohranjanje in spodbujanje kulturne različnosti in kinematografske dediščine, boljšo distribucijo evropskih filmov ter večjo konkurenčnost evropske filmske industrije. Poročevalka Ruth HIERONYMI (EPP-ED, DE) ob tem opozarja, da ima ameriška filmska produkcija kar 71 odstotni delež na evropskem trgu.
Evropski parlament je svoje mnenje o predlogu Evropske komisije za program MEDIA 2007 dal že oktobra lani, zaradi dolgotrajnih pogajanj o finančni perspektivi za obdobje 2007–2013 pa je Svet EU skupno stališče podal šele septembra letos. V drugi obravnavi je parlament podprl sklep o izvajanju programa MEDIA, s čimer naj bi se zagotovil pravočasen začetek javnega razpisa in potencialnim upravičencem programa omogočilo sodelovanje v novem programu.
Parlament meni, da je skupno stališče Sveta EU uravnotežen dokument, čeprav sredstva, dodeljena programu MEDIA za obdobje 2007–2013 v okviru medinstitucionalnega sporazuma o finančnem okviru, ne odražajo ambicij in ciljev, ki jih je v predlogu zastavila Evropska komisija in ki so jih poslanci v prvi obravnavi v celoti podprli. Takrat je Komisija za izvedbo programa predlagala 1,055 milijarde evrov, zdaj pa so predvidena sredstva zmanjšana na 671 milijonov evrov (cene iz leta 2004) za obdobje sedmih let.
Na podlagi sprememb, ki jih je predlagal Evropski parlament, program MEDIA sedaj jasneje poudarja pomen evropskega filma za medkulturni dialog, jezikovno in kulturno raznolikost, načela človekovega dostojanstva, enakost ter nediskriminacijo.
Osrednji element programa je postalo podpiranje digitalizacije, ki služi premagovanju razdrobljenosti evropskega trga in podpiranju inovacijske zmožnosti evropskega avdiovizualnega sektorja. Digitalni katalogi televizijskih programov morajo med drugim državljanom omogočati boljši dostop do evropske kinematografske dediščine. Besedilo tudi namenja več pozornosti podjetjem, ki so specializirana za financiranje s posojili v avdiovizualnem sektorju in za zelo pomembno področje dostopa do kredita.
Okrepljeno je tudi sodelovanje med programom MEDIA s programom Sveta Evrope Euroimage za pomoč pri produkciji in z drugimi programi EU na področju izobraževanja, usposabljanja in raziskav ter. Program MEDIA je izboljšan in bolj dostopen za potencialne upravičence, izvajanje pa mora biti bolj pregledno in prijaznejše za uporabnike.
Evropski parlament je dosegel tudi, da so v program vključene organizacija evropskih dni kinematografije in nagrade za nove talente Pier Paolo Pasolini za mlade talente, ki bi jo podeljevali nadarjenim mladim ustvarjalcem na filmskem festivalu v Cannesu na dan Evrope.
20061020IPR11877 Poročilo: Ruth Hieronymi - Podporni program evropskemu avdiovizualnemu sektorju (MEDIA 2007)
-//EP//TEXT REPORT A6-2006-0337 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
