Asistenti – desna roka evropskih poslancev
Institucije
2007-04-03 - 18:17
Hodniki Parlamenta zmeraj polni asistentov
Posnetek iz Evropskega parlamenta: Evropski poslanci hitijo po hodnikih. Kot senca jim sledijo mlade osebe, stare nekje med dvajset in trideset let, elegantno oblečene, z dosjejem v eni in mobilnim telefonom v drugi roki. Verjetno so na poti v sejno dvorano ali na srečanje skupine vodilnih ali na kakšen drugi sestanek. Le kdo so ti, ki jih vidimo, a jih ne slišimo?
Dobrodošli v svetu asistentov evropskih poslancev!
Trenutnih 785 evropskih poslancev zaposluje več kot 1400 asistentov. Če temu prištejemo še preostalo osebje, ki pomaga pri delu poslancev tako v Evropskem parlamentu kot v njihovih državah, dobimo skupno število 4000.
Asistenti niso uslužbenci Evropskega parlamenta, temveč delajo neposredno za evropske poslance, torej jih zaposluje država. Temu ustrezno se razlikujejo tudi njihove naloge. Pogosto so tajnica, politični svetovalec, tiskovni vodja, vodič za obiskovalce Parlamenta – vse to in še več v eni osebi. Ker jih plačuje država, se tudi plače od asistenta do asistenta razlikujejo.
Asistenti so običajno, a ne zmeraj, člani iste politične skupine kot je njihov poslanec. Za uspešno skupno delo, za katero sta značilna natrpan in dolg urnik ter širok spekter dejavnosti, pa je osnovnega pomena dobro razumevanje, tesno sodelovanje in strokovno dopolnjevanje med poslancem in asistentom.
V nadaljevanju vam bomo predstavili sklop štirih člankov o asistentih.
20070209FCS02971
Kakšen je tipičen delovni dan asistentov?
Pošta, e-mail, brošure … vse v enem dnevu Delo asistenta je lahko nadvse pestro: od zelo napetih, zanimivih do dolgočasnih ali neugodno napornih opravil, pravi Marija, ki dela za grškega evropskega poslanca.
Če želimo govoriti o tipičnem dnevu oz. urniku asistenta, potem je najbolje, da izberemo dan v "modrem tednu", to je teden, ko poslanci zasedajo v okviru parlamentarnih odborov. Takšen dan izgleda sledeče:
08:30 – Asistent prispe v pisarno, vključi računalnik, preveri pošto in hkrati zajtrkuje – prežvekuje rogljiček ali sadje, ki ga je kupil na poti v službo. Nato preveri seznam nalog, ki jih mora opraviti ta dan, preleti časopise in spletna sporočila tiskovnih agencij in pregleda, ali so morebiti objavljene kakšne novice iz volilnega okrožja poslanca.
11:00 – Pošlje kratek e-mail drugim asistentom in se dogovori za nujno potrebno kavo in klepet v kafiču Parlamenta »Mickey mouse« s stoli zelo živahnih barv.
11:20 – Odhiti v sejno dvorano, kjer bo kmalu zasedal parlamentarni odbor, da svojemu poslancu preda pomembne dokumente za zasedanje. V Parlamentu, ki je poln labirintov, asistent za svoje preživetje potrebuje odličen čut za orientacijo. Če ne pozna najhitrejše poti od denimo sobe PHS 1A002 do kamorkoli v Parlamentu, je pogosto v hudi časovni stiski.
11:45 – Pozvoni mobilni telefon. Poslanec se mora nemudoma vrniti domov na sejo v volilnem okrožju. Asistent že hiti v turistično agencijo v Parlamentu, da organizira potovanje poslanca v domovino.
13:00 – Nadvse zasluženo kosilo v menzi ali pred računalnikom, odvisno od količine dela.
Med ali po kosilu – asistent pomaga poslancu pri pripravah na sejo odbora. Pomaga napisati osnutek govora o amandmajih k predložnemu zakonodajnemu aktu. Hkrati preverja druge točke na dnevnem redu.
15:00 – Asistent se udeleži seje odbora in dela zapiske. Na seji se bo morebiti razpravljalo o kakšnemu pomembnemu regionalnemu skladu, od katere bi regija poslanca lahko imela koristi. Predvsem pomembno pa je, da lahko svojim kolegom v domovini poroča o dogodkih v Bruslju in da zna odgovoriti na vprašanja volivcev.
18:30 – Poslanec se po seji odbora vrne v pisarno, kjer nanj že čakajo predstavniki nevladnih organizacijah, da se pogovorijo o poročilu ali zakonodajnem aktu, ki bo v kratkem v obravnavi.
19:30 – Asistent piše Evropski komisiji v imenu volivca, ki se pritožuje glede določenega vidika evropskega prava.
Asistent se že odpravlja domov, a pozvoni mobilni telefon. Skupina volivcev bo pripotovala naslednji dan, da si ogleda Parlament. Treba je urediti in organizirati nekaj praktičnih zadev za njihov obisk.
Kako lahko postaneš asistent?
Pot v Evropski parlament Načinov, kako postati asistent, je veliko. Asistenti evropskih poslancev imajo različno izobrazbo in v Parlament so jih pripeljala različna pota. Kar imajo skupnega, je zanimanje za politiko, zlasti evropsko.
Ali potrebuješ študij političnih ved?
Zagotovo ne, čeprav lahko takšen študij samo koristi. Zlasti pomembno je znanje tujih jezikov, saj ne smemo pozabiti, da Parlament razpravlja v vseh 22 uradnih jezikih. Poslanci, ki so v Parlamentu začetniki, ali tisti, ki ne govorijo tekoče tujih jezikov, bodo želeli asistenta z izkušnjami.
Latvijska asistentka Guna o ustrezni izobrazbi pravi sledeče: »Menim, da ni prave ali napačne izobrazbe. Jaz sem na primer študirala teologijo. Tu gre bolj za osebnost posameznika in njegove cilje.«
Francoska asistentka Anne-Laure pa meni, da ti lahko znanje o evropskih institucijah prihrani veliko časa.
Ali moraš pristopiti k politični skupini poslanca?
Mnogi asistenti so pripadniki enake politične stranke ali skupine, kot njihov poslanec. Portugalski asistent Tomé je bil denimo na Portugalskem dejaven kot mladi socialist, preden je nato pristopil k skupini socialnih demokratov v Parlamentu. Anne-Laure meni, da je bistvenega pomena, da si istega političnega prepričanja kot je tvoj šef in da verjameta v iste vrednote.
Vendar pa mnogi poslanci zaposlijo asistente zaradi njihovih sposobnosti. Njihovo prepričanje je sekundarnega pomena. Nekateri poslanci celo želijo asistente, ki so apolitični, saj je lahko nepristranski nasvet zelo koristen.
Kakšne lastnosti mora imeti asistent?
Tako izkušnje kot veselje do dela so ključnega pomena, meni Anne-Claire, saj so delovni dnevi lahko zelo dolgi. Latvijska asistentka Guna pojasnjuje, da so vsem asistentom skupna mnogovrstna opravila, zato mora asistent imeti dobre organizacijske sposobnosti, mora hitro ukrepati ter se hitro prilagajati novim okoliščinam. Jaenette pa meni, da mora biti asistent potrpežljiv in prilagodljiv, ter učinkovit pri reševanju problemov.
Če menite, da bi vas takšno delo zanimalo, potem se obrnite na poslanca ali pisarno politične stranke v vaši državi.
Tudi asistenti imajo svoje pravice!
Nekega dne poslanka? Ne smemo pozabiti, da asistente ne zaposluje Parlament temveč evropski poslanci oziroma država, iz katere izhajajo. To pomeni, da za asistente velja nacionalna delovna zakonodaja in da so na delu v tujini. To lahko vodi do zapletov glede socialne varnosti, pokojnine, zdravstvenega zavarovanja in drugega.
To pa se tudi zrcali v položaju evropskih poslancev, ki dobijo isto plačo, kot domači poslanci. Zato so razlike v plačah ogromne, sploh če primerjamo denimo italijanskega poslanca in poslanca iz baltiške države.
Novi statut glede plač evropskih poslancev bo začel veljati leta 2009 in mnogi upajo, da se bo tudi zapleteni način plač asistentov poenostavil in izboljšal. Joeri Hamvas, ki je član združenja asistentov Evropskega parlamenta, je poln upanja. Pravi, da bo s statutom evropskih poslancev leta 2009 odpravljena največja ovira na poti do statuta za asistente.
Podpredsednik Evropskega parlamenta Gerard Onesta se že leta ukvarja s tem vprašanjem in išče najboljšo možno rešitev.
Od asistenta do poslanca?
Kariera asistentov pa se seveda nadaljuje in nekateri izmed njih postanejo tudi evropski poslanci. Nekdanji asistent in današnji poslanec Antonio López Istúriz pravi: "Ko si izvoljen za evropskega poslanca, potrebuješ najprej določen čas, da ugotoviš, kako lahko v tej kompleksni in ogromni hiši deluješ kar se da učinkovito. Osebno mi je bila prihranjena marsikatera nevšečnost, saj sem imel potrebne izkušnje, ki sem jih pridobil v času, ko sem bil asistent. Španci bi dejali: da postaneš dober natakar, moraš najprej delati v kuhinji."
Tudi Kathalijne Maria Buitenweg je bila nekoč asistentka. Pravi, da so ji te izkušnje pomagale, da se je že v prvem mesecu dobro znašla in začela opravljati delo poslanke s polno paro.
Nekdanja švedska asistentka Sofija meni, da se kot asistent naučiš delati v zelo intenzivnih okoliščinah, določati prioritete in dajati nasvete glede političnih vprašanj ter o slednjih poročati volilnemu okrožju. Meni, da je vsakdo, ki je zaključil z delom asistenta, opravlja vrsto različnih del, zlasti v Bruslju, kjer je veliko različnih organizacij ali družb, svetovalnic ter seveda tudi drugih evropskih institucij.
Mnogi se odločijo postati uradniki Evropske unije. Za to pa morajo najprej opraviti poseben izpit, tako imenovani konkur. Tudi nekdanja finska asistentka Hannariikka je ubrala to pot in je trenutno zaposlena v direktoratu za informiranje v Evropskem parlamentu. "Kot asistent imaš možnost, da lahko slediš vsemu, kar je na dnevnem redu Evropskega parlamenta. Prisoten si, ko se sprejemajo pomembne odločitve in zakonodaja. Prav tako sodeluješ pri pripravi zakonodaje. Ali ni prav to najboljša priprava za konkur? Learning by doing. " meni Hannariikka.
In kakšno je mnenje asistentov o svojem delu?
Zmeraj z nasmeškom Gaëlle, francoska asistentka: "Vsakih 10 sekund dobiš novi email. To drži. Sem štopala. "
Luciano Gaudio, italijanski asistent: "Delo je podobno delu poslancev: včasih dobimo telefonske klice, ko nam ljudje postavljajo smešna vprašanja, kot denimo, ali lahko poslanec reši ta svet."
Lisa Bauer, nemška asistentka: "Je zelo intenzivno delovno okolje in opravljati moraš več stvari hkrati. Pravzaprav si prisoten pri oblikovanju evropske prihodnosti."
Maria Panagiotou, grška asistentka: "Delo asistenta je lahko zelo zanimivo, a tudi precej tečno. Veliko je odvisno od poslanca, za katerega delaš. "
Andrea, italijanski asistent: "Si neke vrste namestnik brez portfelja "
Silvia Bartolini, italijanska asistentka: "To je enkratna priložnost in dejansko privilegirana situacija, saj se neprestano učiš nekaj novega in si širiš obzorje."
Anonimen poljski asistent: "Je zelo nenavadno in intenzivno delo, ki traja v pozne ure. Prostora in časa za privatno življenje praktično ni."
Cezary Koczerga, poljski asistent: "S poslancem preživiš ogromno časa, več kot s svojo zaročenko. Je kot osebna veza: lahko deluje ali pa ne. "
SL
1
PHOTO
20070329PHT04919.jpg
SL
2
PHOTO
20070329PHT04921.jpg
SL
3
PHOTO
20070329PHT04923.jpg
SL
4
PHOTO
20070329PHT04925.jpg
SL
5
PHOTO
20070329PHT04927.jpg
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
