Evropejci izbrali motiv za priložnostni spominski kovanec za 2 €
Evro
2008-02-26 - 18:08
Zmagovalni motiv na sredini
Evropejci so nedavno v spletni anketi izbirali motiv za novi priložnosti spominski kovanec za 2 evra, ki bo prihodnje leto zaznamoval 10. obletnico uvedbe skupne evropske valute. Več kot 40 odstotkov jih je glasovalo za motiv grškega kiparja Georga Stamatopoulosa. Zmagovalni motiv bo upodobljen na 90 milijonih priložnostnih kovancev, vseh 15 držav članic območja evra pa jih bo začelo izdajati januarja 2009.
Glasovali so lahko vsi državljani in prebivalci EU in izbirali med petimi motivi. Kar 41,48 odstotkov izmed 141.675 prijavljenih se je odločilo za motiv grškega umetnika Georga Stamatopoulosa (sredinski kovanec na fotografiji), ki je tudi avtor motivov na grških evrih. Stamatopoulos je ob tem povedal, da je evro sad tisočletne zgodovine trgovanja med ljudmi, ki sega od blagovne menjave v pradavnini (kar ponazarja namenoma preprosta risba) do ekonomske in monetarne unije.
Drugi kovanec s skupnim evropskim motivom
Novi kovanec bo šele drugi priložnostni spominski kovanec celotnega območja evra. Prvega so izdali lani in je zaznamoval 50. obletnico Evropske unije. Priložnostni kovanci so zmeraj kovanci za 2 evra in so tako kot drugi kovanci zakonito plačilno sredstvo na evroobmočju.
Priložnostni spominski kovanci za 2€ - veselje za zbiratelje
Tako kot zanimanje za zbiranje različnih kovancev evra raste tudi zanimanje za priložnostne spominske kovance za 2 evra. Vsaka država članica območja evra lahko letno izda en priložnostni spominski kovanec za 2 evra, doslej se je za to odločilo že devet držav.
Poleg držav članic EU je evro uradna valuta tudi v nekaterih malih državah, kot so San Marino, Vatikan in Monako. Tudi te države imajo pravico, da izdajo nacionalni motiv na svojih evrih. Ker je obseg teh kovancev zelo omejen, so ti pogosto tarča zbirateljev in lovcev na spominke.
Dobrodošel slovaški evro!
Slovaška naj bi bila naslednja država članica, ki se bo 1. januarja 2009 pridružila območju evra. Zbiratelji že nestrpno čakajo na nove motive evra iz države ob vznožju Visokih Tater.
20080225STO22137 Rezultati glasovanja Priložnostni spominski kovanci za 2 €
SL
1
PHOTO
20080225PHT22264.jpg
SL
2
LINK
http://www.eurodesigncontest.eu/index.cfm?lang=sl
SL
3
LINK
http://www.ecb.int/bc/euro/coins/comm/html/index.sl.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
