Podnebne spremembe in onesnaženje ogrožajo evropska morja in obalo
Promet
2007-03-23 - 14:48
Ogrožena evropska morja in obala
Varstvo občutljivega ekološkega sistema evropskih morij in obalnih regij je bila tema nedavnega posvetovanja v Parlamentu, kjer so evropski poslanci, strokovnjaki in evropski komisar za ribištvo Joe Borg razpravljali o zeleni knjigi Evropske komisije. Dokument opozarja na grožnje, ki jih za evropsko obalo in ribolov predstavljata dvigajoča se morska gladina in onesnaženje. To pa nikakor ni majhen problem, saj je obala Evropske unije daljša od afriške in površina njenega morja večja od celine.
Evropska unija 27 držav članic je obdana s štirimi morji in dvema oceanoma. Nadaljnje večanje globalnih temperatur lahko vodi do povišanja gladine morja, kar bi imelo resne posledice za Evropo. Od leta 1990 so se emisije CO2 iz pomorskega prometa povečale za 45 odstotkov in prav ironično je, da Kjotski protokol teh ne obravnava, čeprav so mnogo večje kot emisije iz letalskega prometa.
Ribiči - prijatelji ali nasprotniki evropske obale?
Simon Cripps iz Svetovnega sklada za naravo je na posvetovanju jasno predstavil svoje stališče. Dejal je, da komercialno ribištvo postavlja na kocko celotni ekosistem in da nezakonit in nereguliran ribolov močno ogroža morsko biotsko raznovrstnost.
Peter Mortensen, nekdanji predsednik odbora za socialni dialog za morsko ribištvo je dejal, da mnoga poglavja zelene knjige obravnavajo prej oz. zgolj ribe kot ribiče. Poudaril je, da so delovne razmere ribičev težke in plače zelo nizke. V Evropski uniji je pet milijonov delovnih mest povezanih z različnimi morskimi dejavnostmi.
Morsko prostorsko načrtovanje
Morsko prostorsko načrtovanje predstavlja rešitev, od katere si mnogi strokovnjaki veliko obetajo. Medtem ko sta krajinsko in prostorsko načrtovanje v Evropi zelo razširjena koncepta političnega upravljanja in trajnostnega razvoja, pa je morsko načrtovanje veliko manj poznan instrument.
V okviru morskega načrtovanja se ob upoštevanju ustreznih področij, kot denimo ribištva, varstva okolja, plovbe in oskrbe z energijo, določijo potrebe ter tveganja oz. tudi rizična območja.
Tako se lahko s pomočjo morskega načrtovanja označijo naravni rezervati, morska območja za vetrne elektrarne, platforme za črpanje nafte, območja za ribolov ali plovne poti. S tem se zagotovi okolju prijazno in trajno izkoriščanje morja. Nekatere evropske regije, kot denimo Toskana, Schleswig-Holstein in Asturija so na področju morskega načrtovanja že pionirske regije, je obrazložil Patrick Anvroin, direktor konference perifernih obalnih evropskih regij.
Koraki naprej
Posvetovanja v Parlamentu so se udeležili predstavniki petih parlamentarnih odborov: odbora za promet, okolje, industrijo, ribištvo in regionalni razvoj. O poročilu na to temo bo odbor za promet glasoval 4. in 5. junija, Parlament pa bo o njem odločal na junijskem plenarnem zasedanju.
Posvetovanje Komisije v zvezi z zeleno knjigo bo potekalo do konca meseca junija. Še pred iztekom leta 2007 bo Evropska komisija Svetu in Parlamentu predložila poročilo, v katerem bo povzela rezultate posvetovalnega procesa in predlagala korake naprej.
20070314STO04231 Dokumenti razprave Tiskovna služba Spletna stran o pomorskih vprašanjih
SL
1
PHOTO
20070322PHT04485.jpg
SL
2
LINK
/meetdocs/2004_2009/organes/tran/tran_20070320_0900.htm#
SL
4
LINK
http://ec.europa.eu/maritimeaffairs/
-//EP//TEXT IM-PRESS 20070319IPR04286 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
