Poljski premier na obisku v Evropskem parlamentu
Prihodnost unije/Evropska integracija
2007-12-06 - 15:13
Poljski premier Donald Tusk
Novi poljski premier Donald Tusk se je včeraj v EP mudil na drugem uradnem obisku, potem ko je novembra prevzel položaj. Med obiskom se je sestal s predsednikom EP Hans-Gertom Pötteringom in predsedniki političnih skupin. Njegov obisk in nastop pričata, da se je med Poljsko in EU začelo obdobje novih odnosov. Po razgovorih sta se predsednik Parlamenta in poljski premier srečala tudi z novinarji.
Predsednik Pöttering je poljskemu premierju izrekel dobrodošlico, v kateri ga je označil kot prepričanega in zagnanega Evropejca. Oba politika pa sta poudarila, da med njima obstaja prijateljska in politična vez.
„Pozitivna napetost namesto konflikta“
Pöttering je med srečanjem z novinarji citiral Tuskovo izjavo iz nastopnega govora, da med Poljsko in EU ni nasprotij in da je Poljska del političnih in moralnih temeljev evropskega združevanja.
Tusk je nato dodal: „Lahko pride do razlik, lahko pride do problemov, ki jih je težko reševati, vendar je sedaj čas, ko lahko rečemo, da so problemi v Evropi zato, da jih rešujemo. Neskladja interesov in različna stališča so lahko le vir pozitivne napetosti in ne konfliktov“.
Listina EU o temeljnih pravicah
Na vprašanja novinarjev o Listini EU o temeljnih pravicah je Tusk odgovoril, da se strinja z njeno ratifikacijo, s čimer bi postala pravno zavezujoča tudi za Poljsko.
Kljub temu naj bi se njegova vlada odločila, da ne bo zavrnila protokola k Lizbonski pogodbi, ki Velike Britanije in Poljske ne zavezuje k neposredni uporabi Listine o temeljnih pravicah, saj naj bi se tako izognili morebitnim težavam, pri ratificiranju pogodbe v poljskem parlamentu. Ratifikacija reformne pogodbe je trenutno poljska prednostna naloga, je še dejal Tusk.
Evropski parlament je pretekli teden Poljsko in Veliko Britanijo pozval, naj se vendarle potrudita in poskušata doseči soglasje o neomejeni veljavi Listine.
20071130STO14196 Spletna stran predsednika EP Spletna stran poljskega premiera Pogovor s poročevalcem Jojem Leinenom o temeljnih pravicah: "Čakali smo 50 let"
SL
1
PHOTO
20071204PHT14249.jpg
SL
2
LINK
/president/defaultde.htm
SL
3
LINK
http://www.kprm.gov.pl/english/
-//EP//TEXT IM-PRESS 20071126STO13630 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
