Pöttering v poslovilnem govoru povzel svojo predsedovanje Parlamentu
Institucije
2009-05-06 - 19:49
Hans-Gert Pöttering med svojim poslovilnim govorom Predsednik EP Hans-Gert Pöttering je po zaključku svojega mandata v sredo v Strasbourgu povzel delo poslancev v zadnjih petih letih. Parlament se je od zadnjih volitev leta 2004 uspešno uskladil z 12 novimi državami članicami, sprejel pomembne zakonodajne akte in tudi notranjo reformo, je poudaril Pöttering. Spregovoril je tudi o podpori Parlamenta mirovnemu procesu na Bližnjem vzhodu in kulturni izmenjavi, evropske državljane pa je pozval, da se udeležijo junijskih evropskih volitev.
Širitev Unije na 12 novih članic je Pöttering označil kot nedvomen uspeh. Dejal je, da je Parlament s poslanci iz novih držav članic pridobil mnogo novih izkušenj, moči in se tudi kulturno obogatil.
Direktiva o storitvah, Reach
Med ukrepi, ki so jih poslanci odobrili v zadnjih petih letih, je zlasti izpostavil direktivo o storitvah in kemijsko direktivo Reach ter boj proti podnebnim spremembam in prizadevanja za Lizbonsko pogodbo.
Dodal pa je, da je treba še veliko storiti na področju bančnih in finančnih storitev ter napeti vse moči, da se odpravi ekonomska kriza.
Danes je Evropski parlament močnejši
Pöttering je eden izmed šestih poslancev, ki v Parlamentu zastopajo državljane že od leta 1979. Takrat je bil član krščanskih demokratov nemških regij Osnabrück, Emsland in Ostfriesland, aktiven na področju varnosti in obrambe, pozneje pa se je začel aktivno zavzemati za širitev EU.
Parlament je danes močnejša institucija EU, ki tesneje sodeluje z nacionalnimi parlamenti in parlamenti iz tretjih držav, je povedal Pöttering.
Novi statut za evropske poslance in njihove asistente, ki bo začel veljati z novim mandatom, je opisal kot pomemben prispevek k ureditvi financiranja članov ter transparentnosti in odprtosti.
Omenil je tudi, da je Parlament uspešno opravil notranje reforme glede izboljšanja plenarnih razprav, zakonodajnih postopkov, dela v odborih in administraciji. Pozdravil pa je tudi nove komunikacijske metode, kot je denimo spletna televizija in nagrade za mlade, državljane in novinarje, ki jih podeljuje Evropski parlament.
Pöttering se je spomnil dogodkov v okviru evropskega leta medkulturnega dialoga, dialoga s parlamentarno skupščino Euromed in z mladimi ter arabskega in afriškega tedna v Bruslju.
Mirovni proces na Bližnjem vzhodu
"Pomembno je, da smo nepopustljivo podpirali rešitev dveh držav - Izrael znotraj varnih meja in palestinska država znotraj varnih meja. Ne smemo dovoliti, da bodo ta načela postavljena pod vprašaj," je glede mirovnega procesa na Bližnjem vzhodu dejal odhajajoči predsednik.
Junijske evropske volitve
Na koncu je spregovoril še o bližajočih se evropskih volitvah in evropske državljane pozval, naj se jih udeležijo. Kampanja je priložnost, da z državljani spregovorimo o tem, zakaj je Evropska unija potrebna," je še dejal.
Odzivi političnih skupin
Poslovilnemu govoru je sledila razprava, na kateri so sodelovali vsi predsedniki političnih skupin.
Joseph Daul, predsednik skupine krščanskih demokratov v EP, je Pötteringu izkazal globoko spoštovanje: "Nisi bil le predsednik državljanov, temveč si tudi utelešal srce, plemenitost in solidarnost Evrope."
Predsednik socialistov Martin Schulz je dejal, da je Pöttering Evropskemu parlamentu dal dostojanstvo. Pozdravil je tudi, da je Pöttering dvignil glas glede škandalov v Guantanamu v času, ko to nikakor ni bilo preprosto.
Graham Watson, predsednik liberalnih demokratov mu je dejal, da politične skupine med njegovim mandatom niso zmeraj soglašale druga z drugo, vendar se je Pöttering dokazal kot poštena, pravična osebnost, ki združuje.
20090504STO54878 Novi predsednik Parlamenta: "Želim služiti državljanom Evrope" Spletna stran predsednika EP Europarltv: pogovor z Hans-Gertom Pötteringom (v nemščini) Govor Hans-Gerta Pötteringa (v nemščini) Odzivi predsednikov političnih skupin (v angleščini)
SL
1
PHOTO
20090505PHT55168.jpg
SL
3
LINK
/president/defaulten.htm
SL
4
LINK
http://www.europarltv.europa.eu/yourparliament.aspx
SL
5
MULTIMEDIA
20090506MLT55236.asf
SL
6
MULTIMEDIA
20090506MLT55242.asf
-//EP//TEXT IM-PRESS 20070116STO01969 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
