USTNO VPRAŠANJE H-0149/10
v času vprašanj, na delnem zasedanju aprila 2010
v skladu s členom 116 Poslovnika
predložila
Rodi Kratsa-Tsagaropoulou
za Svet
Zadeva: Mehanizmi za finančni nadzor in gospodarsko usklajevanje med državami članicami z evrom
Španska finančna ministrica Elena Salgado in španski državni sekretar za evropske zadeve Diego López Garrido sta se v izjavah obvezala, da bosta iskala načine za odpravo strukturnih slabosti v gospodarstvih držav članic in resnično usklajevanje med njimi. Glede na to, da se nadzorni mehanizmi za finančne politike držav članic že izvajajo na podlagi členov 121 in 126 Lizbonske pogodbe, prosim, če predsedstvo Sveta lahko odgovori na naslednja vprašanja:
Kako bi lahko izdelali učinkovitejši postopek za nadzor in usklajevanje? Ali so bili predstavljeni konkretni predlogi za pripravo vzdržnega in uravnoteženega gospodarskega modela, v katerem bi bile upoštevane velike razlike, ki se kažejo med gospodarstvi v območju evra? Če je odgovor pritrdilen, kako predloge sprejemajo države članice?
