Poslanci v Kanadi o sporazumu o prosti trgovini z EU
Zunanja/mednarodna trgovina
2011-11-09 - 15:09
EU je za Kanado drugi največji trgovinski partner, takoj za ZDA: luka v Montrealu, Quebec. ©BELGA/HEMIS/B.Perousse Evropska unija se s Kanado pogaja o sklenitvi prostotrgovinskega sporazuma. Če bodo pogajanja uspešna, bo to prvi takšen sporazum s katero izmed osmih največjih industrijskih držav. Kanado je v luči teh pogajanj v začetku novembra obiskala delegacija poslancev iz odbora Parlamenta za trgovino. Govorili smo s poročevalcem, slovaškim poslancem Petrom Šťastným (EPP).
Odgovorni ste za poročilo o gospodarskem in trgovinskem sporazumu EU s Kanado. Kakšne ovire stojijo na poti do potrditve sporazuma?
Po devetih krogih pogajanj sedaj pogovori tečejo v okviru manjših strokovnih skupin, ki razrešujejo preostala vprašanja. Gre predvsem za pravila o izvoru izdelkov, kmetijstvo, ribištvo, javna naročila, pravice do intelektualne lastnine in oznake geografskega izvora.
Sporazum naj bi bil podpisan že letos. Zakaj se to ni zgodilo?
Predvsem zato, ker gre za ambiciozen in širok sporazum, pri čemer je svojo vlogo odigral tudi nepričakovan razpis predčasnih volitev maja v Kanadi.
Ta sporazum bi lahko bil prvi prostotrgovinski sporazum s kakšno izmed članic skupine G8. Je to pomembno?
Gre za trend. Še posebej v težkih gospodarskih časih lahko prostotrgovinski sporazumi prispevajo h gospodarski rasti in ustvarjanju novih delovnih mest. Tako EU kot ZDA sta v zadnjem času sklenili kar nekaj takšnih sporazumov ter vstopili v pogajanja o naslednjih.
Kako lahko EU zagotovi, da bodo prost dostop do trga EU imeli le kanadski izdelki, glede na to, da sta gospodarstvi ZDA in Kanade močno povezani?
EU bo vztrajala na tem, da lahko na njen trg brez carinskih ovir vstopijo le izdelki, ki ne vsebujejo več kot določenega deleža sestavin, ki ne izvirajo iz Kanade. Ravno zato so pogajanja o pravilih o izvoru izdelkov tako občutljiva in zapletena, še posebej v primeru kanadske avtomobilske industrije, ki je zelo integrirana z ameriško.
EU-Kanada EU je drugi največji trgovinski partner Kanade, takoj za ZDA Kanada je 11. največja trgovinska partnerica EU 2010: izvoz EU v Kanado je znašal 26,6 milijarde evrov 2010: uvoz EU iz Kanade je znašal 20,1 milijarde evrov 20111104STO30698 Odbor za zunanjo trgovino Poslanec Peter Šťastný Trgovinski odnosi med EU in Kanado
SL
1
PHOTO
20111027PHT30451.jpg
SL
2
LINK
/activities/committees/homeCom.do;jsessionid=F270170AB8A0624E5353872D3A2623B8.node1?language=SL&body=INTA
SL
3
LINK
/members/public/geoSearch/view.do?language=SL&partNumber=1&country=SK&id=28170
SL
4
LINK
http://ec.europa.eu/trade/creating-opportunities/bilateral-relations/countries/canada/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
