Razprava o podnebju in energiji: nadomestnega planeta ni na vidiku
Okolje
2007-02-08 - 20:10
Podnebne spremembe in ponorelo vreme
V zadnjih tednih so se vrstile razprave na temo podnebnih sprememb. Januarja je Komisija predstavila novi energetski načrt. Med drugim je predlagala 20 odstotno zmanjšanje izpustov toplogrednih plinov do leta 2020 v primerjavi z letom 1990, medtem ko Parlament zahteva 30 odstotno zmanjšanje. Pretekli teden so poslanci, nemški minister za okolje Gabriel in komisar za okolje Dimas dobre tri ure razpravljali o podnebju in energiji.
Nujni so novi viri energije
Industrijske države morajo nujno poiskati alternativne vire energije, če želijo zmanjšati izpuste toplogrednih plinov.
Nemški poslanec Herbert Reul iz Evropske ljudske stranke je predlagal jedrsko energijo kot alternativo, ki je brez izpustov CO2. Ta bi lahko zagotovila 70 odstotkov potreb po električni energiji.
Liberalna demokratka Anne Laperrouze se je med razpravo zavzela za davčne ukrepe, ki bi spodbujali varčevanje z energijo ter uporabo biološkega goriva in energije iz obnovljivih virov.
Nemški minister za okolje Sigman Gabriel pa je resno opozoril na nevarnost, da bomo čez 50 let potrebovali novi planet, če ne bomo znižali porabe energije .
Uničujoči vplivi prometa
Glavni vidik razprave je bilo vprašanje negativnega vpliva na podnebne spremembe zaradi izpušnih plinov prevoznih sredstev, zlasti avtomobilov.
Rebecca Harms, poslanka iz skupine zelenih je nemški vladi očitala, da je "zminirala" cilje glede zmanjšanja CO2 pri osebnih avtomobilih, ker želi zavarovati proizvodnjo prestižnih avtomobilov omejenega obsega. "Torej zdaj ne govorimo več o varstvu podnebja temveč o porschejih", je kritično dodala.
G. Gabriel je odvrnil, da nemška vlada nikakor ne nasprotuje obvezujočemu cilju omejevanja izpustov CO2 na 120 g na kilometer, temveč da gre za to, da se ta cilj lahko doseže z izboljšano avtomobilsko tehnologijo in uporabo bioloških goriv.
Britanski liberalni demokrat Graham Watson je zastavil vprašanje, ali človeštvo resnično potrebuje avtomobile, ki za pospešek z mesta do 100 km/h potrebujejo manj kot šest sekund, zlasti če pomislimo, da bo to lahko naš planet uničilo v manj kot šestih desetletjih.
Madžarski socialdemokrat Gyula Hegyi je poudaril vlogo javnih prevoznih sredstev na področju varstva podnebja, saj je promet eden glavnih krivcev za podnebne spremembe. Povedal je tudi, da cestni promet porabi petkrat več energije kot vlak.
Sodelovanje s Kitajsko in Indijo
Francoski poslanec Francis Wurtz, predsednik Konfederalne skupine Evropske združene levice, je opozoril na neugodno situacijo Evrope, saj ni zadovoljivo izpolnila obveznosti, ki jih določa Kjotski sporazum. Pravi, da lahko s takšnim ravnanjem povzročimo razkroj planeta, kar je seveda nesprejemljivo.
Na Kitajskem in v Indiji so se s sorazmerno hitro gospodarsko rastjo povečali tudi izpusti toplogrednih plinov. Da bi ti državi lahko prispevali k varstvu podnebja, potrebujeta strokovnjake in tehnologijo, ki jih ima Evropa. "Zakaj na področju podnebne politike ne vzpostavimo partnerstvo s Kitajsko in Indijo?" je zastavil vprašanje švedski krščanski demokrat Andres Wijkman, ter opozoril, da se bomo v nasprotnem primeru v naslednjih letih znašli v marginalnem položaju.
S klikom na povezavo pod prispevkom si lahko ogledate razpravo v celoti.
20070206STO02777 Video posnetek razprave Sporočilo tiskovne službe o fluoriranih toplogrednih plinih Resolucija Evropskega parlamenta o podnebnih spremembah Podnebne spremembe: Kako jih ustaviti?
SL
1
PHOTO
20070206PHT02785.jpg
SL
2
LINK
/eplive/vod/seance_en.htm?Date=20070131&statut=min
-//EP//TEXT IM-PRESS 20060130IPR04830 0 NOT XML V0//SL
-//EP//TEXT TA P6-TA-2006-0019 0 NOT XML V0//SL
-//EP//TEXT IM-PRESS 20070131STO02623 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
