KONČNO
A6-0288/2007
20.7.2007
*
POROČILO
o pobudi Republike Finske za sprejem sklepa Sveta z dne 3. novembra 1998 o spremembi pravil, ki veljajo za Europolove analitične datoteke
(16336/2006 – C6‑0048/2007 – 2007/0802(CNS))
Odbor za državljanske svoboščine, pravosodje in notranje zadeve
Poročevalec:
Agustín Díaz de Mera García Consuegra
PE 386.649v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................7
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o pobudi Republike Finske za sprejem sklepa Sveta z dne 3. novembra 1998 o spremembi pravil, ki veljajo za Europolove analitične datoteke
(16336/2006 – C6‑0048/2007 – 2007/0802(CNS) )
(Postopek posvetovanja)
Evropski parlament ,
– ob upoštevanju pobude Republike Finske (16336/2006)
Še neobjavljeno v UL. ,
– ob upoštevanju člena 10(1) Konvencije o ustanovitvi Evropskega centralnega policijskega urada (Europol), podpisane v Bruslju 26. julija 1995,
– ob upoštevanju členov 30(1)(b), 30(2) in 34(2)(c) Pogodbe EU,
– ob upoštevanju člena 39(1) Pogodbe EU, v skladu s katerim se je Svet posvetoval s Parlamentom ( C6‑0048/2007 ),
– ob upoštevanju akta Sveta 1999/C 26/01 o sprejemu pravil, ki veljajo za Europolove analitične datoteke
UL C 26, 30.1.1999, str. 1. ,
– ob upoštevanju protokola z dne 27. novembra 2003
UL C 2, 6.1.2004, str. 3. , oblikovanega na podlagi člena 43(1) Konvencije o Europolu,
– ob upoštevanju členov 93 in 51 Poslovnika,
– ob upoštevanju poročila Odbora za državljanske svoboščine, pravosodje in notranje zadeve ( A6‑0288/2007 ),
1. odobri pobudo Republike Finske, kakor je bila spremenjena;
2. poziva Svet, naj ustrezno spremeni besedilo;
3. poziva Svet, naj obvesti Parlament, če namerava odstopati od besedila, ki ga je Parlament odobril;
4. poziva Svet, naj se ponovno posvetuje s Parlamentom, če namerava bistveno spremeniti pobudo Republike Finske;
5. naroči svojemu predsedniku, naj stališče Parlamenta posreduje Svetu in Komisiji ter vladi Republike Finske.
Besedilo, ki ga predlaga Republika Finska/Svet
Predlogi sprememb Parlamenta
Predlog spremembe
1
ČLEN 1, TOČKA 4, TOČKA (B) Člen 12, odstavek 3 (Akt Sveta 1999/C 26/01)
b) odstavek 3 se nadomesti z naslednjim:
b) odstavek 3 se nadomesti z naslednjim:
"3. S postopki analize in razširjanjem rezultatov analize se lahko prične takoj po tem, ko se analitična datoteka odpre v skladu s členom 12(1) Konvencije o Europolu. V kolikor Upravni odbor da navodilo direktorju Europola, da spremeni odredbo o odprtju ali zapre datoteko, se podatki, ki se ne smejo vključiti v datoteko, oziroma v primeru, da je treba datoteko zapreti, vsi podatki, ki so vsebovani v tej datoteki, takoj izbrišejo.";
"3. S postopki analize se lahko prične takoj po tem, ko se analitična datoteka odpre v skladu s členom 12(1) Konvencije o Europolu. Upravni odbor odobri posredovanje rezultatov analize, potem ko je skupni nadzorni organ sporočil svoje pripombe v zvezi z odprtjem datoteke. V kolikor Upravni odbor da navodilo direktorju Europola, da spremeni odredbo o odprtju ali zapre datoteko, se podatki, ki se ne smejo vključiti v datoteko, oziroma v primeru, da je treba datoteko zapreti, vsi podatki, ki so vsebovani v tej datoteki, takoj izbrišejo.";
Predlog spremembe
2
ČLEN 1, TOČKA 6 Člen 15, odstavka 4 in 5 (Akt Sveta 1999/C 26/01)
6) člen 15(4) in (5) se črta.
črtano
Obrazložitev
Šesti odstavek člena 1 se zaradi večje jasnosti in razumljivosti črta, saj bodo tako nadzorni mehanizmi ostali v skladu s četrtim in petim odstavkom člena 15 akta Sveta z dne 3. novembra 1998 o sprejemu pravil, ki veljajo za Europolove analitične datoteke (1999/C 26/1).
OBRAZLOŽITEV
Pobuda Republike Finske o predlogu Sklepa Sveta o spremembi akta Sveta z dne 3. novembra 1998 o sprejemu pravil, ki veljajo za Europolove analitične datoteke
Naslov III veljavne Konvencije o Europolu ureja analitične datoteke. Bil je spremenjen s protokolom iz leta 2003 , ki je začel veljati 18. aprila 2007. Protokol spreminja člene 10, 12, 16 in 21 konvencije, ki predstavljajo pravni okvir, ki je do sedaj urejal odpiranje analitičnih datotek ter zbiranje, obdelavo, uporabo in brisanje osebnih podatkov v teh datotekah.
Z aktom Sveta 1999/C 26/01 z dne 3. novembra 1998 so bila sprejeta izvedbena pravila za analitične datoteke. Zaradi sprememb konvencije, ki jih je uvedel protokol iz leta 2003, je treba posodobiti, torej spremeniti, izvedbena pravila, določena v omenjenem aktu Sveta.
Pobuda Republike Finska skuša pravila za analitične datoteke prilagoditi veljavni zakonodaji, in sicer Konvenciji o Europolu, kot jo spreminja protokol iz leta 2003. Konvencija bo urejala vsa vprašanja glede delovanja Europola vse do začetka veljavnosti sklepa Sveta o ustanovitvi Evropskega policijskega urada, ko bodo razveljavljeni vsi prejšnji predpisi, vključno s pravili o analitičnih datotekah.
Pobuda Republike Finske je torej navkljub omejenemu obdobju veljavnosti potrebna in povsem ustrezna.
POSTOPEK
Naslov
Pobuda Republike Finske za sprejem Sklepa Sveta o spremembi pravil, ki veljajo za Europolove analitične datoteke
Referenčni dokumenti
16336/2006 - C6-0048/2007 - 2007/0802(CNS)
Datum posvetovanja z EP
15.1.2007
Pristojni odbor Datum razglasitve na zasedanju
LIBE 18.1.2007
Poročevalec/-ka Datum imenovanja
Agustín Díaz de Mera García Consuegra 20.3.2007
Obravnava v odboru
17.7.2007
Datum sprejetja
17.7.2007
Izid končnega glasovanja
+:
–:
0:
34
0
2
Poslanci, navzoči pri končnem glasovanju
Alexander Alvaro, Roberta Angelilli, Philip Bradbourn, Mihael Brejc, Giuseppe Castiglione, Giusto Catania, Jean-Marie Cavada, Esther De Lange, Panayiotis Demetriou, Agustín Díaz de Mera García Consuegra, Bárbara Dührkop Dührkop, Claudio Fava, Kinga Gál, Patrick Gaubert, Jeanine Hennis-Plasschaert, Roger Knapman, Magda Kósáné Kovács, Barbara Kudrycka, Stavros Lambrinidis, Henrik Lax, Sarah Ludford, Dan Mihalache, Javier Moreno Sánchez, Athanasios Pafilis, Martine Roure, Károly Ferenc Szabó, Søren Bo Søndergaard, Ioannis Varvitsiotis, Manfred Weber
Namestniki, navzoči pri končnem glasovanju
Edit Bauer, Gérard Deprez, Iratxe García Pérez, Sophia in ‘t Veld, Jean Lambert, Marianne Mikko, Siiri Oviir
