Ukrajina je naredila velik korak pri zagotavljanju demokratičnih standardov
Zunanji odnosi
2006-03-28 - 17:23
Volitve v Kijevu, 26. marec 2006 (foto: Urdur Gunnarsdottir / OVSE)
Ugotovitev evropskih poslancev, da so bile parlamentarne volitve v Ukrajini minulo nedeljo svobodne in poštene, je velik napredek glede na kritike, ki so jih izrekli konec leta 2004, ko so Ukrajinci zaradi goljufij na predsedniških volitvah odšli na ulice. Oranžno revolucijo je Evropski parlament odločno podprl, zaradi protestov in diplomatskih posredovanj pa so v državi ponovili predsedniške volitve. Tokrat so bili opazovalci nadvse zadovoljni, saj je na voliščih zmagala demokracija.
"Nedavne volitve jasno kažejo, kakšen napredek je Ukrajina dosegla v slabem letu in pol pri zagotavljanju demokratičnih standardov, za katere se je ukrajinsko ljudstvo tako jasno zavzelo med oranžno revolucijo," je v Kijevu izjavil Marek Siwiec , poljski socialdemokrat, ki je vodil delegacijo opazovalcev iz Evropskega parlamenta. Čeprav je splošna ocena, da so bile volitve svobodne in poštene, so evropski poslanci opozorili, kje se da razmere še izboljšati kot na primer pri oblikovanju volilnih imenikov in doslednem spoštovanju pravil o financiranju predvolilnih kampanj.
O izidu volitev je Siwiec dejal, da lahko "Evropska unija najde ustrezne sogovornike v vseh političnih strankah, ki bodo zastopane v ukrajinskem parlamentu, kar je treba upoštevati pri sodelovanju med parlamentoma".
Evropski poslanci so opazovali že predsedniške volitve v Ukrajini novembra 2004 , ko so bili zelo neprijetno presenečeni zaradi goljufij in prirejanja izidov ter so takrat pozvali k ponovitvi volitev. Tudi po oranžni revoluciji je Evropski parlament budno spremljal razvoj razmer v državi in zagovarjal izvajanje akcijskih načrtov EU za spodbujanje gospodarskega razvoja in demokratizacije. Pred parlamentarnimi volitvami se je parlamentarna delegacija za odnose z Ukrajino v Bruslju sestala z zunanjim ministrom Borisom Tarasjukom in z opozicijsko voditeljico Julijo Timošenko, ki je izstopila iz koalicije s predsednikom države Viktorjem Juščenkom.
Delegacijo Evropskega parlamenta, ki je spremljala ukrajinske volitve so sestavljali še Charles Tannock (EPP-ED, UK), Thijs Berman (PES, NL), Šarūnas Birutis (ALDE, LT), Rebecca Harms (Greens/EFA, DE), Zbigniew Kuzmiuk (UEN, PL) in Patrick Louis (IND/DEM, FR). Delegacija je bila del skupne misije opazovalcev, v kateri so bili še predstavniki OVSE, zveze NATO in Sveta Evrope.
Evropski parlament daje velik pomen opazovanju volitev, saj ta dejavnik daje večjo legitimnost volilnim postopkom, krepi zaupanje ljudi v volitve, preprečuje volilne nepravilnosti, omogoča boljše varovanje za človekovih pravic in prispeva k reševanju konfliktov. K opazovanju volitev evropski poslanci dodajajo posebno politično perspektivo, strokovnost in izkušnje.
20060328STO06809 Sporočilo za javnost o delegaciji opazovalcev EP v Ukrajini Evropska komisija: odnosi EU - Ukrajina OVSE: opazovanje parlamentarnih volitev v Ukrajini
SL
1
PHOTO
20060327PHT06807.jpg
SL
3
LINK
http://ec.europa.eu/external_relations/ukraine/intro/index.htm
SL
4
LINK
http://www.osce.org/odihr-elections/item_12_17721.html
-//EP//TEXT IM-PRESS 20060321IPR06543 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
