Poslanci za takojšnjo prepoved kasetnega streliva
Varnost in obramba
2008-11-19 - 16:23
98% žrtev kasetnih bomb je civilno prebivalstvo, od tega je 27% otrok Evropski poslanci bodo danes, 19. novembra, razpravljali o konvenciji za prepoved uporabe kasetnega streliva. Svetu ministrov bodo zastavili vprašanje, katere ukrepe je že sprejel, da bi prepričal vse države, zlasti članice Evropske unije, naj podpišejo, ratificirajo in nemudoma izvajajo konvencijo o kasetnem strelivu?
Maja letos je v Dublinu 107 držav sprejelo konvencijo o kasetnem strelivu, ki prepoveduje uporabo, proizvodnjo, prenos in kopičenje tovrstnega orožja.
Konvencijo bo mogoče podpisati v Oslu po 3. decembru 2008. Veljati bo začela šest mesecev po tem, ko bo 30 držav deponiralo svoje listine o ratifikaciji pri generalnem sekretarju Združenih narodov. Nedavna uporaba tovrstnega orožja med krizo v Gruziji ponovno dokazuje, da je treba nujno to konvencijo uveljaviti.
Žrtve pogosto med civilnim prebivalstvom
Kasetne bombe in kasetno strelivo – eksplozivna sredstva izstreljena iz zraka ali zemlje, ki se po eksploziji razpršijo na veliko manjših eksplozivnih teles – so načeloma namenjena uporabi na bojiščih.
Čeprav so kasetne bombe in drugo kasetno strelivo pretežno namenjeni vojaški uporabi oziroma za uničevanje vojaških ciljev, ga pogosto uporabljajo v bližini naselij. Žrtve uničevalne uporabe kasetnih bomb in drugega kasetnega streliva so tako pogosto med civilnim prebivalstvom in še leta po njegovi uporabi ostajajo nepopravljive posledice in trpljenje.
Ker veliko izstrelkov ostane neeksplodiranih, je mogoče učinke kasetnega streliva primerjati z učinki protipehotnih min, ki so že prepovedane s Konvencijo o prepovedi protipehotnih min (Ottawska konvencija). Neeksplodirane kasetne bombe in strelivo, podobno kot protipehotne mine, ovirajo gospodarski razvoj in obnovo, otežujejo vračanje beguncev, na splošno kršijo najbolj temeljne človekove pravice in imajo druge drastične posledice.
Kasetne bombe so v zadnjih 30 letih ubile najmanj 11.000 civilistov, med njimi tudi veliko otrok. Veliko žrtev njihove uporabe pa trajno trpi za posledicami invalidnosti.
20081114STO42065 Prenos v živo Parlamentarno vprašanje Konvencija o kasetnem strelivu Podpis konvencije: 2. in 4. december v Oslu Resolucija EP o prepovedi kasetnega streliva
SL
1
PHOTO
20081118PHT42347.jpg
SL
2
LINK
/wps-europarl-internet/faces/live/live-video.jsp?language=sl
SL
4
LINK
http://www.clusterconvention.org/
SL
5
LINK
http://www.osloccm.no/
-//EP//TEXT OQ O-2008-0110 0 NOT XML V0//SL
-//EP//TEXT TA P6-TA-2007-0484 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
