EU lahko državam v razvoju pomaga z ustrezno trgovinsko politiko
Razvoj in sodelovanje
2010-11-29 - 13:30
Ultrazvok v bolnišnici v Kambii, kjer je edina takšna naprava izven prestolnice Sierra Leone Freetowna. ©BELGA/Bethany Clarke /eyevine Med 2. in 4. decembrom bo v Kinšasi, prestolnici Demokratične republike Kongo, potekala 20. skupna parlamentarna skupščina med Evropsko unijo in afriškimi, karibskimi in pacifiškimi državami, združenimi v t.i. skupini ACP. Evropski poslanci ob tem menijo, da lahko mednarodna trgovina predstavlja učinkovit ukrep za gospodarski razvoj, vendar je treba zato skrbno nadzorovati potek pogajanj o trgovinskih sporazumih med Evropsko unijo in skupino ACP.
K temu namreč poziva resolucija (avtorica je francoska poslanka Zelenih Eva Joly), ki jo je Parlament sprejel 23. novembra. V njej poslanci tudi opozarjajo, da je treba najti dodatne vire za financiranje razvojnih politik, med katerimi bi lahko bil tudi davek na finančne transakcije. Parlament se ob tem zavzema tudi za vzpostavitev Evropskega razvojnega sklada, ki bi bil vključen v evropski proračun, s čimer bi bil pod demokratičnim nadzorom poslancev.
O čem bo govora v Kinšasi?
Udeleženci skupščine bodo govorili predvsem o ukrepih za znižanje smrtnosti mater pri porodih, uresničevanju razvojnih ciljev tisočletja, vzpostavljanju prehranske varnosti in zagotavljanju stabilnosti v podsaharski Afriki. Poslanci se ne bodo mogli izogniti niti položaju v državi gostiteljici, Demokratični republiki Kongo, posvetili pa se bodo tudi vprašanjem, kot so terorizem ter trgovina z drogami in ljudmi.
Sever in Jug si podata roke
Skupna parlamentarna skupščina EU-ACP vzpostavlja prostor razprave med 78 evropskimi poslanci in enakim številom njihovih kolegov iz afriških, karibskih in pacifiških držav. Srečajo se dvakrat letno za en teden, enkrat v državi EU, drugič v eni izmed držav ACP.
Gre za edino mednarodno skupščino, kjer beseda teče o tesnejšem medsebojnem povezovanju držav svetovnega Juga in svetovnega Severa, cilj pa je ustvariti takšne politične pogoje, v katerih bodo lahko uspevale človekove pravice, demokracija in temeljne človeške vrednote.
20101119STO96283 Skupna parlamentarna skupščina EU-ACP Osnutek dnevnega reda skupščine Skupna parlamentarna skupščina EU-ACP v letu 2009 Delo skupne parlamentarne skupščine AKP-EU v letu 2009 - resolucija Parlamenta V Kongu je treba kaznovati krivce za hudodelstva, zahtevajo poslanci
SL
1
PHOTO
20101126PHT01599.jpg
SL
2
LINK
/intcoop/acp/10_01/default_en.htm
SL
3
LINK
/intcoop/acp/60_20/pdf/final_agenda_en.pdf
SL
4
LINK
/sl/pressroom/content/20101123IPR98009
-//EP//TEXT TA P7-TA-2010-0425 0 NOT XML V0//SL
-//EP//TEXT IM-PRESS 20100910FCS81938 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
