Program za približanje Evrope njenim državljanom
Evropsko državljanstvo
2006-04-05 - 14:02
Poslanci so v sredo s 473 glasovi za, 92 proti in 51 vzdržanimi glasovi potrdili predlog za oblikovanje novega programa Evropske unije, ki naj bi Unijo približal njenim državljanom. Povoda zanj sta tudi nizka udeležba na volitvah v Evropski parlament leta 2004 in lanska zavrnitev predloga Evropske ustave na referendumih v Franciji ter na Nizozemskem.
Sklep je parlament obravnaval v prvem branju postopka soodločanja in med drugim potrdil predlog, ki ga je dal poročevalec Hannu TAKKULA (ALDE, FI) iz odbora za kulturo, da bi se program namesto Državljani za Evropo imenoval Evropa za državljane , saj naj bi ime, ki ga predlaga Komisija, izražalo napačno sporočilo, da bi morali državljani podpirati Evropo. Moralo bi biti obratno: Evropa mora državljanom omogočiti, da uresničijo svoje cilje in želje.
Program naj bi bil sestavljen iz treh "akcij": Dejavni državljani za Evropo , Dejavna civilna družba v Evropi in Skupaj za Evropo . Parlament želi dodati še četrto, ki bi se imenovala Dejavno evropsko spominjanje in bi zajemala podporo projektom ohranjanja spomina na žrtve nacističnih in stalinističnih množičnih pobojev ter preseljevanja ljudi.
V programu naj bi bili sicer zajeti projekti, kot so:
- pobratenje mest in amaterskih športnih klubov;
- čezmejno sodelovanje;
- podpora fundacijam in ustanovam civilne družbe na evropski ravni, na primer Združenju Jean Monnet, Evropskemu centru Robert Schuman, berlinskemu Inštitutu za evropsko politiko, Evropskemu svetu za begunce in pregnance ter Evropskim hišam;
- prireditve, ki jih organizira Evropska komisija.
Za program je v obdobju 2007-2013 predvidenih 235 milijonov evrov, financiranje posameznega projekta pa naj bi trajalo največ tri leta. Poslanci še poudarjajo, da je podpora dejavnemu državljanstvu ključnega pomena v boju proti rasizmu, ksenofobiji in nestrpnosti ter za spodbujanje integracije, kohezije in demokracije. Zato bi moral program omogočiti sodelovanje tudi za državljane tretjih držav, ki stalno prebivajo na ozemlju EU.
Poročilo: A6-0076/2006
Hannu Takkula - Program "Državljani za Evropo" (2007-2013) Postopek soodločanja, 1. branje
Razprava: 4.4.2006
Glasovanje: 5.4.2006
20060330IPR06870 Hannu Takkula - Program "Državljani za Evropo" (2007-2013)
-//EP//TEXT REPORT A6-2006-0076 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
