Parlament želi več nadzora nad proračunom diplomatske službe EU
Ustavne zadeve
2009-10-23 - 09:21
Poslanci se zavzemajo, da bi bila načrtovana evropska diplomatska služba del strukture Komisije in tudi financirana iz njenega proračuna, kar pomeni, da bi Parlament lahko zagotavljal demokratični nadzor njenega delovanja.
V četrtek so parlamentarci s 424 glasovi za, 94 proti in 30 vzdržanimi glasovi podprli poročilo Elmarja BROKA (ELS, DE) o evropske službe za zunanjepolitično delovanje (EEAS). Ustanovitev evropske službe za zunanjepolitično delovanje je predvidena z Lizbonsko pogodbo, v njej pa bodo zaposleni uradniki iz Komisije, Sveta in držav članic, ki bodo nudili strokovno podporo visokemu predstavniku za zunanje zadeve.
Del strukture Komisije
Organizacija in delovanje EEAS bosta določena s sklepom Sveta na predlog visokega predstavnika in po posvetovanju s Parlamentom ter s soglasjem Komisije. Poslanci pozivajo Komisijo, naj se v pripravah za ustanovitev službe z vso svojo institucionalno težo zavzame za ohranitev in nadaljnji razvoj modela Skupnosti za zunanje odnose Unije.
Po mnenju parlamentarcev, bi morala EEAS z organizacijskega in proračunskega vidika kot služba sui generis postati del upravne strukture Komisije, saj bi to zagotovilo popolno preglednost. Hkrati pa Parlament meni, da ni potrebe za vključitev nekaterih že delujočih organov za izvajanje zunanje politike v novo službo.
Delegacije Komisije v tretjih državah in uradi za zveze Sveta ter uradi posebnih predstavnikov EU, kjer je to mogoče, bi morali biti združeni v "veleposlaništva Unije", pod vodstvom uradnikov službe, ki bi bili odgovorni visokemu predstavniku za zunanjo politiko.
Razjasnitev nejasnosti
Ustanovitev službe bi morala vključevati sporazum o proračunskih vidikih, Parlament pa izraža svojo odločenost, da bo v celoti izvajal svoja proračunska pooblastila v povezavi s temi institucionalnimi novostmi.
Kandidat za visokega predstavnika bi moral ob predstavitvi pred pristojnim odborom podati mnenje o stališčih Parlamenta, poslanci pa še priporočajo čimprejšnje sprejetje političnega sporazuma s Parlamentom o vseh vprašanjih, da bi se izognili izgubi dragocenega časa zaradi političnega prerekanja o obliki službe po začetku veljavnosti Lizbonske pogodbe.
20091021IPR62945
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
