P6_TA(2007)0405
Skupna ureditev trgov v sektorju sladkorja *
A6-0310/2007
Zakonodajna resolucija Evropskega parlamenta z dne 25. septembra 2007 o predlogu Uredbe Sveta o spremembi Uredbe (ES) št. 318/2006 o skupni ureditvi trgov v sektorju sladkorja ( KOM(2007)0227 – C6-0177/2007 – 2007/0086(CNS) )
(Postopek posvetovanja)
Evropski parlament
, –
ob upoštevanju predloga Komisije Svetu ( KOM(2007)0227 ),
–
ob upoštevanju člena 37 Pogodbe ES, v skladu s katerim se je Svet posvetoval s Parlamentom ( C6-0177/2007 ),
–
ob upoštevanju člena 51 svojega Poslovnika,
–
ob upoštevanju poročila Odbora za kmetijstvo in razvoj podeželja in mnenja Odbora za proračun ( A6-0310/2007 ),
1.
odobri predlog Komisije, kakor je bil spremenjen;
2.
poziva Komisijo, naj ustrezno spremeni svoj predlog, na podlagi člena 250(2) Pogodbe ES;
3.
poziva Svet, naj obvesti Parlament, če namerava odstopati od besedila, ki ga je Parlament odobril;
4.
poziva Svet, naj se ponovno posvetuje s Parlamentom, če namerava bistveno spremeniti predlog Komisije;
5.
naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija Spremembe Parlamenta Sprememba 1 ČLEN 1, TOČKA 2 Člen 10, odstavek 2, pododstavek 2 (Uredba (ES) št. 318/2006)
Z odstopanjem od prvega pododstavka se za države članice, za katere je bila nacionalna kvota za sladkor zmanjšana
zaradi
opustitev kvote
v skladu s členom 3 in členom 4(a)4 Uredbe (ES) št. 320/2006, določi veljavni odstotek v skladu z merili
iz Priloge VIII k tej uredbi.
Takšne države članice za vsako podjetje na svojem ozemlju, ki razpolaga s kvoto, prilagodijo odstotek, ki izhaja iz uporabe Priloge VIII, sorazmerno s posamezno opustitvijo kvot v shemi za prestrukturiranje za zadevno podjetje tako, da se skupno zmanjšanje kvot v državi članici na podlagi odstotka iz drugega pododstavka ne spremeni.
Z odstopanjem od prvega pododstavka se za države članice, za katere je bila nacionalna kvota za sladkor zmanjšana
za manj kot 13,5 % v okviru
opustitev kvote,
uporablja zmanjšanje preostale kvote za dosego 86,5 % kvote, dodeljene na začetku tržnega leta 2006/2007. Potreba po dodatnem zmanjšanju kvot je odvisna od meril
iz Priloge VIII k tej uredbi
, vendar se upoštevajo zgolj opustitve kvot, ki nastopijo od 2008/2009 naprej.
Sprememba 2 ČLEN 1, TOČKA 3, TOČKA (B), PODODSTAVEK - 1 (novo) Člen 11, odstavek 1, alinea 2 (Uredba (ES) št. 318/2006)
V odstavku 1 se druga alinea nadomesti z naslednjim besedilom:
"- do 10 % za tržno leto 2008/2009 ter naslednja leta, ob upoštevanju svobode podjetij, da sodelujejo pri mehanizmih, ki jih uvaja Uredba (ES) št. 320/2006.";
Sprememba 3 ČLEN 1, TOČKA 5 Člen 19, odstavek 1, pododstavek 1a (novo) (Uredba (ES) št. 318/2006)
V tem primeru se tradicionalne potrebe po dobavi uvoženega surovega sladkorja za prečiščevanje iz člena 29(1) te uredbe zmanjšajo za isti odstotek za zadevno tržno leto.
Sprememba 4 ČLEN 1, TOČKA 6 Člen 19 a, odstavek 1, pododstavek 1 (Uredba (ES) št. 318/2006) 1.
Z odstopanjem od člena 19(2) in v skladu s postopkom iz člena 39(2) se lahko Komisija odloči, da določi koeficient iz člena 19(2) za
tržna leta
2007/2008,
2008/2009 in 2009/2010
do najpozneje 16. marca prejšnjega tržnega leta, ob upoštevanju rezultata zmanjšanja nacionalne kvote za sladkor v vsaki državi članici, kot je bila določena v Prilogi III k tej uredbi v primerjavi z različico Priloge III, ki se je uporabljala 1. julija 2006. Za države članice, ki 1. julija 2006 niso bile članice Skupnosti, je treba pri primerjavi upoštevati različico Priloge III, ki se je uporabljala na datum njihovega pristopa k Skupnosti.
1.
Z odstopanjem od člena 19(2) in v skladu s postopkom iz člena 39(2) se lahko Komisija odloči, da določi koeficient iz člena 19(2):
– za
tržno leto
2007/2008 do najpozneje 16. marca prejšnjega tržnega leta,
– za tržno leto 2008/2009 do najpozneje 4. februarja 2008 in
– za tržno leto 2009/2010 ter do tržnega leta 2014/2015 do najpozneje 16. marca prejšnjega tržnega leta
, ob upoštevanju rezultata zmanjšanja nacionalne kvote za sladkor v vsaki državi članici, kot je bila določena v Prilogi III k tej uredbi v primerjavi z različico Priloge III, ki se je uporabljala 1. julija 2006. Za države članice, ki 1. julija 2006 niso bile članice Skupnosti, je treba pri primerjavi upoštevati različico Priloge III, ki se je uporabljala na datum njihovega pristopa k Skupnosti.
Sprememba 5 ČLEN 1, TOČKA 6 Člen 19 a, odstavek 1, pododstavek 2a (novo) (Uredba (ES) št. 318/2006)
Za uporabo tega člena se dovoljeni odstotek umika za tržno leto 2009/2010 zmanjša za odstotek, določen za države članice, ki so se v tržnem letu 2008/2009 odločile, da bodo dokončno opustile svoje kvote za sladkor do odstotka, ki je enak začasnim zmanjšanjem, določenim v Prilogi III.
Sprememba 6 PRILOGA Priloga VIII, odstavek 2a (novo) (Uredba (ES) št. 318/2006)
2a.
Če neka država članica v tržnem letu 2008/2009 opusti odstotek kvote, ki presega odstotek umika, določen 16. marca 2007 v členu 1(1) ali členu 1(2) Uredbe (ES) št. 290/2007, se količina kvote, enaka razliki med odstotkom, opuščenim v tržnem letu 2008/2009, in odstotkom umika, v celoti odšteje od končnega zmanjšanja.
Ta določba se enako uporablja znotraj držav članic za podjetja, ki so opustila odstotek kvote, ki presega odstotek umika za državo članico, v kateri so ustanovljena, določen 16. marca 2007 v členu 1(1) ali členu 1(2) Uredbe (ES) št. 290/2007.
