Ogrožanje zdravja zaradi bencinskih hlapov naj bi kmalu izhlapelo
Energija
2009-05-04 - 19:55
Bencinski hlapi vsebujejo benzen, ki je lahko rakotvoren© Justin Sullivan/Getty Images/AFP Verjetno ste že opazili, da pri natakanju goriva vaše roke pogosto smrdijo po bencinu. Izpareli bencinski hlapi vsebujejo benzen, ki je lahko genotoksičen in rakotvoren, prispeva pa tudi k tvorjenju prizemnega ozona. Ta pa je škodljiv za zdravje ljudi in okolja. Evropski poslanci bodo v torek glasovali o novih tehnologijah, ki bi preprečile uhajanje hlapov v ozračje in bi jih posrkale nazaj v rezervoar.
Ozon je izredno dražeče čezmejno plinasto onesnaževalo zraka, ki ob izpostavljenosti lahko škodi zdravju ljudi. S povečano količino ozona je povezano tudi povečanje splošne stopnje umrljivosti in hospitalizacije zaradi bolezni dihal.
Poleg škodljivih vplivov na zdravje ljudi so znani tudi negativni učinki ozona na rastline in količino pridelka. Ozon lahko poškoduje tudi materiale, na primer naravno in sintetično gumo, površinske premaze (na primer barve in lake) in tkanine. V kombinaciji z drugimi onesnaževali lahko dokazano poškoduje kovine in kamen.
Benzen je hlapna organska spojina in sestavina bencina. Znano je, da je genotoksičen in rakotvoren pri ljudeh ter povezan s povečanim tveganjem za bolezni, kot je levkemija. Vir izpostavljenosti pri ljudeh so predvsem tobačni dim, bencinski hlapi in izpušni plini vozil.
Poročilo, ki ga je pripravil grški poslanec Dimitrios Papadimoulis (GUE/NGL) zahteva, da je treba vzpostaviti tehnologije za rekuperacijo bencinskih hlapov, ki uhajajo v ozračje med oskrbo osebnih vozil na bencinskih servisih, tako da se emisije ob oskrbi vozil z gorivom zmanjšajo za 95 odstotkov.
Poslanci bodo o poročilu glasovali na torkovem zasedanju ob 12. uri.
20090504STO54871 Prenos zasedanja v živo Dnevni red plenarnega zasedanja Predlog Komisije in poročilo EP
SL
1
PHOTO
20090504PHT54922.jpg
SL
2
LINK
/wps-europarl-internet/frd/live/live-video?language=sl
SL
3
LINK
/activities/plenary/home.do?language=SL
SL
4
LINK
/oeil/FindByProcnum.do?lang=en&procnum=COD/2008/0229
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
