Sreda na plenarnem zasedanju: Bližnji vzhod, NATO
Institucije
2009-02-19 - 15:07
Poslanci pozivajo k povečani humanitarni pomoči v Gazi Po razpravi z visokim predstavnikom za skupno zunanjo in varnostno politiko Javierom Solano so evropski poslanci pozvali k oceni škode, ki jo je povzročil nedavni spor, povečano humanitarno pomoč in odpravi blokade območja Gaze. Parlament je v nadaljevanju razpravljal o krepitvi odnosov med EU in Natom.
Vloga EU na Bližnjem vzhodu
Evropski poslanci so v sredo popoldne sprejeli resolucijo o razmerah v Gazi, s katero pozivajo k podrobni oceni škode na tem območju in k poglobljeni oceni potreb tamkajšnjega prebivalstva. Na podlagi teh ocen naj bi se začela hitra obnova, hkrati pa je treba ukiniti blokado, ki še vedno hromi človekoljubna prizadevanja.
Generalni sekretar Sveta EU ter visoki predstavnik za skupno zunanjo in varnostno politiko Javier Solana je poudaril načelo mirnega reševanja sporov in večstranski pristop kot temeljna elementa za doseganje miru na Bližnjem vzhodu.
Humanitarne razmere v Gazi so tudi po njegovem pretresljive, za reševanje pa je nujna politična volja. Ker se je nedavno vrnil z obiska v Washingtonu, je podal tudi oceno, da so trenutne možnosti za skupno sodelovanje EU in ZDA pri doseganju miru na Bližnjem vzhodu boljše kot kdajkoli.
Letošnje leto je po njegovem prelomno - mednarodna skupnost je na razpotju, ko se mora odločiti ali za nadaljevanje dosedanje politike z istimi rezultati, ali pa za sinergije in odločno spremembo načina delovanja.
Evropska komisarka za zunanje odnose Benita Ferrero-Waldner se je strinjala z oceno o prelomnosti trenutka, tudi zaradi nove ameriške administracije, ki postavlja svoje prednostne naloge na zunanjepolitičnem področju, in skorajšnje nove izraelske vlade.
Zaradi zadnjih spopadov v Gazi je mirovni proces zelo krhek, zato je treba storiti vse za obnovitev pogajanj. "Izraelskim voditeljem moramo jasno pokazati, da pričakujemo njihovo zavezanost iskanju rešitve," je poudarila komisarka in še dodala, da je treba korake naprej uskladiti z ZDA, ob tem pa podpreti vsa diplomatska prizadevanja sosednjih držav, predvsem Arabske lige.
Poslati moramo jasno sporočilo - ne moremo sprejeti, da bi bila pomoč v tem konfliktu tudi talec. Incidenti, kot na primer tisti, ko je Hamas zaplenil pomoč OZN, so škandal, ki se ne sme ponoviti, je med razpravo dejal predsednik EPP-ED, Francoz Joseph Daul.
"Nasilnih rešitev na Bližnjem vzhodu ni in tudi vojaških ne. Prav tako ni rešitev v terorističnih metodah. Kratkoročno ima lahko neka stran vojaško prednost, a nasilje ustvari le še več nasilja, to poznamo iz izkušenj," je poudaril predsednik socialdemokratov, nemški poslanec Martin Schulz (PSE, DE):
Britanec Graham Watson pa je za skupino liberalnih demokratov dejal, da je naša moralna dolžnost pomagati pri obnovi Gaze, seveda je smiselno - še huje pa je, ko vidimo, da se zgradbe, obnovljene z denarjem EU, spet rušijo. Ali nam lahko Izrael zagotovi, da ne bo več bombardiranja?"
Predsednik Hans-Gert Pöttering bo na čelo delegacije za evro-mediteransko parlamentarno skupščino v nedeljo odpotoval v Gazo in Bližnji vzhod na misijo za ugotavljanje dejstev. .
Partnerstvo med EU in Natom
Javier Solana je spregovoril o trenutnih odnosih med EU in Natom. Poudaril je pomen Nata za varnostno strukturo v Evropski uniji in potrebo, da se prepreči podvajanje prizadevanj EU in Nata.
Evropska komisarka Ferrero-Waldner je omenila vse večjo odobravanje evropskega kriznega upravljanja in preprečevanja sporov, pri čemer ima sodelovanje z Natom ključno vlogo.
Večina članov je poudarila rastočo vlogo EU v vojaških in varnostnih zadevah, za kar je pomembno sodelovanje z zvezo Nato. Nekateri poslanci pa so svarili pred možnostjo militarilizacije Unije.
20090213STO49401 Poslanci za konec blokade in več človekoljubne pomoči Gazi Ali Evropa potrebuje tesnejše partnerstvo z Natom? Dnevni red plenarnega zasedanja
SL
1
PHOTO
20090217PHT49712.jpg
-//EP//TEXT IM-PRESS 20090218IPR49756 0 NOT XML V0//SL
-//EP//TEXT IM-PRESS 20090213STO49398 0 NOT XML V0//SL
-//EP//TEXT AGENDA 20090218 SIT NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
