P6_TA(2007)0341
Statistični program Skupnosti za obdobje 2008-2012 ***I
A6-0240/2007
Zakonodajna resolucija Evropskega parlamenta z dne 12. julija 2007 o predlogu Odločbe Evropskega parlamenta in Sveta o statističnem programu Skupnosti 2008–2012 ( KOM(2006)0687 – C6-0427/2006 – 2006/0229(COD) )
(Postopek soodločanja: prva obravnava)
Evropski parlament
, –
ob upoštevanju predloga Komisije Evropskemu parlamentu in Svetu ( KOM(2006)0687 ),
–
ob upoštevanju členov 251(2) in 285 Pogodbe ES, v skladu s katerima je Komisija predložila predlog Parlamentu ( C6-0427/2006 ),
–
ob upoštevanju člena 51 svojega Poslovnika,
–
ob upoštevanju poročila Odbora za ekonomske in monetarne zadeve ter mnenj Odbora za proračun, Odbora za regionalni razvoj in Odbora za pravice žensk in enakost spolov ( A6-0240/2007 ),
1.
odobri predlog Komisije, kakor je bil spremenjen;
2.
meni, da mora biti referenčni znesek, naveden v zakonodajnem predlogu, usklajen z zgornjo mejo razdelka 1a novega večletnega finančnega okvira, in poudarja, da bo letni znesek določen v letnem proračunskem postopku v skladu z določbami točke 37 Medinstitucionalnega sporazuma z dne 17. maja 2006;
3.
poziva Komisijo, da zadevo ponovno predloži Parlamentu, če namerava predlog bistveno spremeniti ali ga nadomestiti z drugim besedilom;
4.
naroči svojemu predsedniku, naj stališče Parlamenta posreduje Svetu in Komisiji.
P6_TC1-COD(2006)0229
Stališče Evropskega parlamenta sprejeto na prvi obravnavi dne 12. julija 2007 z namenom sprejetja Sklepa (ES) št. .../2007 Evropskega parlamenta in Sveta o statističnem programu Skupnosti 2008–2012
(Ker je bil dosežen sporazum med Parlamentom in Svetom, je stališče Parlamenta iz prve obravnave enako končnemu zakonodajnemu aktu, Sklepu št. 1578/2007/ES.)
