Kmetijska politika po letu 2013: okolju prijaznejša, pravičnejša in bolj konkurenčna
Kmetijstvo
Plenarno zasedanje
2011-06-23 - 17:16
Evropski poslanci želijo do leta 2020 ohraniti trenutno raven kmetijskega proračuna, da bi tako spodbuditi kmete k zagotavljanju varne preskrbe s hrano, varovanju okolja, ustvarjanju novih delovnih mest in za večjo konkurenčnost kmetijstva v EU.
Parlament je svoje stališče za naslednje dolgoročno proračunsko obdobje, ki bo trajalo od leta 2014 do 2020, sprejel, preden bo Komisija predstavila svoje predloge o prihodnosti skupne kmetijske politike (SKP).
V odgovor na domneve, da želijo zmanjšati sredstva za pomoč v drugem stebru SKP, so poslanci dodatno potrdili zahteve o nujnosti ohranitve ustreznega financiranja podeželskega razvoja.
"Izid glasovanja je jasno sporočilo komisarju za kmetijstvo Dacianu Cioloşu in upam, da bo Komisija upoštevala naše zamisli ter jih vključila v končni zakonodajni predlog," je dejal poročevalec Albert Dess (ELS, DE)
Ustvarjanje bolj ekološke SKP
Parlamentarci poudarjajo, da je treba za hkratno zagotovitev varne oskrbe s hrano visoke kakovosti, varovanje okolja in uporabo obnovljivih virov energije tudi ustrezno financirati kmetijsko politiko, saj bodo kmetje z ustreznimi spodbudami v večji meri uporabljali sodobne, okolju prijazne tehnike.
Neposredna plačila kmetom bi bilo treba povezati z "zelenimi ukrepi", kot so nizki izpusti ogljikovega dioksida in zmanjšana poraba energije. Za podporo kmetom, ki uporabljajo trajnostne tehnike, bi bilo treba oblikovati vseevropski sistem spodbud, ki b bile v celoti financirane iz proračuna EU.
Pravičnejša porazdelitev sredstev
Sredstva za kmetijstvo bi bilo treba pravičnejše porazdeliti med državami članicami in različnimi kategorijami kmetov. Parlament tudi predlaga, naj vsaka država članica prejme minimalni odstotek povprečnega neposrednega plačila EU in naj se določi zgornja meja. Poslanci se sicer strinjajo z uvedbo zgornje meje za neposredna plačil posameznemu kmetu, vendar poudarjajo, da morajo nova pravila v celoti upoštevati velikost, delovno dobo in stopnjo varstva okolja pri vsaki kmetiji.
Za preprečevanje zlorab javnih sredstev je treba neposredna plačila rezervirati za "aktivne kmete", torej tiste, ki dejansko uporabljajo svoja zemljišča za proizvodnjo hrane.
Stabilnost: špekulacije, krizno upravljanje in pogajalska moč kmetov
Po mnenju Parlamenta je treba za boj proti špekulacijam s kmetijskimi proizvodi in ekstremni nestalnosti cen hrane najti globalno rešitev, ki bo zagotavljala več stabilnosti za kmete in varno oskrbo s hrano za potrošnike. Med rešitvami bi lahko bil tudi svetovni sistem obveščanja in usklajenega delovanja pri zalogah kmetijskih proizvodov, kar poslanci podpirajo.
Trg za mleko
Zagotovilo za varnost oskrbe z mlekom naj bi bil nadzor Komisije nad dogajanji na tem trgu in uporaba določenih instrumentov za mleko in mlečne izdelke tudi po letu 2015. Mlečne kvote bodo sicer ukinjene leto pred tem.
Naslednji koraki
Nezakonodajno resolucijo so poslanci potrdili z veliko večino. Komisija naj bi svoj osnutek svežnja zakonodajne predstavila pozno jeseni, Parlament pa bo o končnem besedilu odločal skupaj s Svetom.
20110622IPR22328 Sprejeto besedilo bo na voljo tukaj (klik na 22. 6. 2011) Profil poročevalec Albert Dess (ELS, DE)
SL
1
LINK
/activities/plenary/ta/calendar.do?language=SL
SL
2
LINK
/members/expert/groupAndCountry/view.do?group=2952&country=DE&partNumber=1&language=SL&id=28228
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
