VPRAŠANJE ZA USTNI ODGOVOR Z RAZPRAVO O-0098/09
v skladu s členom 115 Poslovnika
predložil
Jo Leinen
, v imenu Odbora za okolje, javno zdravje in varnost hrane
za Svet
Zadeva: Strategija Sveta za konferenco o spremembi podnebja v Københavnu (COP 15)
S kakšno strategijo bo Svet zagotovil, da razvite države in tiste v razvoju, ki se bodo udeležile konference o spremembi podnebja v Københavnu, tam dosežejo velikopotezen sporazum? Kako bo Svet dosegel, da bodo v sporazumu določeni zavezujoči emisijski cilji, ki naj bi do leta 2020 privedli do skupnega zmanjšanja emisij v industrijskih državah za največ 25–40 % v primerjavi z letom 1990, kot je priporočeno v četrtem ocenjevalnem poročilu medvladnega odbora o podnebnih spremembah? Kakšen je obseg sredstev, s katerimi namerava Svet podpreti ublažitev posledic in prilagajanje ter omejitev krčenja gozdov v državah v razvoju, da omogoči čim bolj obsežen sporazum v Københavnu in upraviči odgovornost, ki jo ima do držav v razvoju?
