Luksemburg in Sibiu – kulturni prestolnici Evrope 2007
Kultura
2007-01-29 - 11:25
Koncert v Luksemburgu, kulturni prestolnici Evrope 2007
Projekt evropskih kulturnih prestolnic se je začel v Atenah leta 1985. Njegov cilj je že vse od samega začetka poudariti raznolikost evropskih mest. Naziv kulturne prestolnice privablja turiste in je odlična priložnost za kulturne naložbe in mestne prenove. To leto, ob 50. obletnici Evropske unije, bosta naziv kulturne prestolnice Evrope nosila Luksemburg in romunsko mesto Sibiu.
Luksemburg: Premostimo jezikovne in kulturne razlike
Luksemburg je prvo mesto, ki bo že drugič nosilo naziv kulturne prestolnice. Prvič, leta 1995, je bil naziv podeljen samo glavnemu mestu, tokrat ta pripada tudi obmejnim regijam v Belgiji, francoski regiji Lorrain in nemškim regijam Rhineland-Palatinate in Saarland.
Luksemburg za to leto načrtuje več kot 500 različnih projektov.
Sibiu in Romunija: Etnična raznolikost
Mesto Sibiu, Nemcem poznano kot Hermannstadt, leži v Transilvaniji, v osrčju Romunije, in je bilo ustanovljeno pred osmimi stoletji. Ko je bilo razglašeno za kulturno prestolnico, Romunija še ni bila članica EU.
Tema, ki jo je mesto Sibiu izbralo za to leto, je »Mesto kulture – mesto kultur«. Sibiu je namreč znan kot stičišče različnih kultur: v njem živijo največja nemška skupnost v Romuniji, velika madžarska manjšina ter manjše ciganjske, slovaške in ukrajinske manjšine. Vse skupaj podeljujejo mestu posebno dinamiko.
Na cestah Sibiuja so novo leto z obilico glasbe, plesa in ognjemetov praznovali kar cela dva dneva. Praznovanje je bilo posvečeno tako pristopu Romunije k Evropski uniji kot začetku uradnega statusa mesta Sibiu kot evropske kulturne prestolnice. Za leto 2007 tam načrtujejo različne arhitekturne, literarne in gledališke prireditve, razstave vizualne umetnosti in kulturne dediščine.
Kako postati kulturna prestolnica?
Leta 1999 je bil sestavljen kronološki seznam držav, ki lahko postanejo kulturne prestolnice, če bodo izpolnile zastavljena merila. Izbor iz seznama poteka tako, da komisija sedmih neodvisnih oseb pošlje poročilo Parlamentu, Svetu ministrov in Evropski komisiji. Parlament nato pošlje svoje mnenje Komisiji, Komisija svoja priporočila Svetu ministrov, ki je tisti, ki imenuje naslednjo evropsko prestolnico kulture.
Kdo bo naslednji?
Z naslovom evropska prestolnica kulture se bosta leta 2008 lahko ponašala Liverpool (Velika Britanija) in Stavanger (Norveška), leta 2009 pa Linz (Avstrija) in Vilnius (Litva).
20070125STO02408 Luksemburg Sibiu Več o evropskih kulturnih prestolnicah
SL
1
PHOTO
20070125PHT02416.jpg
SL
2
LINK
http://www.luxembourg2007.org/GB/index.html
SL
3
LINK
http://www.sibiu2007.ro/index_en.php
SL
4
LINK
http://www.sibiu2007.ro/index_en.php
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
