USTNO VPRAŠANJE H-0465/09
v času vprašanj, na delnem zasedanju decembra 2009
v skladu s členom 116 Poslovnika
predložil
Pat the Cope Gallagher
za Komisijo
Zadeva: Učinek britanskih tarif za čezmejni pretok električne energije na Irsko
Britanski sistem obračunavanja tarif za čezmejni pretok ovira trgovanje z energijo, zlasti med Združenim kraljestvom in Irsko, saj se povečujejo transportni stroški za izvoz iz Irske in cenovno tveganje za uvoz cenejše energije pozimi. Ta metodologija obračunavanja tarif ovira povečanje gospodarskega potenciala obnovljivih virov energije na Irskem in lahko povzroči pogostejše izklapljanje nizkocenovnih obnovljivih obratov za proizvodnjo energije, s čimer se poveča odvisnost od podpornih mehanizmov, ki jih financirajo potrošniki.
Se Komisija strinja, da britanska metodologija obračunavanja tarif za čezmejni pretok povzroča precejšnje izkrivljanje trgovine med Irsko in Združenim kraljestvom? Ali po mnenju Komisije britanska metodologija obračunavanja tarif za čezmejni pretok upošteva določbe uredbe o električni energiji (ES) št. 714/2009 ? Katere konkretne ukrepe lahko uvede Komisija, da bi preprečila take trgovinske ovire?
1 UL L 211, 14. 8.2009, str. 15.