USTNO VPRAŠANJE Z RAZPRAVO O-0085/04/rev.2
v skladu s členom 108 Poslovnika
predložila
Gerardo Galeote Quecedo
,
Konstantinos Hatzidakis
in
Sérgio Marques
, v imenu skupine PPE-DE ,
Constanze Krehl
,
Bárbara Dührkop Dührkop
,
Marilisa Xenogiannakopoulou
in
António Costa
, v imenu skupine PSE
za Komisijo
Zadeva: Novi izzivi regionalne politike
Nedavna širitev za EU predstavlja zgodovinsko odločitev, za katero smo vsi prepričani, da je bila prava. Seveda mora Unija zagotoviti zadostna finančna sredstva, ki bodo omogočila konvergenco naših novih partnerjev.
Vseeno pa moramo hkrati tudi zagotoviti, da se finančne posledice širitve enakomerno porazdelijo med stare države članice. Posebej moramo paziti, da prvotne države in regije, ki še vedno zaostajajo in niso zaključile postopka gospodarske konvergence, ne bodo utrpele bistvenih škodljivih posledic stroškov širitve v primerjavi z najbolj uspešnimi državami in regijami.
Ali Komisija lahko navede, kako bo širitev glede na njen predlog vplivala na prispevke držav članic v proračun EU za obdobje 2007 - 2013?
Ali Komisija v tem pogledu meni, da je delitev stroškov širitve, ki se odraža v neto bilancah, pravično porazdeljena med vse države članice?
V primeru, če bi bili stroški zaradi širitve za določene med 15 prvotnimi državami članicami občutno preveliki, ali je Evropska komisija pripravljena predlagati in zagovarjati nekakšen mehanizem za reševanje finančnega neskladja in nadomestiti možno diskriminacijo?
